- Top Stories

- National

- International

- Editorial

- Science & Technology

- Business

- Sports

- Lifestyle & Fashion

- Entertainment

Top Stories

- ડોલર સામે રૂપિયો 82.30 નવી ઐતિહાસિક સપાટી પર

- ઉઈઘુરો પર અત્યાચાર : યુએનમાં ચીન વિરુદ્ધ મતદાનમાં ગેરહાજર રહી ભારતે ચોંકાવ્યા

- બે દિવસમાં બીજો અકસ્માત: વંદે ભારત ટ્રેન સાથે ગાય અથડાઈ

- IMF ચીફની ચેતવણી - દુનિયા પર વધી રહ્યો મંદીનો ખતરો, તાત્કાલિક લેવા પડશે પગલાં

- ઓરેકલની ભારતીય કંપનીએ રેલવેના કોન્ટ્રાક્ટ માટે રૂ.2.6 કરોડની લાંચ ચૂકવી

ડોલર સામે રૂપિયો 82.30 નવી ઐતિહાસિક સપાટી પર

- ફેડ વ્યાજ વધારશે, ક્રૂડનું ઉત્પાદન ઘટતા વધેલા ભાવ અને દેશની ઉંચી વ્યાપાર ખાધના લીધે રૂપિયામાં અવિરત ઘટાડો

- ડોલર ઇન્ડેક્સ 20 વર્ષની ઉંચી સપાટી 112.47 ઉપર જયારે 2022માં રૂપિયો 10.8 ટકા કે રૂ. 8.10 ઘટયો

- રૂપિયો નબળો પડતા ભારતની આવશ્યક ચીજો ક્રૂડ ઓઈલ, કેમિકલ્સ, ખાધતેલ, દવા બનાવવા માટેનો કાચો માલ સહિતની ચીજો મોંઘી થશે

- આર્થિક વૃદ્ધિ સામે ઘેરાતા જોખમના વાદળો

મુંબઈ : ક્રૂડ ઉત્પાદક ઓપેક રાષ્ટ્રોએ ઉત્પાદન દૈનિક ૨૦ લાખ બેરલ ઘટાડવાના નિર્ણય બાદ, ગુરુવારે ફેડરલ રિઝર્વે અમેરિકામાં વ્યાજ દરમાં હજુ પણ વધારો ચાલુ રહેશે એવા સંકેત આપતા ભારતીય ચલણ રૂપિયો વધુ એક ઐતિહાસિક નીચી સપાટી ૮૨.૩૦ બંધ આવ્યો હતો. ડોલર સામે રૂપિયો આજે ૧૩ પૈસા ઘટી નવા ઐતિહાસિક નીચા સ્તર ૮૨.૩૦ની સપાટીએ બંધ રહ્યો હતો. ગુરુવારે ડોલર સામે રૂપિયો ૫૫ પૈસા ઘટી ૮૨.૧૭ની સપાટીએ બંધ આવ્યો હતો.

આ સપ્તાહમાં ડોલર સામે રૂપિયો ૯૦ પૈસા કે ૧.૧૧ ટકા ઘટયો છે. ભારતની શેરબજારમાં વિદેશી ફંડ્સની ફરી શરૂ થયેલી વેચવાલી અને દેશની ઉંચી વ્યાપાર ખાધના કારણે પણ રૂપિયા ઉપર સતત દબાણ જોવા મળી રહ્યું છે. રૂપિયો નબળો પડતા ભારતની આવશ્યક ચીજો ક્રૂડ ઓઈલ, કેમિકલ્સ, ખાધતેલ, દવા બનાવવા માટેનો કાચો માલ સહિતની ચીજો મોંઘી થશે એટલે દેશ માટે તહેવારો પહેલા જ મોંઘવારી અને આર્થિક વૃદ્ધિ સામે જોખમો ઉભા થયા છે.

બુધવારે ઓપેક રાષ્ટ્રોએ વૈશ્વિક આર્થિક મંદીના ઘેરાયેલા વાદળો સામે રક્ષણ મેળવવા ક્રૂડનો પુરવઠો દૈનિક ૨૦ લાખ બેરલ ઘટાડવાની જાહેરાત કરી હતી. અપેક્ષા કરતા ઊંચા કાપના કારણે ક્રૂડના ભાવ બે દિવસમાં ૮.૭ ટકા કે ૮.૬ ડોલર વધી ગયા છે. ભારત તેની જરૂરીયાતના ૮૫ ટકા ક્રૂડ ઓઈલની આયાત કરે છે એટલે ભારત માટે તે જોખમ છે. બીજી તરફ, ભારતમાં ખાદ્યતેલની આયાત વધે એવી શક્યતાએ પણ મોંઘવારીનું જોખમ છે. ભારત તેની જરૂરીયાતના ૫૦ ટકા તેલ આયાત કરે છે. સપ્ટેમ્બર મહિનામાં ભારતની વ્યાપાર ખાધ (નિકાસ સામે આયાત) ૨૬.૭૨ અબજ ડોલર રહી હતી. આ ઉપરાંત, નાણાકીય વર્ષ ૨૦૨૨-૨૩માં દેશની ખાધ વધી ૧૧૫ અબજ ડોલર રહેવાની ારણા છે. જેટલી આયાત વધારે એટલી ડોલરની માંગ વધે એટલે પણ ડોલર સામે રૂપિયો સતત ઘટી રહ્યો છે.

ગુરુવારે મિનિયાઓપોલીસના ફેડરલ અધ્યક્ષ નીલ કાશ્કરીએ જણાવ્યું પોતાના એક ભાષણમાં જણાવ્યું હતું કે અમેરિકામાં મોંઘવારી માટે હજુ ઘણું કામ બાકી છે અને ફેડરલ રિઝર્વ હજુ વ્યાજ દર સ્થિર રાખે એ સ્થિતિ આવવાને વાર છે. આ નિવેદન પછી અમેરિકન ડોલરમાં ફરી તેજી આવી હતી, બોન્ડના યીલ્ડ વધ્યા હતા અને શેરબજારમાં ઘટાડો જોવા મળ્યો હતો. અગાઉ, એવી ધારણા હતી કે આર્થિક મંદી આવી પડે એ સ્થિતિ નિવારવા હવે ૨૦૨૨ અને ૨૦૨૩માં ફેડરલ રિઝર્વ ધારણા કરતા ઓછા વ્યાજના દર વધારશે અથવા તો તે સ્થિર રાખશે. ડોલર વધતા ફરી રૂપિયા ઉપર આજે દબાણ જોવા મળ્યું હતું. માત્ર રૂપિયો જ નહી પણ ચીનનો યુઆન આજે ૦.૫ ટકા, દક્ષિણ આફ્રિકાનો રેન્ડ અને રશિયન રુબલ પણ અમેરિકન ચલણ સામે ઘટયા હતા.

ડોલર સામે રૂપિયો  તા.૩૧ ડિસેમ્બર ૨૦૨૧ના રોજ ૭૪.૨૯ની સપાટીએ બંધ રહ્યો હતો. આજના ઘટાડા સહીત રૂપિયામાં ચાલુ કેલેન્ડર વર્ષમાં રૂ.૮.૦૧નો કે ૧૦.૮ ટકાનો ઘટાડો જોવા મળ્યો છે. એ સમયે ડોલર ઇન્ડેક્સ ૯૫.૮૯ની સપાટી ઉપર હતો. ડોલર ઇન્ડેક્સ વિશ્વના છ અગ્રણી ચલણ સામે અમેરિકન ડોલરનું મૂલ્ય નક્કી કરે છે. આજે અમેરિકામાં ટ્રેડીંગ શરુ થયું ત્યારે ડોલર ઇન્ડેક્સ ૧૧૨.૪૭ની સપાટી ઉપર છે એટલે કે ડોલરના મૂલ્યમાં ૧૭.૩ ટકાની વૃદ્ધિ થઇ છે.

ક્રૂડ ઓઈલ અને ખાદ્યતેલ ઉપરાંત ભારત માટે દવા બનાવવાનું મટીરીયલ, મશીનરી, રસાયણો જેવી ચીજો આયાત કરવી પડે છે. ભારતમાં અત્યારે જોવા મળી રહેલા ફુગાવામાં ૬૦ ટકા હિસ્સો આયાતી ચીજો અથવા આયાત આધારિત ચીજોનો છે. ડોલર સામે રૂપિયો ઘટે તો આ ચીજો મોંઘી થઇ શકે છે. બીજી તરફ, વિદેશી સંસ્થાઓએ સપ્ટેમ્બરમાં રૂ.૧૮,૦૫૩ કરોડના શેરની વેચવાલી બાદ આજે વધુ રૂ.૨૨૫૦ કરોડના શેર વેચ્યા હતા જેનાથી ડોલરની માંગ વધે અને રૂપિયો ઘટે છે. વળી, સતત ઘટી રહેલા રૂપિયાના કારણે ભારતની વિદેશી હૂંડિયામણની અનામત ઘટીને બે વર્ષની સૌથી નીચી સપાટીએ જોવા મળી રહી છે. રિઝર્વ બેંક રૂપિયાના મૂલ્યને ઘટતું અટકાવવા ડોલર વેચે અને રૂપિયો ખરીદે છે તેનાથી વધી રહેલા વ્યાજ દરના સમયમાં રૂપિયાની પ્રવાહિતા ઘટે છે.

સતત નવ સપ્તાહથી ફોરેકસ અનામતમાં ઘટાડો, હવે બે વર્ષના તળિયે પહોંચ્યું

શુક્રવારે પૂરા થયેલા સપ્તાહના અંતે ફરી ભારતની વિદેશી હૂંડિયામણની અનામત ૪.૯ ઘટી બે વર્ષના તળિયે પહોંચી ગઈ છે.  સતત નવ સપ્તાહથી ભારતના ફોરેકસ રિઝર્વમાં ઘટાડો જોવા મળી રહ્યો છે અને હવે રિઝર્વ ૫૩૨.૬૬ અબજ ડોલર રહ્યા છે જે આગલા સપ્તાહે ૫૩૭.૫૨ અબજ ડોલર હતા.

તા. ૬ ઓગસ્ટના રોજ દેશના ફોરેકસની અનામત ૫૭૩.૮૭ અબજ ડોલર હતી જે નવ સપ્તાહમાં ૪૧.૨૧ અબજ ડોલર ઘટી ગઈ છે. વર્તમાન વૈશ્વિક પરિસ્થિતિ ધ્યાનમાં રાખતા ફોરેક્સ અનામતનો હજુ વધુ ઘટાડો થવાની આશંકા છે.

ખાનગીમાં રૂપિયો વધુ ઘટી 82.63

નોન ડીલીવરી ફોરવર્ડ માર્કેટમાં ભારતમાં ઇન્ટરબેંક ફોરેકસ માર્કેટ બંધ રહ્યા પછી ચાલી રહેલા સોદામાં ડોલર સામે રૂપિયો વધુ ઘટી ગયો હતો. વૈશ્વિક બજારમાં ડોલર વધુને વધુ મજબૂત થઇ રહ્યો છે અને અમેરિકામાં બોન્ડના યીલ્ડ ફરી ચાર ટકા તરફ આગળ વધી રહ્યા હોવાથી ડોલર સામે રૂપિયો ઘટી ૮૨.૬૦ થી ૮૨.૬૩ની સપાટી ઉપર આ લખાય છે ત્યારે જોવા મળી રહ્યો છે..

2022માં રૂપિયાની ઐતિહાસિક નીચી સપાટીઓ

મે

૭૭.૪૧

ઓગસ્ટ

૮૦.૦૨

સપ્ટેમ્બર

૮૧.૨૩

ઓક્ટોબર

૮૨.૪૦

ઉઈઘુરો પર અત્યાચાર : યુએનમાં ચીન વિરુદ્ધ મતદાનમાં ગેરહાજર રહી ભારતે ચોંકાવ્યા

- યુએનમાં 16 વર્ષમાં માત્ર બીજી વખત અમેરિકાની દરખાસ્ત રદ

- ભારતમાં મુસ્લિમો પર અત્યાચારનો મુદ્દો ઉઠાવનારા ઓઆઈસીના 17માંથી 12 મુસ્લિમ દેશોનું ચીનમાં ઉઈઘુરોના શોષણ મુદ્દે મૌન

- સંયુક્ત પરિષદમાં અમેરિકાની દરખાસ્તની તરફેણમાં 17, વિરોધમાં 19 દેશ : યુક્રેન સહિત 11 દેશ ગેરહાજર રહ્યા

નવી દિલ્હી : સંયુક્ત રાષ્ટ્ર માનવાધિકાર પરિષદમાં ઉઈઘુર મુસ્લિમો પર અત્યાચાર મુદ્દે ચીનને ઘેરવાના અમેરિકા અને પશ્ચિમી દેશોના પ્રયાસોને શુક્રવારે જોરદાર ફટકો પડયો હતો. સરહદી વિવાદ છતાં ચીન વિરુદ્ધ અમેરિકાએ લાવેલા પ્રસ્તાવના મતદાન સમયે ભારત અને યુક્રેન સહિત ૧૧ દેશોએ ગેરહાજર રહીને ચીનને પરોક્ષ રીતે મદદ કરી છે. સંયુક્ત રાષ્ટ્રમાં ૪૭ સભ્યોની પરિષદમાં આ પ્રસ્તાવનું પડી જવું એ અમેરિકા અને પશ્ચિમી દેશોની લોબી માટે મોટા ફટકા સમાન માનવામાં આવે છે. સંયુક્ત પરિષદના ૧૬ વર્ષના ઈતિહાસમાં માત્ર બીજી વખત અમેરિકાએ રજૂ કરેલી દરખાસ્ત અસ્વીકૃત થઈ છે.

સંયુક્ત રાષ્ટ્ર માનવાધિકાર પરિષદ (યુએનએચઆરસી)માં ચીનના શિનજિયાંગ પ્રાંતમાં માનવાધિકારોના ભંગ અંગે ચર્ચા થઈ રહી હતી. અમેરિકા, કેનેડા, ડેન્માર્ક, ફિનલેન્ડ આઈસલેન્ડ, સ્વીડન, ઈંગ્લેન્ડ  સહિત અનેક પશ્ચિમી દેશ એક દરખાસ્ત લઈને આવ્યા હતા, પરંતુ ચીન વિરુદ્ધનો આ પ્રસ્તાવ પડી ગયો હતો. તેનું કારણ એ હતું કે, આ પ્રસ્તાવ પર ચર્ચા માટે ૧૭ દેશ સંમત થયા હતા જ્યારે ૧૯થી વધુ દેશોએ ચર્ચાનો ઈનકાર કરી દીધો. સાથે ભારત સહિત ૧૧ દેશ એવા પણ હતા, જે મતદાનથી ગાયબ રહ્યા હતા. આમ, આ પ્રસ્તાવની તરફેણમાં જરૂરી મત મળી શક્યા નહીં અને ચીનને તેનો સીધો ફાયદો થયો.

વિશેષ નોંધપાત્ર બાબત એ છે કે શિનજિયાંગ ઉઈઘુર સ્વાયત્ત ક્ષેત્રમાં માનવાધિકાર પર ચીન વિરુદ્ધ મતદાન કરવામાંથી યુક્રેન પણ દૂર રહ્યું હતું. આ સિવાય ભારત પર અવારનવાર મુસ્લિમોની સ્થિતિ અંગે સવાલો ઉઠાવનારા ઈસ્લામિક દેશો ચીનમાં મુસ્લિમો પર અત્યાચાર મુદ્દે ચૂપ છે. આ દરખાસ્તમાં પાકિસ્તાન અને ઓઆઈસીની પોલ ખુલી ગઈ હતી. ઓઆઈસીના ૧૭માંથી ૧૨ દેશ ચીનની તરફેણમાં હતા. પાકિસ્તાને તો શિનજિયાંગમાં સામાજિક આર્થિક વિકાસ, સદ્ભાવના, શાંતિ અને સ્થિરતા માટે ચીનના પ્રયત્નોની પ્રશંસા કરી હતી. ઓઆઈસીમાં એકમાત્ર સોમાલિયા શિનજિયાંગમાં મુસ્લિમોની સ્થિતિ પર ચર્ચાની તરફેણ કરતો હતો.

ચીનના શિનજિયાંગ ક્ષેત્રમાં ઉઈઘુર મુસ્લિમો પર અત્યાચાર થઈ રહ્યો છે કે નહીં તે મુદ્દો હતો. જોકે, આ પ્રસ્તાવ પડી જવાથી અનેક સામાજિક કાર્યકરો નારાજ થઈ ગયા છે. જે લોકો લાંબા સમયથી ચીનમાં થઈ રહેલા અત્યાચાર વિરુદ્ધ અવાજ ઊઠાવી રહ્યા હતા, તેમના માટે આ મોટો ફટકો સાબિત થયો છે. એમ્નેસ્ટી ઈન્ટરનેશનલના જનરલ સચિવ એગ્નેસ કોલમાર્ડે કહ્યું કે, આજનું આ મતદાને એવા લોકોને સુરક્ષિત કરવાનું કામ કર્યું છે, જે લાંબા સમયથી માનવાધિકારોનો ભંગ કરી રહ્યા છે. વધુમાં આ પ્રસ્તાવ એવા સમયે રદ થઈ ગયો છે જ્યારે સંયુક્ત રાષ્ટ્રનો પોતાનો રિપોર્ટ દાવો કરે છે કે શિનઝિયાંગ ક્ષેત્રમાં ઉઈઘુર મુસ્લિમો સાથે અત્યાચાર થઈ રહ્યો છે. ઑગસ્ટ મહિનામાં જ એક ટીમે વાસ્તવિક સ્થિતિની સમીક્ષા કરી હતી. સંયુક્ત રાષ્ટ્રના રિપોર્ટમાં ઉઈઘુરો પર અત્યાચાર અંગે વિસ્તૃત રિપોર્ટ અપાયો છે. તેમાં કહેવાયું છે કે ઉઈઘુર મુસ્લિમો પર અત્યાચાર થઈ રહ્યો છે અને તેમની ધાર્મિક આઝાદી સંપૂર્ણપણે આંચકી લેવાઈ છે. હજારો યુવાન, વૃદ્ધો અને બાળકોને વિશેષ શિબિરોમાં નજરકેદ રખાયા છે. આ પ્રસ્તાવ પાસ થઈ ગયો હોત તો ચીનમાં ઉઈઘુરોની સ્થિતિ પર પહેલાં ચર્ચા થઈ હોત. આગળ જઈને ચીન વિરુદ્ધ કાર્યવાહીનો રસ્તો ખૂલી જાત. પસાર થયેલા પ્રસ્તાવના આધારે ચીન પર પ્રતિબંધ પણ મુકી શકાયા હોત.

સંયુક્ત રાષ્ટ્રમાં માનવાધિકાર ભંગ મુદ્દે મતદાન પછી ભારતના વલણની સૌથી વધુ ચર્ચા થઈ હતી. ભારત અને ચીન વચ્ચે સરહદીય વિવાદની વર્તમાન સ્થિતિને જોતાં અમેરિકાને આ પ્રસ્તાવમાં ભારતના સમર્થનની પૂરી આશા હતી. પરંતુ ભારતનું કહેવું છે કે તે યુએનએચઆરસી જેવી સંસ્થાઓમાં કોઈ એક દેશ વિરુદ્ધ મતદાન નહીં કરવાની તેની નીતિ પર અડગ છે.

ભારતને યુએનમાં મુસ્લિમ દેશો જમ્મુ-કાશ્મીર મુદ્દે પ્રસ્તાવ લાવે તેવો ડર

ચીન વિરુદ્ધના મતદાનમાં ગેરહાજરી મુદ્દે ભારતે કહ્યું કે તે યુએનએચઆરસી જેવી સંસ્થાઓમાં કોઈ દેશ વિરુદ્ધ મતદાન નહીં કરવાની તેની નીતિ પર અડગ રહ્યું છે. જોકે, માનવામાં આવે છે કે ભવિષ્યમાં જમ્મુ-કાશ્મીર પર મતદાનની આશંકાના પગલે ભારતે આ પગલું ઉઠાવ્યું છે. ભવિષ્યમાં તેના હિતો પર સીધી રીતે અસર કરનારા પ્રસ્તાવ પણ પરિષદમાં રજૂ થઈ શકે છે. જમ્મુ-કાશ્મીરનો મુદ્દો તેનું એક મહત્વનું ઉદાહરણ છે. પાકિસ્તાન અને ઈસ્લામિક સંગઠનના અનેક દેશ જમ્મુ-કાશ્મીર અંગે પ્રસ્તાવ લાવી શકે છે. આમ પણ તેઓ આ પરિષદમાં વારંવાર જમ્મુ-કાશ્મીરનો મુદ્દો ઉઠાવતા રહે છે.

બે દિવસમાં બીજો અકસ્માત: વંદે ભારત ટ્રેન સાથે ગાય અથડાઈ

અમદાવાદ,તા. 7 ઓક્ટોબર 2022, શુક્રવાર

ગત સપ્તાહે જ 30 સપ્ટેમ્બરના રોજ ગાંધીનગર-મુંબઈને જોડતી હાઈ સ્પીડ ટ્રેન, વંદે ભારત એક્સપ્રેસને વધુ એક અકસ્માત નડ્યો છે. ગુરૂવારે ભેંસ ટ્રેન સાથે અથડાતા એન્જિનના આગળના ફાઈબર બોડી ભાગને મસમોટું નુકશાન થયું હતુ પરંતુ આ ઘટનાના બીજા જ દિવસે ફરી આણંદ નજીક વંદે ભારત ટ્રેનને વધુ એક અકસ્માત નડ્યો છે.

પ્રાપ્ત માહિતી અનુસાર વંદે ભારત ટ્રેનને આણંદ જંકશન નજીક ગાય સાથે અકસ્માત નડ્યો છે. ગઈકાલે વટવા નજીક ટ્રેન સાથે ભેંસ અથડાતા એન્જિન બોડીને નુકશાન થયું હતુ. ભારે ફજેતી થતા તંત્રએ રાતોરાત બોડીનું સમારકામ કર્યું હતુ અને ફરી ગાડી દોડતી થઈ હતી પરંતુ આજે શુક્રવારે ફરી ટ્રેનના નોઝલ પેનલ સાથે ગાય અથડાતા નુકશાન થયું છે.

જોકે રેલવે અધિકારીઓએ જણાવ્યું કે આજના આ અકસ્માતમાં ટ્રેનને કોઈ વધુ નુકશાન નથી થયું. શુક્રવારે બપોરે 3.48 કલાકે ટ્રેન જ્યારે આણંદ નજીક હતી ત્યારે આ ઘટના બની હતી. પશ્ચિમ રેલવેના મુખ્ય પબ્લિક રિલેશન ઓફિસર સુમિત ઠાકુરે કહ્યું કે આ અકસ્માતમાં ટ્રેનના આગળના ભાગને સામાન્ય ક્ષતિ પહોંચી છે. તમામ મુસાફરો સુરક્ષિત છે.

આ પણ વાંચો: વંદે માતરમ ટ્રેન અકસ્માતમાં ભેંસના માલિક સામે થઇ ફરિયાદ

IMF ચીફની ચેતવણી - દુનિયા પર વધી રહ્યો મંદીનો ખતરો, તાત્કાલિક લેવા પડશે પગલાં

- એક અંદાજ છે કે ગ્લોબલ ઇકોનૉમી માટે આવનારો સમય સારો રહેશે નહીં. - ક્રિસ્ટાલિના જ્યોર્જિવા

IMFનું કહેવું છે કે ગ્લોબલ ઇકોનૉમી અનિશ્ચિતતાની તરફ વધી રહી છે. તેના ગ્લોબલ ઇકોન઼મીમાં એક-ક્વાર્ટર હિસ્સો રાખવા વાળા દેશોની ઇકોનૉમીમાં આ વર્ષ અથવા આવતા વર્ષે ઓછામાં ઓછો સતત બે ક્વાર્ટર ઘટાડો આવાની આશંકા વ્યક્ત કરી છે. તેને એક અંદાજ મળ્યો છે કે ગ્લોબલ ઇકોનૉમી માટે આવનારો સમય સારો રહેશે નહીં.

IMF ચીફ ક્રિસ્ટાલિના જ્યોર્જિવાએ કહ્યું છે કે ગ્લોબલ ઇકોનૉમી વિશેમાં અત્યાર સુધી અનુમાન લગાવવું શક્ય હતું. પરંતુ હવે તે એવી દિશામાં વધી રહ્યું છે, જેના વિશે અનુમાન લગાવું મુશ્કેલ હશે. તેમણે ગુરુવારે ગ્લોબલ ઇકોનૉમીના વિશે કેટલાક અનુમાન વ્યક્ત કર્યા.

વિશ્વ બેંક અને International Monetary Funds (IMF)ની વાર્ષિક બેઠક પહેલા જ્યોર્જિવાએ જણાવ્યું કે, આવતા સપ્તાહે વર્લ્ડ ઇકોનૉમિક આઉટલુક રીલીઝ થવાનો છે. તેમાં ગ્લોબલ ઇકોનૉમીની ગ્રોથના અનુમાનમાં ઘટાડો જોવા મળી શકે છે. તેમણે કહ્યું કે અમે પહેલા જ ગ્રોથના અનુમાનને ત્રણ વખત ઘટાડ્યા છે. તેને 2022 માટે ઘટાડીને માત્ર 3.2 ટકા અને 2023 માટે 2.9 ટકા કરવામાં આવ્યો છે. અમે કહેશું કે મંદીનો ખતરો વધી રહ્યો છે. અમારું માનવું છે કે ગ્લોબલ ઇકોનૉમીમાં એક ક્વાર્ટર હિસ્સો રાખનાર દેશની ઇકોનૉમીમાં આ વર્ષે અથવા આવતા વર્ષે ઓછામાં ઓછા સતત બે ક્વાર્ટર સુધીનો ઘટાડો જોવા મળી શકે છે.

IMF ચીફએ કહ્યું કે ગ્રોથ પૉઝિટિવ થવા પર પણ મંદી જેવા હાલાત જોવા મળશે. તેનું કારણે એ છે કે, રિયલ ઇનકમ ઘટી રહી છે અને કિંમતો વધી રહી છે. કુલ મળીને અત્યારથી લઇને 2026 સુધી ગ્લોબલ આઉટપુટ (વૈશ્વિક ઉત્પાદન)માં લગભગ 4 લાખ કરોડ ડૉલરનો ઘટાડાનો અનુમાન છે. આ જર્મની ઇકોનૉમીની સમાન છે. તેનાથી ઈકોનૉમીને મોટો ઝટકો લાગશે.

તેમણે કહ્યું છે કે રશિયા-યુક્રેન વૉર અને કારોનાની મહામારીના અસરથી ખૂબ વધારે અનિશ્ચિતિતાની સ્થિતિ સર્જાઇ છે. ફાઈનાન્શિયલ સ્ટેબિલિટીનું રિસ્ક વધી રહ્યું છે. એસેટની કિંમતોમાં ઘટાડો આવી રહ્યો છે. તેના સાથે હાઈ સૉવરેન ડેટ અને લિક્વિડિટીની અડચણો ફાઇનાન્શિયલ માર્કેટ પર અસર કરી શકે છે.

ઓરેકલની ભારતીય કંપનીએ રેલવેના કોન્ટ્રાક્ટ માટે રૂ.2.6 કરોડની લાંચ ચૂકવી

ન્યૂ યોર્ક તા.07 ઓક્ટોબર 2022,શુક્રવાર

વિશ્વની ટોચની ઇન્ફર્મેશન ટેકનોલોજી કંપની ઓરેકલની ભારતીય કંપનીએ ઇન્ડિયન રેલવેના એક કોન્ટ્રાક્ટ માટે ચાર લાખ ડોલરની લાંચ ચૂકવી હોવાનું બહાર આવ્યું છે.

અમેરિકન શેરબજારમાં નિયમનકાર સિકયુરિટીઝ એક્સચેન્જ કમિશન (SEC) ની તપાસના આધારે આ લાંચ વર્ષ ૨૦૧૯માં એક ટેન્ડર માટે ચૂકવવામાં આવી હોવાનું બહાર આવ્યું છે. અમેરિકામાં કંપનીઓ વિદેશમાં લાંચ ચૂકવે તો તેની સામે કાયદેસરની કાર્યવાહી કરવી તેમજ દંડ કરવાની જોગવાઈ છે.

SEC દ્વારા ઓરેકલ સામે કરેલી તપાસમાં કંપનીએ ભારત, તુર્કી અને UAEમાં અલગ અલગ કોન્ટ્રાક્ટ માટે કુલ ૨.૩ કરોડ ડોલરની લાંચ આપી હોવાનું બહાર આવ્યું છે. ઓરેક્લે આ કેસમાં સમાધાન કરવા માટે SEC ને અરજી કરી છે એટલે કે લાંચ આપી હોવાનું કંપની સ્વીકારે છે. સૌથી મહત્વની વાત છે કે આ લાંચ ભારતમાં રેલવે મંત્રાલયની માલિકીની એટલે કે એક સરકારી કંપનીને ચૂકવવામાં આવી છે.

SEC ની અખબારી યાદી અનુસાર ભારતમાં કામ કરતા ઓરેકલના કર્મચારીએ તીવ્ર સ્પર્ધાનું બહાનું હાથ ધરી આ કોન્ટ્રેકટ મેળવવામાં માટે ભારત સરકારની એ કંપનીના અધિકારીઓને રકમ ચૂકવી હતી

અહી નોંધવું જોઈએ કે અગાઉ ૨૦૧૨મા પણ ઓરેકલ સામે આવા આરોપ લાગ્યા હતા. એ સમયે કંપનીએ એક ખાસ ભંડોળ ઉભુ કર્યું હતું. રોકડમાં રહેલા આ ભંડોળ તરીકે કંપની ભારતમાં કોન્ટ્રેક્ટ મેળવવા માટે લાંચ આપતી હોવાનું અમેરિક નિયમનકારે સાબિત કર્યું હતુ અને ઓરેકલે એ સમયે દંડ ભરી સમાધાન કર્યું હતું.

National

- ઇસ્લામ-ખ્રિસ્તી ધર્મ અપનાવ્યો હોય તેવા દલિતોને પણ એસસીનો દરજ્જો આપવા વિચારણા

- ફેસબૂકના દસ લાખ યુઝર્સનો ડેટા લીક તાત્કાલિક પાસવર્ડ બદલવા ચેતવણી

- પાકિસ્તાનમાં છેલ્લાં નવ મહિનામાં છ ભારતીય કેદીઓના શંકાસ્પદ રીતે મોત

- સીબીઆઇએ વિશેષ કોર્ટમાં લાલુ-રાબડી વિરુદ્ધ ચાર્જશીટ દાખલ કરી

- બ્રહ્મા, વિષ્ણુ, મહેશ, રામ, કૃષ્ણને દેવ નહીં માનીએ : 'આપ'ના મંત્રીના શપથ

- ઇડીએ દિલ્હીમાં કર્ણાટક કોંગ્રેસ પ્રમુખ શિવકુમારની પૂછપરછ કરી

- દારૂ કૌભાંડ : ઈડીના દિલ્હી, પંજાબ, હૈદરાબાદમાં ૩૫ સ્થળો પર દરોડા

- આજે એરફોર્સ ડે : દેશની હવાઈ સીમાની સુરક્ષા કરતા સપુતોને સલામ

- બ્રિટનના 36 ઉપગ્રહોને લઈને 22 ઓક્ટોબર એ ઉડશે ભારતનું રોકેટ

- કેજરીવાલ અને તેમના મંત્રી રાજેન્દ્ર ગૌતમ વિરૂદ્ધ હિન્દુ દેવ દેવીઓનું અપમાન કરવાનો આક્ષેપ

- રાહુલ યાત્રામાં વ્યસ્ત છે, ત્યારે ગુજરાત અને હિમાચલમાં પ્રિયંકા ચૂંટણી પ્રચાર સંભાળશે

- શેની આશા રાખવી તે હું જાણું છું : TRS ભારત રાષ્ટ્રીય સમિતિ બનતાં રામારાવે કહ્યું

- આગામી 48 કલાકમાં પ. બંગાળ, ઓડીશા, ઝારખંડ, મ.પ્ર. અને બિહાર સહિત ઘણાં રાજ્યોમાં વરસાદની સંભાવના

- કોંગ્રેસની 'ભારત જોડો યાત્રા'નો એક માસ પૂરો : હજી સુધીમાં રાહુલ ગાંધીએ 700 કિ.મી. કાપ્યા

- બિહારમાં નરભક્ષી વાઘને મારવાનો આદેશ શા માટે આપવામાં આવ્યો?

- કોંગ્રેસના 2 ધારાસભ્યોએ ચાલુ ટ્રેનમાં મહિલા મુસાફર સાથે કરી છેડછાડ, FIR દાખલ

- આ રાજ્યમાં Uber, Ola અને Rapidoની ઓટો સેવાઓ બંધ

- એન્ટેલિયા વિસ્ફોટક મુદ્દે દિલ્હી હાઇકોર્ટેનો સચિન વાજેને ફટકો

- CM કેજરીવાલ અને મંત્રી રાજેન્દ્ર પાલ ગૌતમ વિરુદ્ધ ફરિયાદ નોંધાઈ, જાણો સમગ્ર મામલો

- 550 વર્ષ પુરાણા મદરેસામાં ઘૂસીને પૂજા કરવાના આરોપસર 9 સામે FIR, 4ની ધરપકડ

ઇસ્લામ-ખ્રિસ્તી ધર્મ અપનાવ્યો હોય તેવા દલિતોને પણ એસસીનો દરજ્જો આપવા વિચારણા

સુપ્રીમના પૂર્વ મુખ્ય ન્યાયાધીશની આગેવાનીમાં કેન્દ્રએ કમિશન રચ્યું

બંધારણના ઓર્ડર મુજબ માત્ર હિન્દુ, શીખ અને બૌદ્ધ ધર્મ સાથે સંકળાયેલાને જ એસસીનો દરજ્જો આપવામાં આવે છે

નવી દિલ્હી, તા. ૭

ધર્માંતરણ કર્યું હોય તેવા દલિતોને પણ એસસીનો દરજ્જો આપવામાં આવે તેવી માગણી ઉઠી રહી છે. આ સ્થિતિ વચ્ચે કેન્દ્ર સરકાર દ્વારા સુપ્રીમ કોર્ટના પૂર્વ મુખ્ય ન્યાયાધીશ કે જી બાલાક્રિષ્નની આગેવાનીમાં એક કમિશનની રચના કરી છે. જે હવે ધર્માંતરણ કર્યું હોય તેવા દલિતોને પણ એસસીનો દરજ્જો આપવા અંગે વિચારણા કરશે.

નોંધનીય છે કે બંધારણના (એસસી) ઓર્ડર મુજબ જે દલિતો હિન્દુ, શિખ અથવા બૌદ્ધ ધર્મ સાથે જોડાયેલા હોય તેમને જ એસસીનો દરજ્જો આપવામાં આવે છે. જ્યારે મુસ્લિમ અને  ખ્રિસ્તી ધર્મ અપનાવ્યો હોય તેવા દલિતોને આ દરજ્જો આપવામાં નથી આવતો. જેને પગલે હાલ મુસ્લિમ અને ખ્રિસ્તી ધર્મ પાળનારા દલિતો દ્વારા પણ એસસીના દરજ્જાની માગણી કરવામાં આવી છે.

જોકે અત્યાર સુધી ભાજપ દ્વારા આ માગણીનો વિરોધ કરવામાં આવતો રહ્યો છે. પણ હવે કેન્દ્ર સરકાર દ્વારા એક કમિશનની રચના કરવામાં આવી છે જેમાં ત્રણ સભ્યોનો સમાવેશ કરવામાં આવ્યો છે. આ સભ્યોના નામ નિવૃત્ત આઇએએસ અધિકારી રવિન્દ્ર કુમાર જૈન, યુજીસીના સભ્ય અને પ્રોફેસર સુષ્મા યાદવ છે. જ્યારે સુપ્રીમ કોર્ટના પૂર્વ મુખ્ય ન્યાયાધીશ કેજી બાલાક્રિષ્નનો પણ સમાવેશ કરાયો છે અને તેમને આ કમિશનની આગેવાની સોપવામાં આવી છે.

સરકારના નોટિફિકેશનમાં દાવો કરવામાં આવ્યો છે કે એસસી સમાજના લોકો અન્ય કોઇને પણ એસસી સમાજમાં સમાવેશ કરવાનો વિરોધ કરે છે. તેમનામાં એવો ડર છે કે અન્ય લોકોનો સમાવેશ કરવાથી તેમને જે એસસીનો દરજ્જો મળ્યો છે તેના પર અસર થઇ શકે છે. હાલ માગણી અને વિરોધ વચ્ચે સરકારે કમિશનની રચના કરી છે જે દરેક મુદ્દાઓ પર ધ્યાન આપીને પોતાનો રિપોર્ટ સરકારને સોપશે.

ફેસબૂકના દસ લાખ યુઝર્સનો ડેટા લીક તાત્કાલિક પાસવર્ડ બદલવા ચેતવણી

- ફેસબૂકમાં થર્ડ પાર્ટી એપ દ્વારા ડેટા ચોરી થઈ

- ફેસબૂકના માલિક ઝકરબર્ગને અગાઉ પણ ડેટા લીકના મામલે જંગી દંડ ચૂકવવાનો વારો આવ્યો છે

નવી દિલ્હી : આજના ડિજિટલ વિશ્વમાં ભાગ્યે જ કોઈ એવું હશે જે ફેસબૂકનો ઉપયોગ કરતું ન હોય. દરેકના ફોનમાં આ એપ તો જરુર મળશે. છેલ્લા કેટલાક વર્ષોમાં ફેસબૂકના ડેટા લીક થવાના ઘણા મામલા આવી ચૂક્યા છે. હવે તેમા વધુ એક મામલાનો ઉમેરો થયો છે. મેટાએ શુક્રવારે દસ લાખ યુઝર્સનો ડેટા લીક થયાની ચેતવણી આપી છે અને યુઝર્સને તરત જ તેમનો પાસવર્ડ બદલવા માટે જણાવ્યું છે. યુઝર્સનો ડેટા થર્ડ પાર્ટી એપ્સ દ્વારા લીક થયો છે. બીજા શબ્દોમાં કહીએ તો થર્ડ પાર્ટી એપ દ્વારા ડેટા ચોરી થઈ છે.

કંપનીના અધિકારીએ બ્રીફિંગમાં જણાવ્યું હતું કે આ વર્ષે મેટાએ અત્યાર સુધીમાં એવી ૪૦૦ એપ્લિકેશન્સની ઓળખ કરી છે જે એપલ અથવા એન્દ્રોઇડ ફોન માટે તૈયાર કરવામાં આવેલા એપના ડેટાની ચોરી કરી રહ્યા હતા.

તે સરળતાથી ગૂગલના પ્લેસ્ટોર અને એપલના એપ સ્ટોર પર ઉપલબ્ધ છે. તેમને ફોટો ઓડિટર, ગેમ, વીપીએન સર્વિસ વગેરે એપ્લિકેશન તરીકે દર્શાવ્યું હતું.

મેટાએ એક બ્લોગમાં દર્શાવ્યું હતું કે આ એપને ગૂગલના પ્લે સ્ટોર અને એપલના એપ સ્ટોર માટે લિસ્ટ કરવામાં આવી હતી.

મેટાએ એક બ્લોગપોસ્ટમાં લખ્યું હતું કે આ એપનો ગૂગલ પ્લે સ્ટોર અને એપલના ેએપ સ્ટોરમાંથી ડાઉનલોડ કરવામાં આવ્યા હતા. તેને ફોટો એડિટર, વીપીએન સર્વિસ, વગેરેની એપ્લિકેશન તરીકે દર્શાવાયા હતા.

મેટાની સિક્યોરિટી ટીમ મુજબ એપ લોકોને સગવડોનો ઉપયોગ કરવાના બદલામાં યુઝર્સના નામ અને પાસવર્ડ ચોરી કરવા માટે ફેસબૂક એકાઉન્ટ પર લોગ ઇન કરાવતા હતા. તેના પછી તે ફેસબૂકમાંથી ડેટા અને પાસવર્ડ ચોરી લેતા હતા.

ઉલ્લેખનીય છે કે ૨૦૧૮માં કરોડો યુઝર્સના ડેટા ચોરીના કેસમાં ફેસબૂકને ફેડરલ કમિશને પાંચ અબજ ડોલરનો દંડ ફટકાર્યો હતો. ૨૦૧૮માં કેમ્બ્રિજ એનાલિટિકાનો કેસ સામે આવ્યો હતો.

પાકિસ્તાનમાં છેલ્લાં નવ મહિનામાં છ ભારતીય કેદીઓના શંકાસ્પદ રીતે મોત

૩૦૦ જેટલા ભારતીયો પાકિસ્તાનની જેલોમાં બંધ

તમામ છ કેદીઓની સજા પૂરી થઈ ગઈ હોવા છતાં પાકિસ્તાને તેમને છોડયા ન હતા : ભારતના વિદેશ મંત્રાલયે ચિંતા વ્યક્ત કરી

પાકિસ્તાનની જેલમાં છેલ્લાં નવ મહિનામાં પાંચ માછીમારો સહિત છ કેદીઓનાં શંકાસ્પદ સંજોગોમાં મોત થયા હતા. વિદેશ મંત્રાલયે આ બાબતે ચિંતા વ્યક્ત કરી હતી. આ તમામ કેદીઓની સજા પૂરી થઈ ગઈ હતી છતાં પાકિસ્તાને આંતરરાષ્ટ્રીય નિયમો તોડીને તેમને જેલમાં બંધ રાખ્યા હતા.

વિદેશ મંત્રાલયના પ્રવક્તા અરિંદમ બાગચીએ કહ્યું હતું કે છેલ્લાં નવ મહિનામાં પાકિસ્તાનની જેલમાં બંધ ભારતના છ નાગરિકોનાં ભેદી સંજોગોમાં મોત થયા હતા. તેમની સજા પૂરી થઈ ગઈ હોવા છતાં પાકિસ્તાનની સરકારે આ ભારતીય નાગરિકોને છોડયા ન હતા. જે ભારતીય કેદીઓની સજા પૂરી થઈ ગઈ છે તેમને આંતરરાષ્ટ્રીય કાયદા પ્રમાણે મુક્ત કરવા માટે ઈસ્લામાબાદ સ્થિત ભારતીય દૂતાવાસે વારંવાર રજૂઆત કરી હતી, પરંતુ પાકિસ્તાને અલગ અલગ બહાના બતાવીને આ કેદીઓને મુક્ત કર્યા ન હતા.

અરિંદમ બાગચીના કહેવા પ્રમાણે નવ મહિનામાં જે છ ભારતીયોના પાકિસ્તાનની જેલોમાં મોત થયા છે, તેમાંથી પાંચ માછીમારો હતા. આ છ ભારતીય નાગરિકોએ પાકિસ્તાનની કોર્ટે ફટકારેલી સજા પૂરી કરી લીધી હતી. ભારતે તેમની દેશવાપસી માટે પ્રયાસો કર્યા હતા. છતાં પાકિસ્તાને ગેરકાયદે તેમને જેલમાં બંધ રાખ્યા હતા. વિદેશ મંત્રાલયે પાકિસ્તાનની જેલોમાં બંધ ભારતીય નાગરિકોનાં વધતા જતાં મૃત્યુ બાબતે ચિંતા વ્યક્ત કરી હતી.

પાકિસ્તાનની જેલમાં ૩૦૦ ભારતીયો બંધ છે. જોકે, પાકિસ્તાન આ આંકડો ૨૬૦ ગણાવે છે. એમાંથી અસંખ્ય કેદીઓ એવા છે, જેમણે પાકિસ્તાનમાં ફટકારાયેલી સજા પૂરી કરી લીધી છે છતાં પાકિસ્તાને હજુ તેમને જેલમાં બંધ કરી રાખ્યા છે.

સીબીઆઇએ વિશેષ કોર્ટમાં લાલુ-રાબડી વિરુદ્ધ ચાર્જશીટ દાખલ કરી

લાલુ પ્રસાદ કેન્દ્રીય રેલવે પ્રધાન હતાં ત્યારે આચરવામાં આવેલું કૌભાંડ ઃ સીબીઆઇ

રેલવેમાં જમીનના બદલે નોકરી કૌભાંડ

(પીટીઆઇ)     નવી દિલ્હી, તા. ૭

સીબીઆઇએ પૂર્વ રેલવેપ્રધાન લાલુ પ્રસાદ અને તેમના પત્ની રાબરી દેવી તથા અન્ય ૧૪ વિરુદ્ધ જમીનના બદલામાં નોકરી આપવાના કૌભાંડમાં ચાર્જશીટ દાખલ કરી છે તેમ સત્તાવાળાઓએ એક નિવેદનમાં જણાવ્યુ હતું. લાલુ પ્રસાદ જ્યારે કેન્દ્રીય રેલવે પ્રધાન હતાં ત્યારે આ કૌભાંડ આચરવામાં આવ્યું હતું.

અધિકારીઓના જણાવ્યા અનુસાર પ્રસાદના દીકરી મિસા ભારતી અને રેલવેના પૂર્વ જનરલ મેનેજરને પણ સ્પેશિયલ સીબીઆઇ કોર્ટમાં તાજેતરમાં દાખલ કરવામાં આવેલી ચાર્જશીટમાં આરોપી તરીકે દર્શાવવામાં આવ્યા છે.

ઉલ્લેખનીય છે કે સેન્ટ્રલ એજન્સીએ ૨૩ સપ્ટેમ્બર, ૨૦૨૧ના રોજ પ્રાથમિક તપાસ રજિસ્ટર્ડ કરી હતી. જે ૧૮ મેના રોજ એફઆઇઆરમાં કન્વર્ટ કરવામાં આવી હતી. આ એફઆઇઆર રેલવેમાં જમીનના બદલે નોકરી આપવાના કૌૈભાંડ સાથે સંકળાયેલ હતી.

એજન્સીના જણાવ્યા અનુસાર જમીન રેલવેને નામે ટ્રાન્સરફર કરનાર પરિવારમાંથી કોઇ એકને રેલવેમાં ગુ્રપ ડીમાં નિમણૂક આપવામાં આવી હતી.

સીબીઆઇએ આરોપ મૂક્યો છે કે પટણામાં લાલુ યાદવના પરિવારે ૧.૦૫ લાખ ચો ફૂટ જમીન પર કબજો જમાવી રાખ્યો છે. આ જમીનોના સોદા રોકડમાં કરવામાં આવ્યા હતાં. લાલુ પરિવારે રોકડ આપી આ જમીન ખરીદી હતી. આ જમીન ખૂબ જ ઓછા ભાવે ખરીદવામાં આવી હતી.

બ્રહ્મા, વિષ્ણુ, મહેશ, રામ, કૃષ્ણને દેવ નહીં માનીએ : 'આપ'ના મંત્રીના શપથ

હિન્દુ દેવી-દેવતાઓ મુદ્દે રાજેન્દ્ર ગૌતમના નિવેદનથી વિવાદ

'આપ'ના મંત્રી રાજેન્દ્ર પાલ ગૌતમ પર બૌદ્ધ-હિન્દુ ધર્મના લોકો વચ્ચે લડાઈ કરાવવા માગતા હોવાનો ભાજપનો આક્ષેપ

નવી દિલ્હી, તા.૭

દિલ્હીમાં કેજરીવાલ સરકારમાં સમાજ કલ્યાણ મંત્રી રાજેન્દ્ર પાલ ગૌતમની 'ધર્માંતરણ' સભામાં હાજરી અને હિન્દુ દેવી-દેવતાઓ વિરોધી શપથે ભારે વિવાદ જગાવ્યો છે. ભાજપે આ મુદ્દે હવે આપ સરકારને ઘેરી છે અને મંત્રી રાજેન્દ્ર પાલ ગૌતમની હકાલપટ્ટીની માગણી કરી છે. ભાજપે આક્ષેપ કર્યો છે કે આમ આદમી પાર્ટી બૌદ્ધ અને હિન્દુ ધર્મ માનનારા લોકોને લડાવવાનો પ્રયત્ન કરી રહી છે. ભાજપે અરવિંદ કેજરીવાલ સમક્ષ મંત્રી રાજેન્દ્ર પાલ ગૌતમની હકાલપટ્ટીની પણ માગણી કરી છે.

વિજયાદશમીના દિવસે દિલ્હીના કરોલબાગ સ્થિત આંબેડકર ભવનમાં રાજેન્દ્ર પાલ ગૌતમની હાજરીમાં 'ધમ્મ ચક્ર પ્રવર્તન દિન' કાર્યક્રમ યોજાયો હતો. તેમાં લોકોએ બૌદ્ધ ધર્મની દીક્ષા તો લીધી જ, પરંતુ હવે ક્યારેય હિન્દુ દેવી-દેવતાઓની પૂજા નહીં કરીએ અને તેમને ઈશ્વર પણ નહીં માનીએ તેવા શપથ લીધા. વીડિયોમાં બૌદ્ધ સંત લોકોને શપથ અપાવી રહ્યા છે. જે સમયે આ શપથ અપાઈ ત્યારે મંચ પર રાજેન્દ્ર પાલ ગૌતમ પણ હાજર હતા.

લોકોને અપાયેલી શપથમાં કહેવાય છે કે, હું બ્રહ્મા, વિષ્ણુ, મહેશને ક્યારેય ઈશ્વર નહીં માનું. અને તેમની પૂજા પણ નહીં કરું. હું રામ અને કૃષ્ણને પણ ઈશ્વર નહીં માનું અને તેમની ક્યારેય પૂજા પણ નહીં કરું. હું ગૌરી ગણપતિ વગેરે હિન્દુ ધર્મના કોઈપણ દેવી દેવતાઓને નહીં માનું અને તેમની પૂજા પણ નહીં કરું. આ વીડિયોને ભાજપ નેતાઓ તરફથી ટ્વીટ કરીને ગૌતમ પર નિશાન સધાયું છે. તેમણે ધર્માંતરણના કાર્યક્રમમાં આપના મંત્રીની હાજરીની પણ ટીકા કરી હતી.

ભાજપે ગૌતમ પર દેવી દેવતાઓના અપમાનનો આરોપ મૂકતા દિલ્હીના મુખ્યમંત્રી અરવિંદ કેજરીવાલને રાજેન્દ્ર ગૌતમને કેબિનેટમાંથી બરખાસ્ત કરવાની માગ કરી છે. દિલ્હી ભાજપ અધ્યક્ષ આદેશ ગુપ્તાએ કહ્યું કે, અરવિંદ કેજરીવાલે ૨૪ કલાકમાં રાજેન્દ્ર પાલ ગૌતમને બરખાસ્ત કરવા જોઈએ. કેજરીવાલ કહે છે કે બધા માણસો સમાન છે અને બધાએ જાતિ-ધર્મના લોકોમાં પરસ્પર ભાઈચારાથી રહેવું જોઈએ, પરંતુ તેમની સરકારના મંત્રી ગૌતમ ધર્મોમાં પરસ્પર લડાવવાનું કાવતરું ઘડી રહ્યા છે. અમે તેમના વિરુદ્ધ પગલાં લઈશું. આપના મંત્રી ગૌતમનો આવી શપથ લેતો વીડિયો સોશિયલ મીડિયામાં વાઈરલ થયો છે.

બીજીબાજુ આ મુદ્દે વિવાદ વધતાં આપ નેતા રાજેન્દ્ર પાલ ગૌતમે કહ્યું કે, ભારતનું બંધારણ આપણને આઝાદી આપે છે. આપણે કોઈપણ ધર્મને માની શકીએ છીએ. તેનાથી કોઈને કોઈ વાંધો હોવો જોઈએ નહીં. કેસ કરવો હોય તો કરો. તેઓ ખોટા કેસ બનાવી શકે છે. અમને જેલમાં નાંખી શકે છે. તેના માટે અમે તૈયાર છીએ. ભાજપ આમ આદમી પાર્ટીથી ડરવા લાગી છે તેથી તે આમ બોલે છે.

ઇડીએ દિલ્હીમાં કર્ણાટક કોંગ્રેસ પ્રમુખ શિવકુમારની પૂછપરછ કરી

શિવકુમારને કોંગ્રેસની પદ યાત્રા અધવચ્ચેથી છોડીને કર્ણાટકથી દિલ્હી હાજર થવું પડયું

નેશનલ હેરાલ્ડ મની લોન્ડરિંગ કેસ

(પીટીઆઇ)     નવી દિલ્હી, તા. ૭

એન્ફોર્સમેન્ટ ડિરેક્ટોરેટ (ઇડી)એ કર્ણાટક કોંગ્રેસ પ્રમુખ ડી કે શિવકુમારની નેશનલ હેરાલ્ડ મની લોન્ડરિંગ કેસમાં પૂછપરછ કરી હતી તેમ સત્તાવાળાઓેએ એક નિવેદનમાં જણાવ્યું છે.

એ પી જે અબ્દુલ કલામ રોડ પર આવેલ એજન્સીની ઓફિસમાં પ્રવેશતા પહેલા ૬૦ વર્ષીય શિવકુમારે પત્રકારોને જણાવ્યું હતું કે હું કાયદાનું પાલન કરનાર નાગરિક હોવાથી ઇડી સમક્ષ હાજર થઇ રહ્યો છું. તેમણે વધુમાં જણાવ્યું હતું કે તેમને પણ પૂછપછ માટે શા માટે બોલાવવામાં આવ્યા તેનું ચોક્કસ કારણ ખબર નથી.

ઉલ્લેખનીય છે કે શિવકુમાર કર્ણાટકમાં ચાલી રહેલી કોંગ્રેસની ભારત જોડો યાત્રા અધવચ્ચેથી છોડીને ઇડી સમક્ષ હાજર થવા માટે દિલ્હી આવ્યા હતાં. ગઇકાલે જ શિવકુમાર કોંગ્રેસ પ્રમુખ સોનિયા ગાંધી અને તેમના પુત્ર રાહુલ ગાંધી સાથે આ યાત્રામાં જોડાયા હતાં.

આ અગાઉ ૧૯ સપ્ટેમ્બરે પણ શિવકુમાર દિલ્હીમાં ઇડી સમક્ષ હાજર થયા હતાં. તે સમયે અન્ય એક મનીલોન્ડરિંગ કેસની પૂછપરછ માટે બોલાવવામાં આવ્યા હતાં. આ કેસ અપ્રમાણસર મિલકતો સાથે સંકળાયેલો હતો.

દારૂ કૌભાંડ : ઈડીના દિલ્હી, પંજાબ, હૈદરાબાદમાં ૩૫ સ્થળો પર દરોડા

છેલ્લા ૧૦ દિવસમાં બીજી વખત દારૂ વેપારીઓ સામે કાર્યવાહી

માત્ર ગંદા રાજકારણ માટે ૫૦૦થી વધુ દરોડા, ૩૦૦થી વધુ અધિકારીઓ ૨૪ કલાક સિસોદિયાની પાછળ : કેજરીવાલ

નવી દિલ્હી, તા.૭

દિલ્હીના દારૂ કૌભાંડમાં એન્ફોર્સમેન્ટ ડિરેક્ટોરેટ (ઈડી)ના શ્રેણીબદ્ધ દરોડા ચાલુ છે. ઈડીએ શુક્રવારે દિલ્હી, પંજાબ અને હૈદરાબાદમાં ૩૫ સ્થળો પર દરોડા પાડયા હતા. આ પહેલા સપ્ટેમ્બરમાં પણ ઈડીએ પાડેલા દરોડામાં અત્યાર સુધીમાં દારૂ કૌભાંડમાં બે લોકોની ધરપકડ કરાઈ છે. બીજીબાજુ ઈડીની રેડ મુદ્દે દિલ્હીના મુખ્યમંત્રી અરવિંદ કેજરીવાલે સવાલ ઉઠાવ્યા છે. તેમણે કહ્યું કે, માત્ર ગંદા રાજકારણ માટે અધિકારીઓનો સમય બર્બાદ કરાઈ રહ્યો છે.

કેન્દ્રીય તપાસ એજન્સીને દિલ્હીના દારૂ કૌભાંડના તાર આંધ્ર પ્રદેશ અને પંજાબ સાથે પણ જોડાયા હોવાના સંકેત મળ્યા હોવાનું સૂત્રોએ જણાવ્યું હતું. તેથી હવે આ સ્થળો પર પણ દરોડા પાડીને પુરાવા શોધવાનો પ્રયત્ન થઈ રહ્યો છે. પોલીસે આ પહેલાં સપ્ટેમ્બરમાં પાડેલા દરોડામાં વિજય નાયર અને સમીર મહેન્દ્રુ નામની બે વ્યક્તિની ધરપકડ કરી હતી. સૂત્રો મુજબ સમીર મરેન્દ્રુની પૂછપરછમાં પણ અનેક મહત્વપૂર્ણ માહિતી મળી હોવાની વાત થઈ રહી છે. રાજકારણ સાથે સંકળાયેલા કેટલાક લોકો, દારૂ વેચતા વેપારીઓ અને ભૂતપૂર્વ અધિકારીઓના ઘર પર ઈડીના દરોડા પાડવામાં આવી રહ્યા છે.

કેન્દ્રીય તપાસ એજન્સીએ અત્યાર સુધીમાં આ કેસમાં ૧૦૩થી વધુ દરોડા પાડયા છે. દિલ્હીના એલજીની ભલામણ પર દિલ્હીમાં દારૂ નીતિમાં કથિત કૌભાંડ અંગે સીબીઆઈએ કેસ નોંધ્યો હતો. ત્યાર પછી ઈડીએ પણ આ કેસમાં તપાસ શરૂ કરી છે. તપાસ એજન્સીઓને આ કેસમાં નાયબ મુખ્યમંત્રી મનીષ સિસોદિયાને મુખ્ય આરોપી બનાવ્યા છે. તેમના બેન્ક લોકરની પણ તલાશી લેવાઈ હતી.

જોકે, ઈડીની રેડ મુદ્દે દિલ્હીના મુખ્યમંત્રી અરવિંદ કેજરીવાલે કહ્યું કે, ૫૦૦થી વધુ દરોડા, ૩ મહિનાથી સીબીઆઈ-ઈડીના ૩૦૦થી વધુ અધિકારી ૨૪ કલાક લાગેલા છે - એક મનીષ સિસોદિયા વિરુદ્ધ પુરાવા શોધવા માટે. પરંતુ તપાસ એજન્સીઓને કશું જ નથી મળી રહ્યું, કારણ કે અમે કશું જ ખોટું કર્યું નથી. પોતાના ગંદા રાજકારણ માટે આટલા અધિકારીઓનો સમય બરબાદ કરાઈ રહ્યો છે. આવી સ્થિતિમાં દેશ કેવી રીતે વિકાસ કરી શકશે?

આ પહેલાં ઈડીએ ૨૮મી સપ્ટેમ્બરે સમીર મહેન્દ્રુની ધરપકડ કરી હતી. ઈડીની એફઆઈઆર મુજબ ઈન્ડોસ્પિરિટ્સના માલિક સમીર મહેન્દ્રુ દ્વારા કથિત રીતે સિસોદિયાના 'નજીકના સહયોગી'ઓને કરોડો રૂપિયામાં ઓછામાં ઓછી બે ચૂકવણી કરાઈ હતી, જે કથિતરૂપે આબકારી નીતિ બનાવવા અને અમલમાં અનિયમિતતાઓમાં સામેલ દારૂના વેપારીઓમાંથી એક હતા. બીજીબાજુ સીબીઆઈની એફઆઈઆરમાં આરોપ છે કે નાયબ મુખ્યમંત્રી સિસોદિયાના એક કથિત સહયોગી અર્જુન પાંડેએ એન્ટરટેઈનમેન્ટ અને ઈવેન્ટ મેનેજમેન્ટ કંપનીના પૂર્વ સીઈઓ વિજય નાયર તરફથી સમીર મહેન્દ્રુએ અંદાજે ૨-૪ કરોડ રૂપિયા રોકડ લીધા હતા.

આજે એરફોર્સ ડે : દેશની હવાઈ સીમાની સુરક્ષા કરતા સપુતોને સલામ

- 90 વર્ષ પહેલાં 1932 રોયલ ઈન્ડિયન એરફોર્સનું નિર્માણ કરવામાં આવ્યું હતું

નવી દિલ્હી, તા. 08  ઓક્ટોબર 2022, શનિવાર

ભારતીય વાયુ સેના દુનિયાની ચોથી સૌથી મોટી વાયુસેના છે. ભારતની હવાઈ સીમાઓનું સંરક્ષણ કરતા આપણા સપુતોને બિરદાવતો દિવસ એટલે નેશનલ એરફોર્સ ડે. 8 ઓક્ટોબરના રોજ નેશનલ એરફોર્સ ડેની ઉજવણી કરવામાં આવે છે. દર વર્ષે દેશની રાજધાની દિલ્હીમાં તેનું આયોજન કરવામાં આવે છે પણ આ વખતે પહેલીવાર તેનું આયોજન ચંડીગઢ ખાતે કરવામાં આવ્યું છે. મહત્ત્વની વાત એ છે કે, અંગ્રેજોના સમયમાં કેવી રીતે ભારતીય વાયુસેનાની શરૂઆત થઈ, કેવી રીતે ભારતીય જવાનો વાયુસેનામાં જોડાયા, રોયલ સર્વિસ હેઠળ વિશ્વયુદ્ધમાં ભાગ લીધો અને ત્યારબાદ દેશ આઝાદ થતાં ભારતીય વાયુસેનાનું ફરી નિર્માણ કરવામાં આવ્યું તેનો ઈતિહાસ રોચક છે. દેશના દરેક નાગરિકને ગર્વ થાય તેવા ભારતીય વાયુસેનાના ઈતિહાસ અને વર્તમાન ઉપર એક નજર કરીએ.

રોયલ ઈન્ડિયન એરફોર્સ ઉપર એક નજર

1925 દરમિયાન ઈન્ટર વોરની સ્થિતિ ચાલતી હતી. આ દરમિયાન બ્રિટિનને વધારે સારા સૈનિકો અને પાઈલટ્સની જરૂર જણાઈ હતી. તે સમયે જનરલ રસ એન્ડ્રુ સ્કીનના વડપણ હેટળ સિમલા ખાતે એક સમિતિની રચના કરાઈ અને ભારતીય સૈન્યનાના અધિકારીઓ સાથે બેઠક યોજવામાં આવી. સમયાંતરે બેઠકો થતી ગઈ અને એરફોર્સમાં ભારતીયોના જોડાણની શક્યતાઓ શોધાવા લાગી. 1927માં સ્કીન કમિટિ દ્વારા ભારતીય કેડેટ્સને ફાઈંગ ઓફિસર તરીકે બ્રિટિશ એરફોર્શમાં જોડવાની ભલામણ કરવામાં આવી. 1928માં આ દિશામ કામગીરી હાથ ધરવામાં આવી. ત્યારબાદ તબક્કાવાર તાલિમ અને આયોજનો સાથે 8 ઓક્ટોબર 1932માં રોયલ ઈન્ડિયન એરફોર્સ સ્થાપના કરવામાં આવી. પાંચ ભારતીય કેડેટ્સને સૌથી પહેલાં એરફોર્સમાં કમિશન્ડ કરવામાં આવ્યા હતા. હરિશચંદ્ર સિરકર, સુબ્રતો મુખરજી, ભુપેન્દ્રસિંહ, ઐઝાદ બક્ષ અવાન તથા અમરજીતસિંહ એમ પાંચ લોકોને પોસ્ટિંગ અપાયું હતું. ત્યારબાદ જે.એન. ટંડનને છઠ્ઠા ઓફિસર તરીકે લોજિસ્ટિકની ડ્યૂટી સોંપાઈ હતી. સમયાંતરે સુબ્રતો મુખરજી આઈએએફના પહેલાં ચીફ એર સ્ટાફ પણ બન્યા હતા. કરુણ ક્રિષ્ન મજુમદાર જેમને જમ્બો પણ કહેતા હતા તેઓ ભારતના પહેલાં પાઈટલ હતા જેમને ડિસ્ટિંગ્વિશ્ડ ફ્લાઈંગ ક્રોસનો ખિતાબ મળ્યો હતો.

ભારતીય વાયુસેના વિશે જાણો

ભારતીય વાયુ સેના દુનિયાની ચોથી સૌથી મોટી વાયુસેના છે. ઉત્તર પ્રદેશનાં ગાઝિયાબાદમાં સ્થિત હિંડન વાયુસેના સ્ટેશન એશિયામાં સૌથી મોટું છે. ભારતીય વાયુસેના અસ્તિત્વમાં આવ્યા ત્યારથી તેમનું ધ્યેય વાક્ય 'नभ: स्पृशं दीप्तम्'  નાં રસ્તે ચાલે છે. જેનો અર્થ થાય છે કે ‘ગર્વ સાથે આકાશને આંબવું’. વાયસેનાનાં આ ધ્યેય વાક્યને ભગવત ગીતાનાં 11માં અધ્યાયમાંથી લેવામાં આવ્યું છે. ભારતીય વાયુસેનાનો રંગ વાદળી, આસમાની વાદળી અને સફેદ છે. વાયુસેનાનો ધ્વજ વાદળી રંગનો હોય છે, જે વાયુસેનાના પ્રતીકથી અલગ હોય છે, જેના પહેલા રાષ્ટ્રધ્વજ એક ચતુર્થમાં રહે છે. મધ્યમાં એક વર્તુળ છે જેમાં રાષ્ટ્રધ્વજના ત્રણ રંગોનો સમાવેશ થાય છે.

ક્યારે ઉજવવામાં આવે છે વાયુસેના દિવસ?

ભારતીય વાયુસેના દિવસ દર વર્ષે 8 ઓક્ટોબરે ઉજવવામાં આવે છે.  આ દિવસે ગાઝિયાબાદનાં હિંડન વાયુસેના સ્ટેશન ખાતે આ કાર્યક્રમ આયોજિત થાય છે. જેમાં સેનાનાં અધિકારીઓ સહિત ઘણાં દિગ્ગજ લોકો હાજરી આપે છે અને આકાશમાં દમદાર વિમાનોનું પ્રદર્શન થાય છે.

ભારતીય વાયુસેનાનો ઇતિહાસ

ભારત અને પાકિસ્તાનનાં વિભાજન પહેલા ભારતીય વાયુસેનાની સ્થાપના થઇ ચૂકી હતી. વાયુસેનાની સ્થાપના 8 ઓક્ટોબર, 1932ના રોજ અવિભાજિત ભારતમાં સંસ્થાનવાદી શાસન હેઠળ કરવામાં આવી હતી. ભારતની વાયુસેના દ્વિતિય વિશ્વયુધ્ધમાં સામેલ થઇ હતી, જેના માટે કિંગ જોર્જ 5માંએ સેનાને રોયલ નામથી સંભોધિત કર્યું હતું. જો કે દેશની આઝાદી પછી જ્યારે ગણતંત્ર ભારત બન્યું ત્યારે રોયલ નામ હટાવી લેવામાં આવ્યું હતું.

વાયુસેના દિવસ કેવી રીતે ઉજવાય છે?

હિંડનમાં આ દિવસે પુરુષ અને મહિલા પાયલટની પરેડનું આયોજન કરવામાં આવે છે.  આ સમારોહમાં વાયુસેનાનાપ્રમુખ સૈન્ય કર્મીઓને પદકથી સન્માન્નિત કરવામાં આવે છે. આ વર્ષે આ ઉજવણી ચંડિગઢમાં થઇ રહી છે, જેમાં રાષ્ટ્રપતિ દ્રૌપદી મુર્મૂ પણ હાજર રહેવાના છે.

ભારતીય વાયુસેનાની તાકાત

ભારતની આઝાદી પછી અત્યારસુધી ભારતીય વાયુ સેના 5 યુધ્ધ લડી ચૂકી છે.  જેમાંથી ચાર યુધ્ધ ભારત પાકિસ્તાન વચ્ચે થયા છે અને એક યુધ્ધ ચીન સાથે થયું છે.  પાકિસ્તાન સામે 1948, 1965,1971 અને 1999માં યુધ્ધમાં ભારતીય વાયુસેના સામેલ થઇ હતી. જ્યારે ચીન સાથે 1962માં યુધ્ધમાં ભારતીય વાયુ સેના સામેલ થઇ હતી. ઓપરેશન વિજય, ઓપરેશન મેઘદૂત, ઓપરેશન કૈક્ટસ અને બાલાકોટ એર સ્ટ્રાઇક ભારતીય વાયુસેનાનાં પ્રમુખ ઓપરેશનમાં સામેલ છે. ભારતીય વાયુસેના એ 1998 માં ગુજરાત ચક્રવાત, 2004 માં સુનામી અને ઉત્તર ભારતમાં પૂર જેવી કુદરતી આફતો દરમિયાન રાહત કામગીરીમાં ભાગ લીધો હતો. ભારતીય વાયુસેના શ્રીલંકામાં ઓપરેશન રેઈન્બો જેવા રાહત મિશનનો પણ ભાગ રહી છે.

વર્તમાન આયોજન

• ચંડિગઢમાં યોજાનાર વાયુસેના દિવસની ઉજવણીમાં રાષ્ટ્રપતિ દ્રૌપદી મુર્મૂ હાજર રહેશે. એ ઉપરાંત પંજાબનાં રાજ્યપાલ અને ચંડિગઢનાં પ્રશાસક બનવારીલાલ પુરોહિત, ચંડિગઢનાં સાંસદ કિરણ ખેર તથા અન્યઅગ્રણીઓ ઉપસ્થિત રહેશે.

• વાયુસેના દિવસ પર 100થી વધારે વિમાન કરતબ બતાવવામાં આવશે.

• એર શોમાં આધુનિક ફાઇટર જેટ રફાલ, મિગ 21 તથા ચિનૂક હેલિકોપ્ટર સહિત અન્ય કેટલાક વિમાનો સુખના લેક પર પ્રદર્શન બતાવશે.

બ્રિટનના 36 ઉપગ્રહોને લઈને 22 ઓક્ટોબર એ ઉડશે ભારતનું રોકેટ

- દેશનું સૌથી ભારે રોકેટ જીસએલવી એમકે 3 લોન્ચિંગ માટે તૈયાર

દેશનું સૌથી ભારે રોકેટ જીસએલવી (GSLV)- એમકે 3 લોન્ચિંગ માટે તૈયાર છે. એ 22 ઓક્ટોબર એ બ્રિટનના સ્ટાર્ટ અપ વનવેબના 36 બ્રોડબેન્ડ ના ઉપગ્રહોને લઇને શ્રી હરિકોટા અંતરિક્ષ કેન્દ્રથી ઉડાન ભરશે. આ ભારતીય અંતરિક્ષ અનુસંધાન સંગઠન(ઈસરો) માટે પહેલી સંપૂર્ણં રીતે વ્યવસાયિક ઉડાન હશે.

નવું રોકેટ જીઓસિંક્રોનસ સેટેલાઇટ લોન્ચ વ્હીકલ-Mk3 (GSLV-Mk3) ચાર ટન સુધીના ઉપગ્રહોને જીઓસિંક્રોનસ ટ્રાન્સફર ઓર્બિટ (GTO)માટે લોન્ચ કરવામાં સક્ષમ છે.એક વરિષ્ઠ અધિકારીએ કહ્યું કે લોન્ચ 21 ઓક્ટોબરની મધ્યરાત્રિ પછી તરત જ નક્કી કરવામાં આવ્યું. આ ત્રણ તબક્કાનું રોકેટ છે જે સોલિડ, લીકવીડ, અને ગૅસથી સંચાલિત થાય છે. વનવેબમાં દેશની ભારતી એન્ટરપ્રાઇઝના પ્રમુખ રોકાણકાર અને શેરધારક છે.

વ્યવસાયિક લોન્ચિંગ બજારમાં પ્રવેશ

વનવેબ ઇન્ડિયા-1 મિશન / LVM3 M2 ની હેઠળના ઉપગ્રહોને ઈસરોની LVM3 ના  વૈશ્વિક વ્યવસાયિક લોન્ચિંગ બજારમાં પ્રવેશ દાખલ કરાવશે. આ લોન્ચ માટે વનવેબ એ ન્યુસ્પેસ ઇન્ડિયા લિમિટેડ (NSIL) ની સાથે ભાગીદારી કરી છે. NSIL એ ઈસરોની વાણિજયક શાખા છે. આ કંપનીનું 14મું લોન્ચિંગ થશે.

હાઈ સ્પીડ ઇન્ટરનેટ સેવાઓ આપવામાં મદદ મળશે

આ વર્ષની શરૂઆતમાં વનવેબના પ્રમુખ રોકાણકાર અને શેરધારક કંપની ભરતી એન્ટરપ્રાઇઝ એ હ્યુજેસ કોમ્યુનિકેશન ઇન્ડિયા લિમિટેડની સાથે વિતરણની ભાગીદારીની જાહેરાત કરી હતી. વનવેબ એ કહ્યું હતું કે તેના લો અર્થ ઓર્બીટ (LEO) માં પ્રથમ પેઢીના ઉપગ્રહોના સમૂહનું 70 ટકા લક્ષ્ય પૂરું થઇ જશે. આ દુનિયાભરમાં ઝડપી ગતિવાળું ઇન્ટરનેટ સેવાઓ ઉપલબ્ધ કરવામાં મદદ કરશે.

કેજરીવાલ અને તેમના મંત્રી રાજેન્દ્ર ગૌતમ વિરૂદ્ધ હિન્દુ દેવ દેવીઓનું અપમાન કરવાનો આક્ષેપ

- ભાજપે પ્રસિધ્ધ કરેલા વિડીયોમાં બૌદ્ધ સાધુ તેમા શપથ લેવડાવતા દેખાય છે કે જેમાં હિન્દુ દેવ દેવીઓને નહીં માનવાનું કહેવાય છે ત્યારે ગૌતમ મંચ ઉપર જ હતા

- કેજરીવાલ દિલ્હીમાં હોય ત્યારે હિન્દુ દેવદેવીઓને અપેક્ષે છે

નવી દિલ્હી : દિલ્હીના ભાજપના પ્રદેશ પ્રમુખ આદેશ ગુપ્તાએ રાજ્યના મુખ્યમંત્રી અરવિંદ કેજરીવાલ અને મંત્રી રાજેન્દ્ર પાલ ગૌતમ વિરૂદ્ધ ફરિયાદ કરી છે તેમાં તેમણે કેજરીવાલ અને ગૌતમ ઉપર હિન્દુ દેવ દેવીઓનું અપમાન કરવાનો આક્ષેપ કર્યો છે. તેમણે કહ્યું કે ચૂંટણી આવતાં કેજરીવાલ હનુમાન ચાલીસા બોલવા લાગે છે. ગુજરાત જાય ત્યારે શ્રીકૃષ્ણનાં જપ કરે છે, પરંતુ દિલ્હીમાં તેમના જ મંત્રીઓ કહે છે કે, તેઓ હિન્દુ દેવ દેવીઓને માનતા જ નથી.

દિલ્હીમાં વિપક્ષના નેતા રામવીર સિંહ બિધુડીએ તેમનાં ટ્વિટર ઉપર વીડિયો શેર કરતાં કેજરીવાલનાં શિક્ષણ મોડેલની પણ પોલ ખોલી હતી. તે વીડિયો બજેટ સેશન દરમિયાન તૈયાર કરાયો હતો. પછી હજુ પણ કરાયો. આવિડીયો ભાજપના પ્રદેશ પપ્રમુખે પોતાનાં ટ્વિટર વોલ ઉપર શેર પણ કર્યો હતો.

ભાજપના પ્રવક્તા હરીશ ખુરાનાએ કહ્યું કે આમ આદમી પાર્ટી બેવડી નીતિ અપનાવે છે જે રાજ્યમાં ચૂંટણી થવાની હોય જ્યાં કેજરીવાલ અને તેના માગીયાઓ જય શ્રીરામ અને જય શ્રી કૃષ્ણ બોલતા થાકતા નથી પરંતુ જ્યાં સત્તા ઉપર હોય છે ત્યાં તેમના મંત્રીઓ હિન્દુ દેવ દેવીઓનું અપમાન કહે છે. ગજબના છે કેજરીવાલ. તેઓ ભૂલે છે કે કોઇને પણ કોઈપણ ધર્મનું અપમાન કરવાનો અધિકાર જ નથી.

આ સાથે ભાજપના નેતાઓએ જે વીડિયો વાયરલ કર્યો છે. તેમાં એક બૌદ્ધ સાધુ લોકોને તેવા શપથ લેવડાવતા દેખાય છે કે હું બ્રહ્મા, વિષ્ણુ, મહેશને કદી ઇશ્વર તરીકે નહીં માનું, કે નહીં તેમની પૂજા કરું. હું રામ અને કૃષ્ણને ઇશ્વર નહી માનું, કે તેમનીપૂજા પણ નહીં કરૂં. હું ગૌરી, ગણપતિ વગેરે હિન્દુ દેવ દેવીઓને નહી માનું કે તેમની પૂજા પણ નહીં કરૂં.

તેવું જાણવા મળ્યું છે કે વિજયા દશમીના દિવસે, દિલ્હીના કરોલબાગમાં આવેલાં આંબેડકર ભવનમાં રાજેન્દ્ર પાલ ગૌતમની ઉપસ્થિતિમાં તે કાર્યક્રમ યોજાયો હતો.

રાહુલ યાત્રામાં વ્યસ્ત છે, ત્યારે ગુજરાત અને હિમાચલમાં પ્રિયંકા ચૂંટણી પ્રચાર સંભાળશે

- કોંગ્રેસની રણનીતિ તેવી છે કે : રાહુલ યાત્રા દ્વારા દેશભરમાં માહોલ બનાવે, પ્રિયંકા પ્રચારની જવાબદારી સંભાળે

નવી દિલ્હી : રાહુલ ગાંધી અત્યારે કન્યાકુમારીથી કાશ્મીરની 'ભારત જોડો યાત્રા' પર છે આ યાત્રા દરમિયાન તેઓ આશરે ૭૦૦ કિ.મી.નો પ્રવાસ કરી ચૂક્યા છે. યાત્રા કર્ણાટક પહોંચી છે.

આગામી દિવસોમાં યાત્રા મહારાષ્ટ્ર, મધ્યપ્રદેશ, ઉત્તર પ્રદેશ અને રાજસ્થાન જેવા રાજ્યોમાંથી પસાર થશે પરંતુ તે દરમિયાન ગુજરાત અને હિમાચલ પ્રદેશમાં ચૂંટણી યોજાવાની છે તેથી રાહુલની રણનીતિ વિષે પ્રશ્નો જાગે છે કારણ કે, જ્યાં ચૂંટણી યોજાવાની છે તે રાજ્યોથી જ રાહુલ દૂર કેમ રહેવાના છે ? પરંતુ તે ચિંતાનું સમાધાન કોંગ્રેસે શોધી કાઢ્યું છે. ત્યાં પ્રિયંકા ચૂંટણી પ્રચારનું કાર્ય સંભાળશે.

રણનીતિ તો એવી છે કે રાહુલ 'ભારત જોડો યાત્રા' દ્વારા દેશભરમાં (કોંગ્રેસ તરફી) માહોલ બનાવશે અને પ્રિયંકા ચૂંટણી પ્રચાર સંભાળશે. તેઓ મહિલા હોવાથી તેઓની ઉપર આક્રમણ કરવું ભાજપ તેમજ અન્ય પક્ષો માટે મુશ્કેલ બનશે. આ ઉપરાંત પાર્ટી પ્રિયંકાને અજમાવવા માંગે છે. રાહુલની યાત્રા પાંચ મહિના સુધી ચાલશે તેવામાં તેમના વિકલ્પ તરીકે પ્રિયંકા બની શકે તેમ છે.

ગુજરાતની વાત લઈએ તો ગુજરાતમાંથી નેતાઓ 'પલાયન' થઈ રહ્યા છે. પક્ષના સિનિયર નેતા અર્જુન મોઢવાડિયાએ કહ્યું હતું કે, 'પ્રિયંકાજી રાજ્યમાં ચૂંટણી પ્રચાર કરશે, તેઓ ટૂંક સમયમાં ગુજરાત આવવાના છે.'

વાસ્તવિકતા તે છે કે ગુજરાતમાં કોંગ્રેસ ઘણી ચિંતાજનક સ્થિતિમાંથી પસાર થઈ રહી છે. રાજ્યમાં હાર્દિક પટેલ સહિત ઘણા નેતા ભાજપમાં જોડાઈ ગયા છે તેવે સમયે કોંગ્રેસ સમક્ષ નેતાઓ અને કાર્યકરોનું મનોબળ વધારવાનો પડકાર ઉભો થયો છે. સાથે જનાતામાં પ્રસરવાનો પણ પ્રશ્ન છે. બીજી તરફ હિમાચલ પ્રદેશમાં પણ કોંગ્રેસનો માર્ગ સરળ નથી.

હિમાચલ પ્રદેશમાં દિગ્ગજનેતા વીરભદ્રસિંહની અનુપસ્થિતિમાં તેમના પત્ની પ્રતિભાસિંહને પ્રદેશ કોંગ્રેસ પ્રમુખ બનાવવામાં આવ્યા છે. હવે જોવાનું તે રહે છે કે, રાહુલ ગાંધીને બદલે પ્રિયંકાની વધુ સક્રિયતા પક્ષને કેટલો લાભ આપી શકે ?

નિરીક્ષકો તેમ પણ કહે છે કે, આ બંને રાજ્યોમાં યોજાનારી વિધાનસભાઓની ચૂંટણી કોંગ્રેસના નવા પ્રમુખ માટે  પણ 'અગ્નિપરીક્ષા' સમાન બની રહેશે.

શેની આશા રાખવી તે હું જાણું છું : TRS ભારત રાષ્ટ્રીય સમિતિ બનતાં રામારાવે કહ્યું

- KCR ના તે પુત્રે ભાજપ મોદી ઉપર પ્રહારો કરતાં કહ્યું : મોદી ED, IT, CBI જેવા શિકારી કૂતરા વિરોધીઓ પર છોડી મૂકે છે

હૈદરાબાદ : તેલંગાણાના મુખ્યમંત્રી કે.ચંદ્રશેખર રાવે તેલંગાણા રાષ્ટ્ર સમિતિને (TRS ) ને ભારત રાષ્ટ્ર સમિતિ  (BRS) તરીકે જાહેર કર્યાના બીજા જ દિવસે પક્ષના નેતાઓએ સીધે સીધો ભાજપનો સામનો કરવા સંકલ્પ કર્યો છે. કે.સી.આર.ના પુત્ર અને તેલંગાણાના મંત્રી કે.ટી.રામારાવે આજે ભાજપ અને નરેન્દ્ર મોદી ઉપર સીધા જ પ્રહારો કર્યા હતા. તેમણે નરેન્દ્ર મોદીને સૌથી વધુ અકાર્યક્ષમ અને નકામા વડાપ્રધાન તરીકે કહેતાં જણાવ્યું હતું કે તેઓ પ્રધાન મંત્રી નથી પરંતુ પ્રચાર-મંત્રી છે. આપણે તેમની મન કી બાત સાંભળીએ છીએ. પરંતુ તેઓ જન કી બાત સાંભળતા જ થી.

આ સાથે રામારાવે કહ્યું હતું કે અન્ય પક્ષો ઉપર પણ જેવા ફટકા પડે છે, તેવા જ ફટકા વિવિધ તપાસ સંસ્થાઓ દ્વારા અમને પણ પડવાના છે, અને અમે તે માટે તૈયાર પણ છીએ.

મોદીની કાર્યવાહી જ તેવી છે કે તેઓ ED, IT અને CBI જેવા શિકારી કૂતરાઓ વિરોધીઓ ઉપર છોડી મુકે છે. પરંતુ અમે યુદ્ધ માટે તૈયાર છીએ, અને રાહ પણ જોઈ રહ્યાં છીએ. કેન્દ્રીય એજન્સીઓ દ્વારા અમારી ઉપર દરેક રીતે આક્રમણ કરવામાં જ આવશે. અમે જાણીએ છીએ કે ભાજપ પાસેથી શી આશા રાખવી તેવા પણ તીક્ષ્ણ પ્રહારો કે.ટી.રામારાવે કર્યા હતા. તેમણે વધુમાં કહ્યું તેઓ અમોને બીવડાવી નહીં શકે. અમે તેમને બુદ્ધિ બળથી હરાવી દેશું.

કે.ટી.આર. તરીકે ઓળખાઈ રહેલા કે.ટી.રામારાવે વધુમાં કહ્યું હતું કે ગુજરાત મોડેલની ગોલમાલ કરી તેઓ (ભાજપ) (કેન્દ્રમાં) સત્તા ઉપર આવ્યા છે. પોતાના પક્ષનાં શાસનની પ્રશંસા કરતાં કે.ટી.આરે કહ્યું હતું કે (રાજ્યમાં) આત્મહત્યાઓના બનાવો ઘટી રહ્યા છે અને તે ઘટાડા માટે તે પંજાબ અને હરિયાણા સાથે (ઘટાડા અંગે) સ્પર્ધામાં ઉભું રહી શકે તેમ છે.

૨૦૨૪ની ચૂંટણીમાં પહેલાં ટી.આર.એસ.ને ભારત રાષ્ટ્ર સમિતિ  (BRS)  તરીકે પક્ષને જાહેર કર્યા પછી પક્ષના નેતાઓએ પક્ષને રાષ્ટ્રીય પક્ષ તરીકે સ્વીકારવા, ચૂંટણી પંચ સમક્ષ રજૂઆત પણ કરી છે. પરંતુ કોઈપણ પક્ષને રાષ્ટ્રીય પક્ષ તરીકે સ્વીકારવા માટે કેટલીક શરતો છે. તે પ્રમાણે રાજ્યકક્ષાનો પક્ષ જો રાષ્ટ્ર કક્ષાનો પક્ષ બનવા માગતોહોય તો તે ઓછામાં ઓછાં ચાર રાજ્યોમાં રાજ્યકક્ષાના પક્ષ તરીકે સ્વીકૃત હોવો જોઇએ, અથવા તેણે ૬ ટકા મત તે ચાર રાજ્યો પૈકી એક રાજ્યમાં મેળવ્યા હોવા જોઇએ તે ઉપરાંત લોકસભામાં ૪ બેઠકો મેળવવી અથવા લોકસભાની, ૨ ટકા બેઠકો (૧૧ બેઠકો) ઓછામાં ઓછાં ત્રણ રાજ્યોમાં મળીને મેળવી હોવી જોઇએ.

નિરીક્ષકોના મતે તેલંગાણા રાષ્ટ્ર સમિતિ ભલે હવે પોતાને ભારત રાષ્ટ્ર સમિતિ કહેવડાવે પરંતુ રાષ્ટ્રીય પક્ષ તરીકે ચૂંટણી પંચ દ્વારા સ્વીકૃતિ મેળવવામાં તેને આ નિયમો જોતાં ભારે મુશ્કેલી પડશે. પંચ તેને રાષ્ટ્રીય પક્ષ તરીકે સ્વીકારે તેવી સંભાવના ઘણી ઓછી છે.

આગામી 48 કલાકમાં પ. બંગાળ, ઓડીશા, ઝારખંડ, મ.પ્ર. અને બિહાર સહિત ઘણાં રાજ્યોમાં વરસાદની સંભાવના

- 9મી ઑક્ટોબર સુધી પૂર્વ ભારતમાં વ્યાપક વરસાદની શક્યતા હિમાચલ પ્રદેશ અને ઉત્તરાખંડ માટેનો 'યલો એલર્ટ' જારી કરાયો

પૂના/ નવી દિલ્હી : દિવાળી નજીક આવી રહી છે પરંતુ દેશના અનેક વિસ્તારોમાં અત્યારે પણ વર્ષા થઈ રહી છે. વાસ્તવમાં કેટલાક રાજ્યોમાંથી તો વર્ષાએ વિદાય લઈ લીધી છે. છતાં હજી પણ કેટલાયે રાજ્યોમાં દક્ષિણ- પશ્ચિમ (નૈઋત્ય)નું ચોમાસુ ચાલુ જ રહ્યું છે. તે સંદર્ભે હવામાન વિભાગ (IMD) દ્વારા આજે પણ અનેક સ્થળોએ વરસાદ થવાનું પૂર્વાનુમાન અપાયું છે.

બંગાળના ઉપસાગરમાં વાતાવરણમાં હળવું દબાણ થતાં પશ્ચિમી વિક્ષોભ ુપ્રબળ બનીને તેની તરફ ખેંચાયો છે તેથી ઘણાં રાજ્યોમાં વિશેષતઃ પૂર્વોત્તર અને પૂર્વાંચલના કેટલાય રાજ્યોમાં ભારે વરસાદ થઈ રહ્યો છે. પ. બંગાળ, બિહાર, ઓડિશા, ઝારખંડ, છત્તીસગઢ અને મધ્યપ્રદેશ સહિત કેટલાય રાજ્યોમાં આવતા ૪૮ કલાકમાં મધ્મય ભારે વરસાદ થવાની શક્યતા છે. આ ઉપરાંત ઉત્તર પ્રદેશ, પૂર્વ રાજસ્થાન અને હરિયાણા તથા દિલ્હી NCRમાં પણ વરસાદની શક્યતા છે.

ભારતીય હવામાન ખાતાએ જણાવ્યું છે ક, ૯મી ઓક્ટોબર સુધી ઉત્તરાખંડ અને હિમાચલ પ્રદેશના કેટલાયે વિસ્તારોમાં ભારે વરસાદ થવાની સંભાવનાને લીધે તે બંને રાજ્યો માટે યલો એલર્ટ જાહેર કર્યો છે. સાથે નદીઓ, નાળાઓના કાંઠે વસતા લોકોને પૂર તેમજ ભૂસ્ખલનથી પણ સાવધ રહેવા જણાવી દેવાયું છે. ઉ.પ્ર.માં પણ ભારે વરસાદની આગાહી કરી છે.

હવામાન ખાતાના જણાવ્યા પ્રમાણે આંદામાન નિકોબાર, નાગાલેન્ડ, મણિપુર, મિઝોરમ, ત્રિપુરા, ઑડિશા, તમિલનાડુ, પુડુચેરી અને આંધ્રપ્રદેશમાં પણ હળવાથી મધ્યમ વરસાદ થવાની શક્યતા છે તેમ સ્કાઇ મેટ વેધર એજન્સી પણ જણાવે છે.

કોંગ્રેસની 'ભારત જોડો યાત્રા'નો એક માસ પૂરો : હજી સુધીમાં રાહુલ ગાંધીએ 700 કિ.મી. કાપ્યા

- કન્યાકુમારીથી કાશ્મીર સુધી ચાલનારી યાત્રામાં શશી થરૂર અને મલ્લિકાર્જુન ખડગે પણ જોડાયા

ગુંડુલુપેટ (કર્ણાટક)/ નવી દિલ્હી : કોંગ્રેસ- પૂર્વ પ્રમુખ અને સાંસદ રાહુલ ગાંધીની કન્યાકુમારીથી કાશ્મીર સુધીની ૩,૫૭૦ કીલોમીટરની 'ભારત જોડો યાત્રા'નો એક મહિનો પૂરો થયો છે. ૭મી સપ્ટેમ્બરે તેઓએ આ યાત્રાનો કન્યાકુમારીથી પ્રારંભ કર્યો. ૨૯ દિવસમાં ૬૯૮ કિ.મી. કાપી રાહુલ ગાંધી આજે વૉક-લિંગા સમુદાયના મઠ 'આદિ પુંચગિરિ મઠ' જવાના છે.

ગુરૂવારે સોનિયા ગાંધી પણ આ યાત્રામાં સામેલ થયા હતા. તેઓ કર્ણાટકના માંડપા જિલ્લામાં આ યાત્રામાં સામેલ થયા હતા. તેઓ આશરે એક કલાક સુધી પગપાળા ચાલ્યા હતા. તે સમયે પક્ષના વરિષ્ઠ નેતા મલ્લિકાર્જુન ખડગે પણ જોડાયા હતા. ખડગે પક્ષપ્રમુખ પદના દાવેદારો પૈકીના એક છે. તેઓ નહેરૂ ગાંધી કુટુંબના નિકટવર્તી પણ ગણાય છે. ખડગે જોડાયા પછી થોડા સમયે કર્ણાટકના પૂર્વ મુ.મં. સિદ્ધારામૈય્યા પણ રાહુલ ગાંધી સાથે જોડાયા હતા. તે ઉપરાંત શશી થરૂર પણ રાહુલ ગાંધીની સાથે જોડાયા હતા.

સોનિયા ગાંધીએ લાંબા સમય સુધી પક્ષના જાહેર કાર્યક્રમોમાં ભાગ લીધો ન હતો. તેઓના પુત્રી પ્રિયંકા ગાંધી વાડ્રાએ સોનિયા ગાંધી આ યાત્રામાં જોડાયા તે અંગે ખુશી વ્યક્ત કરી હતી અને કહ્યું હતું કે, સોનિયા ગાંધીજી આજે ભારત જોડો યાત્રામાં સામેલ થયા હતા. સમગ્ર દેશ એકસૂત્રે બંધાશે અને મજબૂતીથી આગળ વધશે.

આ યાત્રા દરમિયાન રાહુલ ગાંધી માર્ગમાં લોકોની સાથે વાતચીત પણ કરતા હતા. કોંગ્રેસની આ 'ભારત જોડો યાત્રા' ૩૫૭૦ કિ.મી.નો પંથ કાપશે તે ૧૨ રાજ્યોમાં થઈ પાંચ માસમાં શ્રીનગર પહોંચશે.

બિહારમાં નરભક્ષી વાઘને મારવાનો આદેશ શા માટે આપવામાં આવ્યો?

નવી દિલ્હી, તા. 7 ઓક્ટોબર 2022, શુક્રવાર

વાલ્મિકી ટાઈગર રિઝર્વના જંગલમાંથી બહાર આવીને માનવભક્ષી વાઘ નજીકના ગામડાઓમાં લોકોને પોતાનો શિકાર બનાવી રહ્યા છે. અત્યાર સુધીમાં 7 વ્યક્તિઓને મારી નાંખ્યા છે.આ નરભક્ષી વાઘ હવે કાબૂમાં નથી. તેની સામે ગ્રામજનો હવે એકત્ર થયા છે અને વન વિભાગ સામે આંદોલનની તૈયારી કરી રહ્યા છે. આ દરમિયાન, સ્થાનિક રહેવાસીઓમાં નારાજગીને જોતા માનવભક્ષી વાઘને મારવાના આદેશ આપવામાં આવ્યા છે.

ચીફ વાઇલ્ડલાઇફ વોર્ડને નરભક્ષી વાઘને મારવા માટે શૂટર્સની એક ટીમ પણ બનાવી છે. શુક્રવારની સાંજથી ઓપરેશન ટાઈગરને શોધવાનું કામ શરુ થઇ જશે. પર્યાવરણ વિભાગના અગ્ર સચિવ અરવિંદ ચૌધરીએ આ માહિતી આપી છે. કહેવામાં આવી રહ્યું છે કે વન વિભાગ અને બગાહા પોલીસની ટીમ આ ઓપરેશનને અંજામ આપશે.

આ માનવભક્ષી વાઘનો આતંક 12 સપ્ટેમ્બરથી ચાલુ છે. વન વિભાગને હજુ સુધી સફળતા મળી શકી નથી, જેની લેખિત માહિતી NTCAને આપવામાં આવી છે. શૌચ કરવા ગયેલા સંજય મહતો નામના યુવક પર નરભક્ષી વાઘે હુમલો કરીને તેને મારી નાખ્યો હતો. આ પહેલા ગુરુવારે ઘરમાં સૂતી એક છોકરીને વાઘે પોતાનો શિકાર બનાવી હતી. આજે આ ગામમાં ભયનું વાતાવરણ છે. ગામલોકો ખેતરોમાં જવાનું ટાળી રહ્યા છે અને ગામડાઓમાં પણ લોકો ટોળામાં ઘર છોડીને જઈ રહ્યા છે.

આ પણ વાંચો:  કાંગારૂ બન્યો નરભક્ષી: 86 વર્ષમાં પહેલીવાર કાંગારુએ એક માણસની કરી હત્યા

કોંગ્રેસના 2 ધારાસભ્યોએ ચાલુ ટ્રેનમાં મહિલા મુસાફર સાથે કરી છેડછાડ, FIR દાખલ

Ml

- બંને ધારાસભ્યો ઉપર દારૂના નશામાં ધૂત થઈને છેડતી કરવાનો આરોપ

ભોપાલ, તા. 07 ઓક્ટોબર 2022, શુક્રવાર

મધ્યપ્રદેશના સાગર ખાતેથી મોટા સમાચાર સામે આવ્યા છે. ત્યાં કોંગ્રેસના બે ધારાસભ્યો સામે ચાલુ ટ્રેનમાં મહિલા સાથે છેડતી કરવાનો આરોપ લાગ્યો છે. વાસ્તવમાં ચાલુ ટ્રેનમાં મહિલા સાથે છેડતી કરવાના આરોપસર બે ધારાસભ્યો સામે FIR દાખલ કરવામાં આવી હતી. બંને કોંગ્રેસી ધારાસભ્યો ઉપર દારૂના નશામાં ધૂત થઈને છેડતી કરવાનો આરોપ લાગ્યો છે.

આ અંગે સાગર જીઆરપીના પોલીસ સ્ટેશન ઈન્ચાર્જ પ્રમોદ અહિરવારે જણાવ્યું હતું કે રિવાંચલ એક્સપ્રેસમાં મહિલા મુસાફર રીવાથી ભોપાલ જઈ રહી હતી. આ દરમિયાન જીઆરપી સાગરને માહિતી મળી હતી કે કેટલાક લોકો મહિલા મુસાફર સાથે ગેરવર્તન કરી રહ્યા છે. ત્યારબાદ સાગર જીઆરપીની એક મહિલા અધિકારી અને બે પુરૂષ અધિકારીઓ સાગર રેલ્વે સ્ટેશન ખાતેથી ટ્રેનમાં સવાર થયા હતા અને મામલાની તપાસ શરૂ કરી હતી.

છેડતીની કલમો હેઠળ FIR નોંધાઈ

પ્રમોદ અહિરવારના પ્રમાણે આ ઘટના સાગર પહોંચ્યા પહેલાની હોવાનું જણાવવામાં આવી રહી છે. તેમણે કહ્યું હતું કે, અમારા સ્ટાફે ચાલુ ટ્રેનમાં મહિલાની ફરિયાદ સાંભળી અને સમગ્ર ઘટનાક્રમની લેખિતમાં નોંધ કરી હતી. પ્રમોદ અહિરવારે જણાવ્યું હતું કે, ફરિયાદની કોપીના આધારે ધારાસભ્ય સિદ્ધાર્થ કુશવાહા અને સુનીલ સર્રાફની સામે છેડતીની કલમો હેઠળ FIR નોંધવામાં આવી છે. તેમણે જણાવ્યું હતું કે આ કેસમાં આગળની કાયદાકીય કાર્યવાહી કરવામાં આવી રહી છે.

દારૂના નશામાં હોવાનો આરોપ

રેવાંચલ એક્સપ્રેસમાં મહિલા મુસાફર સાથે ગેરવર્તણૂકના કેસમાં સતનાના કોંગ્રેસ ધારાસભ્ય કુશવાહા, કોતમાનાધારાસભ્ય સુનીલ સર્રાફ ઉપર અનેક આરોપો લાગેલા છે. બંને ધારાસભ્યો ઉપર દારૂના નશામાં ધૂત હોવાના પણ આરોપો લાગ્યા છે. ભોપાલ જીઆરપી SP હિતેશ ચૌધરીએ જણાવ્યું હતું કે આ મામલો સાગર જીઆરપીનો છે. સાગર જીઆરપી આ કેસમાં કાર્યવાહી કરી રહી છે. આ કેસમાં ભોપાલ અને હબીબગંજ જીઆરપી પોલીસે મદદ કરી હતી. સાથે જ આ મામલામાં મહિલાના પતિએ પણ ટ્વિટ કરીને રેલ્વે મંત્રી અને રેલ્વેના અધિકારીઓ પાસે કાર્યવાહી કરવાની માંગણી કરી હતી. હવે આ કેસમાં રાજનીતિ પણ શરૂ થઈ ગઈ છે. જો કે કોંગ્રેસે બંને ધારાસભ્યોને નિર્દોષ ગણાવ્યા છે.

આ રાજ્યમાં Uber, Ola અને Rapidoની ઓટો સેવાઓ બંધ

નવી દિલ્હી,તા. 7 ઓક્ટોબર 2022,શુક્રવાર

બેંગલોરમાં આગલા ત્રણ દિવસ સુધી ઓલા, ઉબેર અને રેપિડો જેવી કંપનીઓ તરફથી ચલાવવામાં આવી રહેલી ઓટો સેવાઓ બંધ રહેશે. કર્ણાટકમાં ટ્રાંસપોર્ટ ડિપાર્ટમેન્ટે એક નોટિસ બહાર પાડી છે. જેમાં આવતા 3 દિવસ સુધી સેવાઓને બંધ રાખવા તેમજ સર્જ પ્રાઇસિંગને લઇને એક રિપોર્ટ જમા કરવા માટે કહેવામાં આવ્યુ છે.

ટ્રાંસપોર્ટ કમિશ્નર THM કુમારે ગુરુવારે બહાર પાડેલા એક નોટિસમાં કહ્યું કે, ઓન ડિમાન્ડ ટ્રાંસપોર્ટેશન ટેક્નોલોજી એક્ટ 2016ના પ્રાવધાન પ્રમાણે, એગ્રિગેટર્સને કોનટ્રેક્ટ પર પબ્લિક સર્વિસ પરમિટની સાથે ફક્ત ટેક્સી સેવા આપવા માટે લાઇસન્સ આપવામાં આવે છે.

ડિપાર્ટમેન્ટની જાણકારીમાં આ વાત સામે આવી છે કે, ગ્રાહકો પાસેથી સરકાર દ્વારા નક્કી કરેલાં ભાડાથી વધુ રેટ વસુલવામાં આવી રહ્યાં છે.

9 સપ્ટેમ્બરે કોમ્પિટીશન કમીશન ઓફ ઇન્ડિયા (CCI) એ કહ્યું હતુ કે, ઓલા, ઉબેર અને મેરુ જેવા કેબ એગ્રીગેટર્સ CA કંપનીઓને સર્જ પ્રાઇઝિંગના કારણે થવાની કમાણીને કારણે ડ્રાઇવર અને કંપનીમાં ભાગલાને લઇને અધિક સ્પષ્ટ અને પારદર્શી નીતિયા બનાવવી પડશે.

ઓથોરિટીએ પાછલા વર્ષે ઓટો માટે બેસ પ્રાઇસના રુપમાં 30 રુપિયા(શરુઆતી બે કિલોમીટર) નક્કી કર્યા હતા. અને તેના પ્રત્યેક કિલોમીટર માટે 15 રુપિયાના દરે ભાડુ નક્કી કરવામાં આવ્યુ હતુ.

પરંતૂ પેટ્રોલ અને ડિઝલનાં ભાવમાં જે રીતે મોંઘવારી નડતી જોવા મળી રહી છે તે વચ્ચે કૈબ એગ્રીગટર્સે પાછલા 6થી 8 મહીનામાં બેસ ભાડુ લગભગ 50થી 60 રુપિયા વધારીને 100થી 115 રુપિયા કરી દીધુ છે.

ટ્રાંસફર ડિપાર્ટમેન્ટમાં નોટિસમાં કહેવામાં આવ્યુ છે કે, કંપનીઓમાં અવૈધ ઓટોરિક્શા ઓપરેશંસ વિશે સ્પષ્ટીકરણ આપવુ જોઇએ. તમને સલાહ આપવામાં આવે છે કે, 3 દિવસની અંદર જમા કરે. આમ ના કરવા પર કાનૂની કાર્યવાહી કરવામં આવશે. "

એન્ટેલિયા વિસ્ફોટક મુદ્દે દિલ્હી હાઇકોર્ટેનો સચિન વાજેને ફટકો

- સચિન વાજેની અરજીને ફગાવી દેવામાં આવી, યુએપીએ હેઠળ કેસ ચાલશે(

એન્ટેલિયા વિશે યુએપીએ હેઠળ કેસ ચાલશે મહારાષ્ટ્રના પોલીસ અધિકારી સચિન વાજેને દિલ્હી હાઇકોર્ટની અરજીથી ઝટકો લાગ્યો. હાઇકોર્ટ એ મુંબઈના ઉદ્યોગપતિ મુકેશ અંબાણીના નિવાસ એન્ટેલિયાની બહાર એક વાહનમાં બોમ્બ લાગવાના મામલે વાજેની વિરુદ્ધ યુએપીએની હેઠળ કેસ ચલાવવાની ચેતવણી આપી તેમની અરજીને ફગાવી દેવામાં આવી છે. વાજે એ એન્ટેલિયા વિશે પોતાના વિરુદ્ધ ગેરકાનૂની ગતિવિધિઓના નિવારણ કાનૂન (UAPA) હેઠળ  કેસ દાખલ કરવાનો પડકાર આપ્યો હતો.જસ્ટિસ મુકતા ગુપ્તા અને જસ્ટિસ અનીશ દયાળની બેન્ચે જણાવ્યું કે આ અરજી દિલ્હી હાઇકોર્ટના ક્ષેત્રાધિકારની બહાર છે. કેન્દ્ર એ વાજેની અરજી પર આ આધાર પર વિરોધ કર્યો કે તે દિલ્હી હાઇકોર્ટ દ્વારા સ્વીકારવા માટે યોગ્ય નથી. આ બોમ્બે હાઇકોર્ટમાં કેસ દાખલ કરવો જોઈએ, કારણ કે આ મામલો મુંબઈમાં થયો છે. ત્યાં જ અરજીકર્તા સચિન વાજે એ દાવો કર્યો કે આ મામલો દિલ્હી હાઇકોર્ટના ક્ષેત્રનો અધિકાર છે,કારણ કે તેમની વિરુદ્ધ યુએપીએ હેઠળ કેસ ચલાવાની મંજૂરી કેન્દ્રીય ગૃહ મંત્રાલય દ્વારા ચાલુ રાખવામાં આવી છે અને આ રાષ્ટ્રીય રાજધાની દિલ્હીમાં સ્થિત છે.

વાજે એ અરજી વકીલ ચૈતન્ય શર્માના માધ્યમથી દાખલ કરી હતી. આમ તેમના વિરુદ્ધ આતંકવાદી વિરોધી કાયદો યુએપીએની ધારા-15(1) ને પુરી કરવાની માંગ કરી હતી. આમ દાવો કર્યો હતો કે આ સંવિધાન અનુચ્છેદ 14 (કાયદાની સામે સમાનતા) અને અનુચ્છેદ 21 (જીવન અને વ્યક્તિગતની સ્વતંત્રતાની સુરક્ષા) નું ઉલ્લંઘન છે.વાજે એ અરજીમાં કેન્દ્ર દ્વારા તેમની વિરુદ્ધ આ કાયદાની સામે કેસ ચલાવવાનો 2 સપ્ટેબર,2021 ના આદેશને રદ કરીને અને એમને રાહત આપવાની માંગ કરી હતી.  ગૃહ મંત્રાલયે ગયા વર્ષે સપ્ટેબરમાં ઉદ્યોગપતિ મુકેશ અંબાણીના મુંબઈ સ્થિત નિવાસની નજીક વિસ્ફોટકોથી ભરેલો એસયુવી ઉભું કરવાની અને કારોબારી હિરેન મનસુખની હત્યાના મામલામાં વાંજેની વિરુદ્ધ કાર્યવાહી કરવાની મંજૂરી આપી હતી. એનઆઈએને ચર્ચિત એન્ટીલિયાના કેસમાં વાજે અને અન્ય વિરુદ્ધ વિવિધ જોગવાઈઓ હેઠળ આરોપ પત્ર દાખલ કરાયો હતો. આમાં

હત્યા, ગુનાહિત કાવતરા, અપહરણ, અને વિસ્ફોટક પદાર્થોનો ઉપયોગ, યુએપીએ, વિસ્ફોટકો પદાર્થ અધિનિયમ અને શસ્ત્ર અધિનિયમની જોગવાઇઓનો આરોપ છે.

25 ફેબ્રુઆરી,2021 એ એન્ટિલિયાની બહાર દાવા વગરના એક વાહનમાં વિસ્ફોટક મળી આવ્યા હતા.આ વાહનને લઇને કરોઅબરી હિરેન મનસુખએ દાવો કર્યો કે આ ચોરી થઇ ગયું હતું. ત્યારબાદ ગયા વર્ષે 5 માર્ચ મનસુખ મુંબઈ નજીકના થાણે જિલ્લામાં એક નાળામાં મૃતદેહ મળી આવ્યો હતો. આ મામલા એ મહારાષ્ટ્રની રાજનીતિમાં ભૂકંપની સ્થિતિ ઉભી કરી હતી. આ મામલામાં આગળ મુંબઈ અને મહારાષ્ટ્રના પીલોસ પાર ગેરકાનૂની વસૂલીનો આરોપ લાગ્યો હતો. મુંબઈના પોલીસ કમિશ્નર પરમવીર સિંહ  તાત્કાલિક ગૃહમંત્રી દેશમુખ પાર 100 કરોડ રૂપિયાના ગેરકાનૂની આરોપ લગાવ્યા હતા.દેશમુખ અને વાજે હજી પણ જેલમાં છે.

CM કેજરીવાલ અને મંત્રી રાજેન્દ્ર પાલ ગૌતમ વિરુદ્ધ ફરિયાદ નોંધાઈ, જાણો સમગ્ર મામલો

નવી દિલ્હી, તા. 07 ઓક્ટોબર 2022 શુક્રવાર

દિલ્હી ભાજપના અધ્યક્ષ આદેશ ગુપ્તાએ સીએમ અરવિંદ કેજરીવાલ અને મંત્રી રાજેન્દ્ર પાલ ગૌતમ વિરુદ્ધ પોલીસ ફરિયાદ નોંધાવી છે. તેમણે હિંદુ દેવતાઓનુ અપમાન કરવાનો આરોપ લગાવ્યો છે. તેમણે કહ્યુ કે ચૂંટણી આવતા જ સીએમ અરવિંદ કેજરીવાલ હનુમાન ચાલીસા વાંચવા લાગે છે. જ્યારે તેઓ ગુજરાત જાય છે તો જય શ્રી કૃષ્ણનો જાપ કરવા લાગે છે અને દિલ્હીમાં તેમના મંત્રી કહી રહ્યા છે કે તેઓ હિંદુ દેવી-દેવતાઓને માનતા નથી.

વધુ વાંચો: 10,000 હિંદુઓએ અપનાવ્યો બૌદ્ધ ધર્મ: લીધા 'રામ-કૃષ્ણને નહીં માનીએ' એવા શપથ, AAP નેતાની હાજરીથી BJP રોષમાં

મંત્રીને બરતરફ કરો નહીંતર આંદોલન થશે

ભાજપે સીએમ કેજરીવાલને અલ્ટીમેટમ આપતા કહ્યુ કે તમામ ધર્મોનુ સન્માન કરવાનો દાવો કરનારા સીએમ કેજરીવાલ 24 કલાકની અંદર રાજેન્દ્ર પાલ ગૌતમ ને બરતરફ કરો. રાજેન્દ્ર પાલ ગૌતમનો બચાવ કાલ્પનિક છે. કોઈ પણ ધર્મ કોઈને પણ હિંદુ ધર્મનુ અપમાન કરવાનો અધિકાર આપતો નથી. સીએમ કેજરીવાલના મંત્રી દ્વારા કહેવામાં આવેલા શબ્દ ના માત્ર ગેરબંધારણીય છે પરંતુ આ સમાજના સદ્ભાવ વિરુદ્ધ છે. અમે અત્યારે ફરિયાદ નોંધાવી છે અને અમે તેમના વિરુદ્ધ પણ આંદોલન શરૂ કરીશુ.

ગરીબ હિંદુઓનુ ધર્મ પરિવર્તન

ભાજપ નેતા કપિલ મિશ્રાએ ટ્વીટ કરી કહ્યુ કે સીએમ કેજરીવાલના મંત્રી દિલ્હીમાં હિંદુઓને હિંદુ દેવી દેવતાઓને ગાળો આપી રહ્યા છે અને સીએમ કેજરીવાલ ગુજરાતમાં જય શ્રી કૃષ્ણા બોલવાનો ઢોંગ કરી રહ્યા છે. મફત સામાન આપીને AAP ગરીબ હિંદુઓનુ ધર્મ પરિવર્તન કરાવનારી એજન્સી બની ગઈ છે.

550 વર્ષ પુરાણા મદરેસામાં ઘૂસીને પૂજા કરવાના આરોપસર 9 સામે FIR, 4ની ધરપકડ

- જોકે કર્ણાટક પોલીસના કહેવા પ્રમાણે નિઝામ કાળથી જ દશેરા દરમિયાન નિયમિતપણે પૂજા કરવામાં આવે છે અને કોઈએ તાળું તોડીને ગેરકાયદેસર રીતે પ્રવેશ નથી કરેલો

બીદર, તા. 07 ઓક્ટોબર 2022, શુક્રવાર

કર્ણાટકના બીદર શહેરમાં આવેલા એક ઐતિહાસિક મદરેસામાં ઘૂસીને નારેબાજી કરવાના આરોપસર 4 લોકોની ધરપકડ કરવામાં આવી છે. પોલીસે આ મામલે 9 લોકો સામે કેસ દાખલ કર્યો છે અને અન્ય 5 લોકો ફરાર હોવાનું જણાવાઈ રહ્યું છે.

ઐતિહાસિક મદરેસામાં ઘૂસીને કરી પૂજા

આ ઘટના 6 ઓક્ટોબરના રોજ મોડી રાતે 2:00 કલાકે બની હતી જાણવા મળ્યા મુજબ દશેરાના કાર્યક્રમ બાદ ટોળું મદરેસામાં ઘૂસી ગયું હતું અને સિંદૂર લગાવીને પૂજા પણ કરી હતી. કેટલાક તોફાની તત્વો સુરક્ષાકર્મીને ધમકાવીને, તાળું તોડીને પુરાતત્વ સ્મારક મહમૂદ ગવાં મદરેસા અને મસ્જિદમાં ઘૂસી ગયા હતા. જોકે પોલીસના કહેવા પ્રમાણે મસ્જિદમાં પ્રવેશવા માટે તાળું નથી તોડવામાં આવેલું.

મુસ્લિમ સંગઠનોમાં રોષ

આ ઘટના બાદ મુસ્લિમ સંગઠનોએ પ્રદર્શનો કરવાની ચીમકી આપી છે. તેમના કહેવા પ્રમાણે જો આરોપીઓની ધરપકડ નહીં કરવામાં આવે તો જુમ્માની નમાજ બાદ વ્યાપક વિરોધ પ્રદર્શન કરવામાં આવશે. એઆઈએમઆઈએમ પ્રમુખ અસદુદ્દીન ઓવૈસીએ આ મામલે રાજ્યની ભાજપ સરકાર પર નિશાન સાધ્યું છે અને સરકાર મુસલમાનોને નીચા દેખાડવા માટે આવી ઘટનાઓને પ્રોત્સાહન આપતી હોવાનો આક્ષેપ કર્યો છે.

સોશિયલ મીડિયામાં વાયરલ થયો વીડિયો

આ ઘટનાનો એક વીડિયો પણ સોશિયલ મીડિયામાં વાયરલ થઈ રહ્યો છે જેમાં કેટલાક લોકો મદરેસાની સીડીઓ પર ઉભા રહીને 'જય શ્રી રામ' અને  'હિંદુ ધર્મ જય'ના નારા લગાવતા જોવા મળે છે. 1460ના દસકામાં નિર્મિત મહમૂદ ગવાં મદરેસા ભારતીય પુરાતત્વ સર્વેક્ષણ અંતર્ગત આવે છે અને તે રાષ્ટ્રીય મહત્વના સ્મારકોની યાદીમાં પણ સામેલ છે.

નિઝામના વખતથી દશેરા વખતે પૂજા કરવામાં આવતી હોવાનો દાવો

કર્ણાટકના ગૃહમંત્રી અરાગા જ્ઞાનેન્દ્રના કહેવા પ્રમાણે મદરેસા પાસે એક ઝાડ હતું જ્યાં દર વર્ષે પૂજા કરવામાં આવતી હતી. અનેક વર્ષોથી આ પ્રકારે પૂજા કરવામાં આવે છે. સાથે જ તેમણે પોતાના પાસે વધુ માહિતી નથી માટે તેઓ વિભાગ પાસેથી તે અંગે જાણકારી મેળવશે તેમ પણ જણાવ્યું હતું.

પોલીસ અધીક્ષક ડેક્કા કિશોર બાબૂના કહેવા પ્રમાણે નિઝામ કાળથી જ દશેરા દરમિયાન પૂજા કરવાનો આ નિયમિત અભ્યાસ છે. મસ્જિદ પરિસરમાં એક મીનાર છે. સામાન્ય રીતે 2-4 લોકો આવે છે પરંતુ આ વખતે મોટી સંખ્યામાં લોકો આવ્યા હતા. કોઈએ મસ્જિદમાં ગેરકાયદેસર રીતે પ્રવેશવા માટે તાળું નથી તોડ્યું. જોકે સાથે જ તેમણે એફઆઈઆર દાખલ કરવામાં આવી છે અને તોફાની તત્વોની ધરપકડ કરવામાં આવશે તેની પણ ખાતરી આપી હતી.

International

- લાસ વેગાસમાં ચાકુથી હુમલો બે લોકોનાં મોત, છ ઘાયલ

- પાકિસ્તાનમાં છેલ્લાં નવ મહિનામાં છ ભારતીય કેદીઓના શંકાસ્પદ રીતે મોત

- બેલારૃસના કાર્યકર એલેસ અને રશિયા-યુક્રેનની સંસ્થાઓને શાંતિનું નોબેલ

- શરણાર્થીઓના ધાડા આવી પડતાં ન્યૂયોર્કમાં મેયરે કટોકટી જાહેર કરી

- યુએસમાં ૧૪ વૃદ્ધ હિન્દુ મહિલાઓને લૂંટનાર સામે હેટ ક્રાઈમના આરોપ

- બેલારૂસના કાર્યકર એલેસ અને રશિયા-યુક્રેનની સંસ્થાઓને શાંતિનું નોબેલ

- રોઝનબર્ગ વિલિયમ્સન પિંક સ્ટાર હીરો ૪૮૦ કરોડ રૂપિયામાં વેચાયો

- વિઝા વિવાદથી ભારત-બ્રિટનની વચ્ચે એફટીએ પૂર્ણ થવા અંગે આંશકા

- ભારતને યુએનમાં મુસ્લિમ દેશો દ્વારા જમ્મુ-કાશ્મીર મુદ્દે પ્રસ્તાવ લાવવાનો ડર

- ઉઈઘુરો પર અત્યાચાર : યુએનમાં ચીન વિરુદ્ધ મતદાનમાં ભારત ગેરહાજર

- આ સમુદાયના લોકો આજીવન પહેરે છે ભૂત જેવા વિચિત્ર કપડા, કારણ જાણીને ચોંકી જશો

- યુક્રેન યુદ્ધમાં પરમાણુ શસ્ત્રો વાપરવાની પુતિન વાત કરે છે ત્યારે તેઓ 'જોક' કરતા નથી : બાયડન

- બાબા વેંગાની ભવિષ્યવાણી: બે વર્ષ વધુ ચાલશે રશિયા-યુક્રેન યુદ્ધ

- અમેરિકાના નાગરિકોને પાકની યાત્રા ન કરવાની સલાહ

- અજીબ લૂંટારો: માત્ર સાડી પહેરેલી મહિલાઓને જ કરતો ટાર્ગેટ

- બેલારુસના Ales Bialiatski અને રશિયા-યુક્રેનની સંસ્થાને નોબેલ શાંતિ પુરસ્કાર એવોર્ડ એનાયત

- ધનિક યુરોપના દેશો કચરો બાળી ઠંડીમાં ગરમી લેશે

- પોર્ટુગલમાં 181 વર્ષથી બંધ છે 70થી વધુ લોકોને મારી નાખનારા સીરિયલ કિલરની માથુ, કારણ છે ચોંકાવનારૂ

- થાઈલેન્ડની નર્સરીમાં બાળકો પર બેફામ ગોળીબાર : 36નાં મોત

લાસ વેગાસમાં ચાકુથી હુમલો બે લોકોનાં મોત, છ ઘાયલ

- અમેરિકામાં હત્યાનો સિલસિલો યથાવત્

- હુમલાખોર શેફે પોતાની સાથે ફોટો પડાવવાનો ઇનકાર કરનાર શો ગર્લ્સ પર ચાકુથી હુમલો કર્યો

લાસ વેગાસ : અમેરિકાના લાસ વેગાસમાં ફરી એક વખત હત્યાની ઘટના સામે આવી છે. રસોડામાં ઉપયોગમાં લેવામાં આવતા મોટા ચાકુથી એક પછી એક કેટલાક લોકો પર હુમલો કર્યો હતો. જેમાં બે લોકોનાં મોત થયા છે અને અન્ય છ લોકો ઘાયલ થયા છે.

પોલીસે જણાવ્યું હતું કે હુમલાખોરની ધરપકડ કરી લેવામાં આવી છે. ઘાયલોને સારવાર માટે હોસ્પિટલમાં દાખલ કરવામાં આવ્યા છે. જેમાં ત્રણની સ્થિતિ ગંભીર અને ત્રણની સ્થિતિ સ્થિર બતાવવામાં આવી રહી છે.

સાક્ષીઓના જણાવ્યા અનુસાર હુમલાખોરે અનેક સ્થળે હુમલા કર્યા હતાં.

હુમલાખોરે જે જે લોકોને નિશાન બનાવ્યા છે તેમાં કેટલાક પીડિત શો ગર્લ અથવા સ્ટ્રીટ પર્ફોમર હતાં.

પોલીસે જણાવ્યું હતું કે સ્ટ્રીપના ઉત્તરી ભાગમાં ગુરુવાર સવારે ૧૧.૪૦ વાગ્યે હુમલાના ફોન આવ્યા હતાં.અત્યાર સુધી હુમલા પાછળનું કારણ જાણી શકાયું નથી.

મીડિયાના અહેવાલ અનુસાર હુમલાખોર શેફ છે અને તે પોતાના ચાકુ સાથે શો ગર્લ સાથે એક ફોટો પડાવવા માગતો હતો પણ શો ગર્લ્સ તેમની સાથે ફોટા પડાવવાનો ઇનકાર કર્યો હતો. ત્યારબાદ શેફે આ ચાકુ વડે જ તેમના પર હુમલા કરવાનું ચાલુ કરી દીધું હતું.

પાકિસ્તાનમાં છેલ્લાં નવ મહિનામાં છ ભારતીય કેદીઓના શંકાસ્પદ રીતે મોત

- 300 જેટલા ભારતીયો પાકિસ્તાનની જેલોમાં બંધ

- તમામ છ કેદીઓની સજા પૂરી થઈ ગઈ હોવા છતાં પાકિસ્તાને તેમને ગોંધી રાખ્યા હતા : ભારતના વિદેશ મંત્રાલયે ચિંતા વ્યક્ત કરી

નવી દિલ્હી : પાકિસ્તાનની જેલમાં છેલ્લાં નવ મહિનામાં પાંચ માછીમારો સહિત છ કેદીઓનાં શંકાસ્પદ સંજોગોમાં મોત થયા હતા. વિદેશ મંત્રાલયે આ બાબતે ચિંતા વ્યક્ત કરી હતી. આ તમામ કેદીઓની સજા પૂરી થઈ ગઈ હતી છતાં પાકિસ્તાને આંતરરાષ્ટ્રીય નિયમો તોડીને તેમને જેલમાં બંધ રાખ્યા હતા.

વિદેશ મંત્રાલયના પ્રવક્તા અરિંદમ બાગચીએ કહ્યું હતું કે છેલ્લાં નવ મહિનામાં પાકિસ્તાનની જેલમાં બંધ ભારતના છ નાગરિકોનાં ભેદી સંજોગોમાં મોત થયા હતા. તેમની સજા પૂરી થઈ ગઈ હોવા છતાં પાકિસ્તાનની સરકારે આ ભારતીય નાગરિકોને છોડયા ન હતા. જે ભારતીય કેદીઓની સજા પૂરી થઈ ગઈ છે તેમને આંતરરાષ્ટ્રીય કાયદા પ્રમાણે મુક્ત કરવા માટે ઈસ્લામાબાદ સ્થિત ભારતીય દૂતાવાસે વારંવાર રજૂઆત કરી હતી, પરંતુ પાકિસ્તાને અલગ અલગ બહાના બતાવીને આ કેદીઓને મુક્ત કર્યા ન હતા.

અરિંદમ બાગચીના કહેવા પ્રમાણે નવ મહિનામાં જે છ ભારતીયોના પાકિસ્તાનની જેલોમાં મોત થયા છે, તેમાંથી પાંચ માછીમારો હતા. આ છ ભારતીય નાગરિકોએ પાકિસ્તાનની કોર્ટે ફટકારેલી સજા પૂરી કરી લીધી હતી. ભારતે તેમની દેશવાપસી માટે પ્રયાસો કર્યા હતા. છતાં પાકિસ્તાને ગેરકાયદે તેમને જેલમાં બંધ રાખ્યા હતા.

વિદેશ મંત્રાલયે પાકિસ્તાનની જેલોમાં બંધ ભારતીય નાગરિકોનાં વધતા જતાં મૃત્યુ બાબતે ચિંતા વ્યક્ત કરી હતી.

પાકિસ્તાનની જેલમાં ૩૦૦ ભારતીયો બંધ છે.

જોકે, પાકિસ્તાન આ આંકડો ૨૬૦ ગણાવે છે. એમાંથી અસંખ્ય કેદીઓ એવા છે, જેમણે પાકિસ્તાનમાં ફટકારાયેલી સજા પૂરી કરી લીધી છે છતાં પાકિસ્તાને હજુ તેમને જેલમાં બંધ કરી રાખ્યા છે.

બેલારૃસના કાર્યકર એલેસ અને રશિયા-યુક્રેનની સંસ્થાઓને શાંતિનું નોબેલ

માનવ અધિકાર માટે લડત ચલાવતા સંગઠનોનું સન્માન

રશિયન મેમોરિયલ પુતિન સામે લડત ચલાવવા માટે જાણીતીઃ યુક્રેન સિવિલ લિબર્ટીએ રશિયાની યુદ્ધ ગુનાખોરીના પુરાવા એકઠા કર્યા હતા

બેલારૃસના માનવ અધિકાર કાર્યકર એલેસ બિયાલિયાત્સ્કી, રશિયન ગુ્રપ મેમોરિયલ અને સિવિલ લિબર્ટી સેન્ટર યુક્રેનિયન ઓર્ગેનાઈઝેશનને સંયુક્ત રીતે શાંતિનો નોબેલ આપવાની જાહેરાત થઈ છે. આ તમામે માનવ અધિકાર માટે લડત ચલાવી છે. રશિયા-યુક્રેન યુદ્ધ દરમિયાન માનવ અધિકારનું કાર્ય બંને દેશોની આ સંસ્થાઓએ કર્યું હતું.

નોબેલ સમિતિએ શાંતિના નોબેલની જાહેરાત કરી હતી. બેલારૃસના માનવ અધિકાર કાર્યકર એલેસ બિયાલિયાત્સ્કી ઉપરાંત રશિયાની માનવ અધિકાર સંસ્થા રશિયન ગુ્રપ મેમોરિયલ ઓર્ગેનાઈઝેશન અને યુક્રેનની સંસ્થા સિવિલ લિબર્ટી સેન્ટર ઓર્ગેનાઈઝેશનની શાંતિના નોબેલ માટે પંસદગી થઈ છે. ત્રણેયના નામે હ્મુમન રાઈટ્સ માટે અભૂતપૂર્વ કામ બોલતું હોવાનું નોબેલ કમિટીએ કહ્યું હતું.

એલેસ બિયાલિયાત્સ્કી ૧૯૮૦ના દશકાથી માનવ અધિકાર માટે લડત ચલાવે છે. ૧૯૯૬માં તેમણે વિઆન્સા સંગઠનની સ્થાપના કરી હતી. રાજકીય કેદીઓ સાથે થતાં અત્યાચારો સામે તેમણે લડત ચલાવી છે. દેશમાં લોકતંત્રની જાળવણી માટે તેમ જ શાંતિપૂર્ણ સ્થિતિ માટે તેમણે વર્ષો સુધી કામ કર્યું છે.

એજ રીતે રશિયાનું રશિયન ગુ્રપ મેમોરિયલ ઓર્ગેનાઈઝેશન પણ વર્ષોથી માનવ અધિકાર માટે લડત ચલાવે છે. સોવિયેટ યુનિયન વખતે આ સંગઠનની સ્થાપના થઈ હતી. ૧૯૮૦થી ચાલતા આ સંગઠને રશિયન સરકારોથી પીડિત લોકોની મુક્તિ માટે કામ કર્યું છે. સિવિલ લિબર્ટી સેન્ટર ઓર્ગેનાઈઝેશન યુક્રેનનું સંગઠન છે. આમ તો સંગઠન ઘણાં વર્ષોથી માનવ અધિકાર માટે લડે છે. પરંતુ યુક્રેન-રશિયા યુદ્ધ વખતે રશિયન સૈનિકોએ યુક્રેનમાં યુદ્ધ અપરાધ કર્યો તેના પુરાવા એકઠા કરીને રશિયન સૈન્યનો અત્યાચારી ચહેરો દુનિયા સામે લાવ્યો હતો.

નોબેલ સમિતિએ કહ્યું હતુંઃ ૨૦૨૨ના નોબેલ શાંતિ પુરસ્કાર વિજેતા કાર્યકર અને સંગઠનોએ તેમના દેશમાં લોકશાહીની જાળવણી માટે તેમ જ શાંતિ સ્થાપવા માટે સંઘર્ષ કર્યો છે. નાગરિકોના મૌલિક અધિકારો માટે સત્તા સામે ઝઝૂમનારા આ સંગઠનોની કામગીરી દુનિયા માટે પ્રેરક છે. તેમણે યુદ્ધમાં થનારા અપરાધો, માનવ અધિકારોનું ઉલ્લંઘન અને સત્તાના દુરુપયોગનું દસ્તાવેજીકરણ કર્યું છે.

શરણાર્થીઓના ધાડા આવી પડતાં ન્યૂયોર્કમાં મેયરે કટોકટી જાહેર કરી

ન્યૂયોર્ક શહેરમાં ૧૭૦૦૦ શરણાર્થી આવી પહોંચતા અરાજકતા

બાઈડેન સરકાર શરણાર્થીઓને રોકવા સુરક્ષા વધારે તેવી મેયરની રજૂઆત, એક અબજ ડોલરની સહાય આપવા માગ

ન્યૂયોર્ક શહેરમાં શરણાર્થીઓ વધી પડતાં મેયરે ઈમરજન્સી જાહેર કરી છે. અમેરિકાના પ્રમુખ જો બાઈડેનને મેયરે તુરંત શહેરની સરહદે સુરક્ષા વધારવા તેમ જ શરણાર્થીઓના ધાડાને રોકવા પગલાં ભરવાની રજૂઆત કરી છે. તે સિવાય શરણાર્થીઓના કારણે શહેર પર આવી પડેલું આર્થિક ભારણ ઓછું કરવા મદદની માગણી પણ કરી છે.

ન્યૂયોર્કના મેયર એરિક એડમ્સે બાઈડેન સરકારને શરણાર્થી કટોકટીનો ઉકેલ લાવવાની રજૂઆત કરી છે અને શહેરમાં કટોકટીની સ્થિતિ જાહેર કરી દીધી છે. ૧૭૦૦૦ શરણાર્થીઓના ધાડાં શહેરમાં આવી જતાં સ્થિતિ અરાજક બની હોવાનું એરિક એડમ્સે કહ્યું હતું. મેયરના કહેવા પ્રમાણે શહેરના બધા જ આશ્રયગૃહોમાં ક્ષમતા કરતાં વધુ શરણાર્થીઓ છે. આવી સ્થિતિમાં હજુય શરણાર્થીઓના ધાંડાં આવી રહ્યા છે અને તેમના માટે વ્યવસ્થા કરવાનું શહેરના સ્થાનિક સરકારી બોડી માટે શક્ય નથી. શરણાર્થી કટોકટી સામે પહોંચી વળવા માટે મેયરે પ્રમુખ પાસે એક અબજ ડોલરની આર્થિક સહાયની માગણી કરી હતી.

દક્ષિણના રાજ્યોમાંથી શરણાર્થીઓ મોટી સંખ્યામાં ન્યૂયોર્કમાં આવી રહ્યા છે. શહેરના આશ્રયગૃહોમાં શરણાર્થીઓ વધી જતાં તેને મેયરે કટોકટીની સ્થિતિ ગણાવી હતી. એરિક એડમ્સે એક સત્તાવાર નિવેદનમાં કહ્યું હતું કે દરરોજ પાંચથી છ બસો ભરાઈને શરણાર્થીઓ ન્યૂયોર્ક શહેરમાં આવી રહ્યા છે. આ પરિસ્થિતિ સપ્ટેમ્બર મહિનાથી શરૃ થઈ છે. જો આ પ્રવાહ અટકાવવામાં આવશે નહીં તો શહેરમાં તંગદિલી પણ થઈ શકે છે. શહેરમાં ઈમરજન્સીની સ્થિતિ માટે ૪૨ આશ્રયગૃહો છે, એ તમામ અત્યારે શરણાર્થીઓના કારણે ભરાઈ ચૂક્યા છે. મેયરે ચિંતા વ્યક્ત કરી હતી કે જો આ સ્થિતિને કાબૂમાં લેવામાં આવશે નહીં તો વર્ષના અંત સુધીમાં એક લાખ શરણાર્થીઓ શહેરમાં આવી ચૂક્યા હશે.

યુએસમાં ૧૪ વૃદ્ધ હિન્દુ મહિલાઓને લૂંટનાર સામે હેટ ક્રાઈમના આરોપ

અમેરિકામાં ભારતીય મૂળના લોકોના ૩૫ હજાર ડોલરના ઘરેણાં લૂંટાયા

સાન ફ્રાન્સિસ્કો, તા.૭

અમેરિકામાં ભારતીયો વિરુદ્ધ હેટ ક્રાઈમ એટલે કે નફરત સંબંધી ગૂનાઓ વધતા જાય છે. કેલિફોર્નિયામાં એક શિખ પરિવારના ચાર લોકો અને ભારતીય વિદ્યાર્થીની નૃશંસ હત્યા થઈ છે તેવા સમયમાં ભારતીય મહિલાઓ સાથે લૂંટફાટના કિસ્સામાં એક આરોપી પકડાયો છે. પોલીસે તેની સામે હવે હેટ ક્રાઈમ સંબંધિત આરોપો ઘડયા છે તેમ સૂત્રોએ જણાવ્યું હતું.

સાન્ટા ક્લારા કાઉન્ટીના ડિસ્ટ્રિક્ટ એટર્નીની ઓફિસ મુજબ ૩૭ વર્ષના લેથન જોન્સનને મંગળસૂત્ર પહેરનારી વૃદ્ધ હિન્દુ મહિલાઓને નિશાન બનાવી હતી. જૂન પછી આ પ્રકારની ઘટનાઓથી તેણે વિસ્તારમાં ભારે ભય ફેલાવી દીધો હતો. પૉલો આલ્ટોનો રહેવાસી આરોપી જ્હોન્સન મહિલાઓના ગળામાંથી ચેન અને મંગળસૂત્ર લૂંટીને વાહન પર ફરાર થઈ જતો હતો. આ લૂંટફાટ દરમિયાન મહિલાઓને ઈજા પણ પહોંચતી હતી. તેણે ૫૦થી ૭૩ વર્ષની વયની વૃદ્ધ મહિલાઓને નિશાન બનાવી હતી.

મીડિયા રિપોર્ટ મુજબ સાન્તા ક્લારા ડિસ્ટ્રિક્ટ એટર્ની ઓફિસે તેના પર મહિલાઓના ગળામાંથી ઘરેણાં લૂંટવા, તેમના પર હુમલો કરવો અને ઈજા પહોંચાડવાના આરોપ મૂક્યા છે. આરોપીએ એક મહિલા સાથે જઈ રહેલા તેમના પતિને પણ મોં પર પણ તમાચો માર્યો હતો. ત્યાર પછી તે બાજુમાં ઊભેલી તેની ગાડીમાં ભાગી છૂટયો હતો. અન્ય એક ઘટનામાં તેણે હુમલા વખતે મહિલાના કાંડાનું હાડકું તોડી નાંખ્યું હતું.

આરોપી જ્હોન્સનને સાન્તા ક્લારા પોલીસ અને અમેરિકન માર્શલ પોલીસે પકડી લીધો છે. મિલ્પિટ્સ પોલીસ ઓફિસે સૌથી પહેલાં તેની ગૂનેગાર તરીકે ઓળખ કરી હતી. માનવામાં આવે છે કે જ્હોન્સન દોષિત થશે તો તેને મહત્તમ ૬૩ વર્ષની સજા થઈ શકે છે. કેસની આગામી સુનાવણી ૪થી નવેમ્બરે થશે. તેણે લૂંટેલા હાર, મંગળસૂત્ર અને અન્ય ઘરેણાંની કિંમત અંદાજે ૩૫ હજાર ડોલર હોવાનું જણાવાયું છે.  એટર્ની ઓફિસના જણાવ્યા મુજબ જ્હોન્સને જે મહિલાઓને નિશાન બનાવી હતી, તેમાંથી મોટાભાગની મહિલાઓએ સાડી પહેરી હતી, કપાળ પર ચાંલ્લો કર્યો હતો અથવા અન્ય વંશીય ઓળખવાળા વસ્ત્રો પહેર્યા હતા.

બેલારૂસના કાર્યકર એલેસ અને રશિયા-યુક્રેનની સંસ્થાઓને શાંતિનું નોબેલ

- માનવ અધિકાર માટે લડત ચલાવતા સંગઠનોનું સન્માન

- રશિયન ગ્રુપ મેમોરિયલ પુતિન સામે લડત ચલાવવા માટે જાણીતીઃ યુક્રેન સિવિલ લિબર્ટીએ રશિયાની યુદ્ધ ગુનાખોરીના પુરાવા એકઠા કર્યા હતા

ઓસ્લો : બેલારૂસના માનવ અધિકાર કાર્યકર એલેસ બિયાલિયાત્સ્કી, રશિયન ગ્રુપ મેમોરિયલ અને સિવિલ લિબર્ટી સેન્ટર યુક્રેનિયન ઓર્ગેનાઈઝેશનને સંયુક્ત રીતે શાંતિનો નોબેલ આપવાની જાહેરાત થઈ છે. આ તમામે માનવ અધિકાર માટે લડત ચલાવી છે. રશિયા-યુક્રેન યુદ્ધ દરમિયાન માનવ અધિકારનું કાર્ય બંને દેશોની આ સંસ્થાઓએ કર્યું હતું.

નોબેલ સમિતિએ શાંતિના નોબેલની જાહેરાત કરી હતી. બેલારૂસના માનવ અધિકાર કાર્યકર એલેસ બિયાલિયાત્સ્કી ઉપરાંત રશિયાની માનવ અધિકાર સંસ્થા રશિયન ગ્રુપ મેમોરિયલ ઓર્ગેનાઈઝેશન અને યુક્રેનની સંસ્થા સિવિલ લિબર્ટી સેન્ટર ઓર્ગેનાઈઝેશનની શાંતિના નોબેલ માટે પંસદગી થઈ છે. ત્રણેયના નામે હ્મુમન રાઈટ્સ માટે અભૂતપૂર્વ કામ બોલતું હોવાનું નોબેલ કમિટીએ કહ્યું હતું.

એલેસ બિયાલિયાત્સ્કી ૧૯૮૦ના દશકાથી માનવ અધિકાર માટે લડત ચલાવે છે. ૧૯૯૬માં તેમણે વિઆન્સા સંગઠનની સ્થાપના કરી હતી. રાજકીય કેદીઓ સાથે થતાં અત્યાચારો સામે તેમણે લડત ચલાવી છે. દેશમાં લોકતંત્રની જાળવણી માટે તેમ જ શાંતિપૂર્ણ સ્થિતિ માટે તેમણે વર્ષો સુધી કામ કર્યું છે.

એજ રીતે રશિયાનું રશિયન ગ્રુપ મેમોરિયલ ઓર્ગેનાઈઝેશન પણ વર્ષોથી માનવ અધિકાર માટે લડત ચલાવે છે. સોવિયેટ યુનિયન વખતે આ સંગઠનની સ્થાપના થઈ હતી. ૧૯૮૦થી ચાલતા આ સંગઠને રશિયન સરકારોથી પીડિત લોકોની મુક્તિ માટે કામ કર્યું છે. સિવિલ લિબર્ટી સેન્ટર ઓર્ગેનાઈઝેશન યુક્રેનનું સંગઠન છે. આમ તો સંગઠન ઘણાં વર્ષોથી માનવ અધિકાર માટે લડે છે. પરંતુ યુક્રેન-રશિયા યુદ્ધ વખતે રશિયન સૈનિકોએ યુક્રેનમાં યુદ્ધ અપરાધ કર્યો તેના પુરાવા એકઠા કરીને રશિયન સૈન્યનો અત્યાચારી ચહેરો દુનિયા સામે લાવ્યો હતો.

નોબેલ સમિતિએ કહ્યું હતુંઃ ૨૦૨૨ના નોબેલ શાંતિ પુરસ્કાર વિજેતા કાર્યકર અને સંગઠનોએ તેમના દેશમાં લોકશાહીની જાળવણી માટે તેમ જ શાંતિ સ્થાપવા માટે સંઘર્ષ કર્યો છે. નાગરિકોના મૌલિક અધિકારો માટે સત્તા સામે ઝઝૂમનારા આ સંગઠનોની કામગીરી દુનિયા માટે પ્રેરક છે. તેમણે યુદ્ધમાં થનારા અપરાધો, માનવ અધિકારોનું ઉલ્લંઘન અને સત્તાના દુરુપયોગનું દસ્તાવેજીકરણ કર્યું છે.

રોઝનબર્ગ વિલિયમ્સન પિંક સ્ટાર હીરો ૪૮૦ કરોડ રૂપિયામાં વેચાયો

હોંગકોંગના સોધબી ઓક્શન હાઉસમાં નવો રેકોર્ડ સર્જાયો

૧૧.૫ કેરેટના પિંક સ્ટાર હીરાને હરાજીમાં કેરેટ દીઠ વિક્રમજનક ૪૨ કરોડ રૂપિયા મળ્યાઃ અગાઉનો રેકોર્ડ રૃ. ૨૧ કરોડનો હતો

હોંગકોંગના સોધબી ઓક્શન હાઉસમાં પિંક સ્ટાર હીરાની  વિક્રમજનક હરાજી થઈ હતી. પિંક હીરનો ભાવ ૫૭.૭ લાખ ડોલર એટલે કે અંદાજે ૪૮૦ કરોડ રૂપિયા બોલાયો હતો. ફ્લોરિડાના બોકા રેટોન શહેરના ધનવાને એ હીરો ખરીદ્યો હતો એ પછી હીરાનું નામકરણ રોઝનબર્ગ વિલિયમ્સન પિંક સ્ટાર થયું હતું. ૧૧.૫ કેરેટના આ હીરાને કેરેટ દીઠ રેકોર્ડબ્રેકિંગ ૪૨ કરોડ રૂપિયાનો ભાવ મળ્યો હતો.

હોંગકોંગમાં ૧૧.૫ કેરેટ પિંક સ્ટાર હીરાની હરાજી થઈ હતી. ચાર ખરીદદારો વચ્ચે આ મૂલ્યવાન હીરો ખરીદવા સ્પર્ધા થઈ હતી. બે લોકો હોંગકોંગના ઓક્શન હાઉસમાં હાજર હતા અને બે ખરીદદારો ફોનથી બોલી લગાવતા હતા. આખરે ૫૭.૭ લાખ અમેરિકન ડોલર એટલે કે અંદાજે ૪૮૦ કરોડમાં સોદો બંધ રહ્યો હતો. ફ્લોરિડાના બોકા રેટોન શહેરના ખરીદદારે મૂલ્યવાન પિંક સ્ટાર હીરો મેળવ્યો હતો એ પછી તેનું નામકરણ રોઝનબર્ગ વિલિયમ્સન થયું હતું.

હીરાની હરાજીનું ઓક્શન હાઉસની વેબસાઈટમાં લાઈવ પ્રસારણ થયું હતું. શરૃઆતમાં ૧૪૦ લાખ હોંગકોંગ ડોલરનો ભાવ બોલાયો હતો. એટલે કે લગભગ ૧૪૭ કરોડ રૃપિયામાં બોલી શરૃ થઈ હતી. એ પછી એક ખરીદદારે તેનો ભાવ ૧૭૪ કરોડ રૃપિયા બોલ્યો હતો. લાંબાં વિરામ બાદ ફરીથી ૨૦૦ લાખ હોંગકોંગ ડોલરથી બોલી શરૃ થઈ હતી. એટલે કે ત્રીજા ખરીદદારે ૨૧૦ કરોડ રૃપિયાની બોલી લગાવી હતી. ત્યારબાદ હરાજીમાંથી એક ખરીદદાર બહાર થઈ ગયો હતો. ત્રણ ખરીદદારો વચ્ચે સ્પર્ધા જામી હતી. ત્રણ પૈકી એક ખરીદદારે ૩૦૦ લાખ હોંગકોંગ ડોલર એટલે કે અંદાજે ૩૧૫ કરોડ રૃપિયા આપવાની તૈયારી બતાવી હતી. અંતે ૩૯૨ લાખ હોંગકોંગ ડોલર એટલે કે અંદાજે ૫૦ લાખ અમેરિકન ડોલર યાને અંદાજે ૪૧૩ કરોડ રૃપિયામાં હીરાની હરાજી બંધ રહી હતી. બધું મળીને ખરીદનારને હીરો ૫૭.૭ લાખ ડોલર એટલે કે ૪૮૦ કરોડ રૃપિયામાં પડયો હતો. એક કેરેટ દીઠ ૪૨ કરોડ રૃપિયા મળ્યા હતા. અગાઉ પિંક સ્ટાર હીરા માટે એક કેરેટનો આ રેકોર્ડ ૨૧ કરોડ રૃપિયાનો હતો, જે ૨૦૧૮માં નોંધાયો હતો.

ઓક્શન હાઉસના જ્વેલરી વિભાગના વડા વેંન્હાઉ યુએ કહ્યું હતું કે તકિયાના આકારનો આ પિંક હીરો શ્રેષ્ઠ ગુણવત્તાનો છે. એ માત્ર એક હીરો નથી, પરંતુ તેને આર્ટ વર્ક કહીએ તો વધારે યોગ્ય રહેશે. પિંક સ્ટાર હીરાનું નામ વિલિયમ્સન હતું. આ હીરો તાન્ઝાનિયાની વિલિયમ્સન ખાણમાંથી મળ્યો હોવાથી તેનું નામ એના પરથી રાખવામાં આવ્યું હતું. એ ખાણ દુનિયાની સૌથી જૂની હીરાની ખાણ પૈકીની એક છે. એ ખાણમાંથી જ સૌથી મોંઘો ૨૩.૬ કેરેટનો પિંક હીરો મળ્યો હતો, જેની માલિકી રાણી એલિઝાબેથ ધરાવતા હતાં. બોલી પૂરી થયા બાદ ખરીદનારા ધનપતિના કહેવાથી એ હીરાના નામમાં રોઝનબર્ગ શબ્દ ઉમેરવામાં આવ્યો હતો.

વિઝા વિવાદથી ભારત-બ્રિટનની વચ્ચે એફટીએ પૂર્ણ થવા અંગે આંશકા

વિઝા વિવાદથી ભારત-બ્રિટનની વચ્ચે એફટીએ પૂર્ણ થવા અંગે આંશકા

ભારત અને બ્રિટન વચ્ચેનો ફ્રી ટ્રેડ એગ્રિમેન્ટને અંતિમ સ્વરૃપ આપવા ૨૪ ઓક્ટોબર સુધીની સમયમર્યદા

(પીટીઆઇ)     લંડન, તા. ૭

બ્રિટનના ગૃહપ્રધાન સુએલા બ્રેવરમેનની ઇમિગ્રેશન સંબધી વિવાદાસ્પદ ટિપ્પણી વચ્ચે એ વાતની આશંકા વધી ગઇ છે કે ભારત-બ્રિટનની વચ્ચે પ્રસ્તાવિત ફ્રી ટ્રેડ એગ્રીમેન્ટ (એફટીએ)એમાં અવરોધ ઉભો થઇ શકે છે.

આ સમજૂતીને અંતિમ સ્વરૃપ આપવા માટે દીવાળી સુધીની સમય મર્યાદા નક્કી કરવામાં આવી છે અને તે અંગે ચાલી રહેલી વાતચીત અંતિમ તબક્કામાં છે.

એવું લાગી રહ્યું છે કે ભારતીય મૂળના બ્રેવરમેન વીઝા મુદ્દે બ્રિટનના વડાપ્રધાન  લિઝ ટ્રસ સાથે સીધા ટકરાવ માટે તૈયાર છે. ટ્રસ ઇચ્છે છે કે ૨૪ ઓક્ટોબર સુધીની સમય મર્યાદામાં એફટીએ પૂર્ણ કરી લેવામાં આવે.

ટ્રસ સારી રીતે સમજે છે કે નવી વેપાર સમજૂતી હેઠળ ભારતના વિદ્યાર્થીઓ અને પ્રોફેશનલોની અવરજવરમાં સુવિધા ખૂબ જ મહત્ત્વપૂર્ણ છે.

જો કે બ્રેવરમેને એફટીએ હેઠળ ભારત સાથે એક ખુલ્લી સરહદ પ્રવાસ નીતિ હોવાની આશંકા વ્યક્ત કરી હતી. જેના કારણે અંતિમ સમજૂતી માટે આશંકા પેદા થઇ છે.

લંડન સ્થિત થિંક ટેંક ઇન્ટરનેશનલ ઇન્સ્ટીટયૂટ ફોર સ્ટ્રેટિજિક સ્ટડીઝ (આઇઆઇએસએસ)માં દક્ષિણ એશિયાના સીનિયર ફેલો  રાહુલ રોય ચૌધરીએ જણાવ્યું છે કે હવે એવું લાગી રહ્યું છે કે લિઝ ટ્રસ સરકાર હૈેઠળ સંભવિત બ્રિટન-ભારત એફટીએ ન તો એટલું વાસ્તવિક હશે અને ન તો એટલું વ્યાપક હશે. જેની પરિકલ્પના  બોરિસ જોહ્નસન સરકારમાં કરવામાં આવી હતી.

વ્યૂહાત્મક નિષ્ણાતોનું માનવું છે કે દિવાળીની સમય સીમા હજુ પણ પ્રતીકાત્મક રૃપથી પૂર્ણ થઇ શકે છે જેથી બંને સરકારો એક પ્રકારના રાજકીય વિજયનો દાવો કરી શકે.બ્રિટનના વાણિજય પ્રધાન કેમી બેડેનોચે પણ એક ચર્ચામાં આ સમજૂતી ઓછી અસરકારક હોવાની આશંકા વ્યક્ત કરી છે.

ભારતને યુએનમાં મુસ્લિમ દેશો દ્વારા જમ્મુ-કાશ્મીર મુદ્દે પ્રસ્તાવ લાવવાનો ડર

અમેરિકાનો પ્રસ્તાવ રદ થવો એ વૈશ્વિક કૂટનીતિમાં પરિવર્તનના સંકેત

નવી દિલ્હી/વોશિંગ્ટન, તા.૭

સંયુક્ત રાષ્ટ્રમાં ઉઈઘુર મુસ્લિમો પર અત્યાચાર મુદ્દેની એક દરખાસ્તના મતદાનમાં ભારત ગેરહાજર રહ્યું હતું. ભારતનું કહેવું છે કે તે યુએનએચઆરસી જેવી સંસ્થાઓમાં કોઈ દેશ વિરુદ્ધ મતદાન નહીં કરવાની તેની નીતિ પર અડગ રહ્યું છે. જોકે, માનવામાં આવે છે કે ભવિષ્યમાં જમ્મુ-કાશ્મીર પર મતદાનની આશંકાના પગલે ભારતે આ પગલું ઉઠાવ્યું છે. ભવિષ્યમાં તેના હિતો પર સીધી રીતે અસર કરનારા પ્રસ્તાવ પણ પરિષદમાં રજૂ થઈ શકે છે. જમ્મુ-કાશ્મીરનો મુદ્દો તેનું એક મહત્વનું ઉદાહરણ છે. પાકિસ્તાન અને આંતરરાષ્ટ્રીય ઈસ્લામિક સંગઠન (ઓઆઈસી)ના અનેક દેશ જમ્મુ-કાશ્મીર અંગે પ્રસ્તાવ લાવી શકે છે. આમ પણ તેઓ આ પરિષદમાં વારંવાર જમ્મુ-કાશ્મીરનો મુદ્દો ઉઠાવતા રહે છે.

દરમિયાન અમેરિકા, બ્રિટન અને કેનેડા તરફથી લાવવામાં આવેલા પ્રસ્તાવની તરફેણમાં ૧૭ અને વિરોધમાં ૧૯ મત પડયા. ૧૧ દેશોએ મતદાનમાં ભાગ લીધો નહીં. ચીન વિરુદ્ધ યુએનએચઆરસીમાં થયેલા આ મતદાને વૈશ્વિક કૂટનીતિમાં આવી રહેલા પરિવર્તન તરફ સંકેત કર્યા છે. અમેરિકાનું સૌથી નજીકનું રણનીતિક ભાગીદાર ભારત તો આ મતદાનમાં ગેરહાજર રહ્યું જ, પરંતુ યુક્રેન પણ મતદાનમાંથી ગાયબ રહ્યું. અમેરિકા, બ્રિટન અને કેનેડા વર્તમાન સમયમાં રશિયા વિરુદ્ધ યુક્રેનની આર્થિક અને સૈન્ય મદદ કરી રહ્યા છે જ્યારે ચીન યુક્રેનના વિરોધી રશિયાની મદદ કરી રહ્યું છે તેમ છતાં યુક્રેન ચીન વિરુદ્ધના આ મતદાનમાં ગેરહાજર રહ્યું.

ઉઈઘુરો પર અત્યાચાર : યુએનમાં ચીન વિરુદ્ધ મતદાનમાં ભારત ગેરહાજર

યુએનમાં ૧૬ વર્ષમાં બીજી વખત અમેરિકાની દરખાસ્ત રદ

સંયુક્ત પરિષદમાં અમેરિકાની દરખાસ્તની તરફેણમાં ૧૭, વિરોધમાં ૧૯ દેશ : યુક્રેન સહિત ૧૧ દેશ ગેરહાજર રહ્યા

નવી દિલ્હી, તા.૭

સંયુક્ત રાષ્ટ્ર માનવાધિકાર પરિષદમાં ઉઈઘુર મુસ્લિમો પર અત્યાચાર મુદ્દે ચીનને ઘેરવાના અમેરિકા અને પશ્ચિમી દેશોના પ્રયાસોને શુક્રવારે જોરદાર ફટકો પડયો હતો. સરહદી વિવાદ છતાં ચીન વિરુદ્ધ અમેરિકાએ લાવેલા પ્રસ્તાવના મતદાન સમયે ભારત અને યુક્રેન સહિત ૧૧ દેશોએ ગેરહાજર રહીને ચીનને પરોક્ષ રીતે મદદ કરી છે. સંયુક્ત રાષ્ટ્રમાં ૪૭ સભ્યોની પરિષદમાં આ પ્રસ્તાવનું પડી જવું એ અમેરિકા અને પશ્ચિમી દેશોની લોબી માટે મોટા ફટકા સમાન માનવામાં આવે છે. સંયુક્ત પરિષદના ૧૬ વર્ષના ઈતિહાસમાં માત્ર બીજી વખત અમેરિકાએ રજૂ કરેલી દરખાસ્ત અસ્વીકૃત થઈ છે.

સંયુક્ત રાષ્ટ્ર માનવાધિકાર પરિષદ (યુએનએચઆરસી)માં ચીનના શિનજિયાંગ પ્રાંતમાં માનવાધિકારોના ભંગ અંગે ચર્ચા થઈ રહી હતી. અમેરિકા, કેનેડા, ડેન્માર્ક, ફિનલેન્ડ આઈસલેન્ડ, સ્વીડન, ઈંગ્લેન્ડ  સહિત અનેક પશ્ચિમી દેશ એક દરખાસ્ત લઈને આવ્યા હતા, પરંતુ ચીન વિરુદ્ધનો આ પ્રસ્તાવ પડી ગયો હતો. તેનું કારણ એ હતું કે, આ પ્રસ્તાવ પર ચર્ચા માટે ૧૭ દેશ સંમત થયા હતા જ્યારે ૧૯થી વધુ દેશોએ ચર્ચાનો ઈનકાર કરી દીધો. સાથે ભારત સહિત ૧૧ દેશ એવા પણ હતા, જે મતદાનથી ગાયબ રહ્યા હતા. આમ, આ પ્રસ્તાવની તરફેણમાં જરૂરી મત મળી શક્યા નહીં અને ચીનને તેનો સીધો ફાયદો થયો.

વિશેષ નોંધપાત્ર બાબત એ છે કે શિનજિયાંગ ઉઈઘુર સ્વાયત્ત ક્ષેત્રમાં માનવાધિકાર પર ચીન વિરુદ્ધ મતદાન કરવામાંથી યુક્રેન પણ દૂર રહ્યું હતું. આ સિવાય ભારત પર અવારનવાર મુસ્લિમોની સ્થિતિ અંગે સવાલો ઉઠાવનારા ઈસ્લામિક દેશો ચીનમાં મુસ્લિમો પર અત્યાચાર મુદ્દે ચૂપ છે. આ દરખાસ્તમાં પાકિસ્તાન અને ઓઆઈસીની પોલ ખુલી ગઈ હતી. ઓઆઈસીના ૧૭માંથી ૧૨ દેશ ચીનની તરફેણમાં હતા. પાકિસ્તાને તો શિનજિયાંગમાં સામાજિક આર્થિક વિકાસ, સદ્ભાવના, શાંતિ અને સ્થિરતા માટે ચીનના પ્રયત્નોની પ્રશંસા કરી હતી. ઓઆઈસીમાં એકમાત્ર સોમાલિયા શિનજિયાંગમાં મુસ્લિમોની સ્થિતિ પર ચર્ચાની તરફેણ કરતો હતો.

ચીનના શિનજિયાંગ ક્ષેત્રમાં ઉઈઘુર મુસ્લિમો પર અત્યાચાર થઈ રહ્યો છે કે નહીં તે મુદ્દો હતો. જોકે, આ પ્રસ્તાવ પડી જવાથી અનેક સામાજિક કાર્યકરો નારાજ થઈ ગયા છે. જે લોકો લાંબા સમયથી ચીનમાં થઈ રહેલા અત્યાચાર વિરુદ્ધ અવાજ ઊઠાવી રહ્યા હતા, તેમના માટે આ મોટો ફટકો સાબિત થયો છે. એમ્નેસ્ટી ઈન્ટરનેશનલના જનરલ સચિવ એગ્નેસ કોલમાર્ડે કહ્યું કે, આજનું આ મતદાને એવા લોકોને સુરક્ષિત કરવાનું કામ કર્યું છે, જે લાંબા સમયથી માનવાધિકારોનો ભંગ કરી રહ્યા છે.

વધુમાં આ પ્રસ્તાવ એવા સમયે રદ થઈ ગયો છે જ્યારે સંયુક્ત રાષ્ટ્રનો પોતાનો રિપોર્ટ દાવો કરે છે કે શિનઝિયાંગ ક્ષેત્રમાં ઉઈઘુર મુસ્લિમો સાથે અત્યાચાર થઈ રહ્યો છે. ઑગસ્ટ મહિનામાં જ એક ટીમે વાસ્તવિક સ્થિતિની સમીક્ષા કરી હતી. સંયુક્ત રાષ્ટ્રના રિપોર્ટમાં ઉઈઘુરો પર અત્યાચાર અંગે વિસ્તૃત રિપોર્ટ અપાયો છે. તેમાં કહેવાયું છે કે ઉઈઘુર મુસ્લિમો પર અત્યાચાર થઈ રહ્યો છે અને તેમની ધાર્મિક આઝાદી સંપૂર્ણપણે આંચકી લેવાઈ છે. હજારો યુવાન, વૃદ્ધો અને બાળકોને વિશેષ શિબિરોમાં નજરકેદ રખાયા છે. આ પ્રસ્તાવ પાસ થઈ ગયો હોત તો ચીનમાં ઉઈઘુરોની સ્થિતિ પર પહેલાં ચર્ચા થઈ હોત. આગળ જઈને ચીન વિરુદ્ધ કાર્યવાહીનો રસ્તો ખૂલી જાત. પસાર થયેલા પ્રસ્તાવના આધારે ચીન પર પ્રતિબંધ પણ મુકી શકાયા હોત.

સંયુક્ત રાષ્ટ્રમાં માનવાધિકાર ભંગ મુદ્દે મતદાન પછી ભારતના વલણની સૌથી વધુ ચર્ચા થઈ હતી. ભારત અને ચીન વચ્ચે સરહદીય વિવાદની વર્તમાન સ્થિતિને જોતાં અમેરિકાને આ પ્રસ્તાવમાં ભારતના સમર્થનની પૂરી આશા હતી. પરંતુ ભારતનું કહેવું છે કે તે યુએનએચઆરસી જેવી સંસ્થાઓમાં કોઈ એક દેશ વિરુદ્ધ મતદાન નહીં કરવાની તેની નીતિ પર અડગ છે.

ઉઈઘુર મુસ્લિમો મુદ્દે ચીન વિરુદ્ધ પ્રસ્તાવ

પ્રસ્તાવ રજૂ કરનારા દેશો : અમેરિકા, કેનેડા, ડેન્માર્ક, ફિનલેન્ડ, આઈલેન્ડ, નોર્વે, સ્વીડન, બ્રિટન, ઓસ્ટ્રેલિયા અને લિથુઆનિયા સહિત ૧૭ દેશ.

પ્રસ્તાવને સમર્થન : ફ્રાન્સ, જર્મની, ચેકિયા, હોન્ડુરસ, જાપાન, લિથુઆનિયા, લક્સમબર્ગ, માર્શલ આઈલેન્ડ્સ, મોન્ટેનેગ્રો, નેધરલેન્ડ્સ, પેરાગ્વે, પોલેન્ડ, કોરિયા ગણરાજ્ય, સોમાલિયા.

પ્રસ્તાવનો વિરોધ : ચીન, બોલિવિયા, કેમરુન, ક્યૂબા, ગેબોન, ઈન્ડોનેશિયા, કઝાખસ્તાન, ઉઝબેકિસ્તાન, મોરેશિયાના, નામીબિયા, નેપાળ, પાકિસ્તાન, કતાર, સેનેગલ, સુદાન, યુએઈ, વેનેઝુએલા

મતદાનમાં ગેરહાજર : ભારત, યુક્રેન, આર્જેન્ટિના, આર્મેનિયા, બેનિન, બ્રાઝિલ, ગામ્બિયા, લિબિયા, મલાવી, મલેશિયા, મેક્સિકો.

આ સમુદાયના લોકો આજીવન પહેરે છે ભૂત જેવા વિચિત્ર કપડા, કારણ જાણીને ચોંકી જશો

ઇગનગન જેને ટચ કરે તેનું મુત્યુ થાય એવી વ્યાપક માન્યતા છે

બેસીને ઉભા થાય ત્યારે જાણે કે ડેડ બોડી ઉભું થઇને ચાલતું હોય તેવું જણાય છે

કેપટાઉન ,7 ઓકટોબર,2022, શુક્વાર

ભૂત અંગે સમગ્ર દુનિયા વિવિધ પ્રકારની માન્યતાઓ જોવા મળે છે પરંતુ પશ્ચીમી આફ્રિકાના બેનિન દેશમાં એક માનવ સમુદાય ભૂત બનીને જીવે છે. આ ભૂત લોકોને ઇગનગન કહેવામાં આવે છે. આ ઇગનગન પસાર થતા હોય ત્યારે મોઢામાંથી જાત ભાતના અવાજ કાઢે છે. તે અવાજ કોઇને પણ ડર લાગે એવો બિહામણો હોય છે.

તેઓની એક બીજા સાથેની વાતચીતની ભાષા એમના શિવાય કોઇ સમજી શકતું નથી. તેમના હાથમાં ડ્રેમ હોવાથી ઘણા લોકો તેમને ડ્રમર પણ કહે છે.સૌથી વિચિત્ર તો ઇગનગન લોકોનો પોષાક છે, તેઓ કપડાથી શરીરને હંમેશા ઢાંકેલું રાખે છે. કપડાની ડિઝાઇન એટલી વિચિત્ર હોય છે કે તેઓ ચાલતા હોય ત્યારે જાણે કે ભૂત હોય તેવું લાગે છે. આ લોકો પોતાના પહેરવેશને જ પોતાની તાકાત સમજે છે.

તેવો ખુદને પોતાના પૂર્વજોની આત્મા ગણાવીને પૂર્વજોની પરંપરાને જીવંત રાખવા જન્મ થયો હોવાનું માને છે. બેનીનમાં એવી વ્યાપક માન્યતા છે કે જો ઇગનગન લોકો ટચ કરે તો મુત્યુ થાય છે આથી તેમનાથી દૂર ભાગે છે. આ લોકો પોતાના શરીરને દેખાડતા નથી. હાથમાં મોજા અને તલવાર પકડીને પણ નિકળે છે.

તેઓ બેસીને ઉભા થાય ત્યારે જાણે કે ડેડ બોડી ઉભું થઇને ચાલતું હોય તેવું જણાય છે. તેમના સામાજિક રિતરિવાજો અને જીવન અંગે કશું જણાવતા નથી. ઘણા એવું પણ માને છે કે ઝગડા અને ટંટાફસાદમાં આ ઇગનગન લોકોનો ન્યાય સાચો હોય છે. ઇગનગન લોકો ગ્રામીણ વિસ્તારોમાં આવે ત્યારે નાના મોટા સૌ જોવા માટે કુતુહલવશ એકત્ર થાય છે.

યુક્રેન યુદ્ધમાં પરમાણુ શસ્ત્રો વાપરવાની પુતિન વાત કરે છે ત્યારે તેઓ 'જોક' કરતા નથી : બાયડન

- બાયડને પરમાણુ યુદ્ધનો આડકતરો ઇશારો કર્યો

- 1962ની કેનેડી સમયની 'ક્યુબા મિસાઇલ કટોકટી' પછી હજી સુધી આપણે આવી શસ્ત્ર- તૈયારીઓ જોઈ નથી

ન્યૂયોર્ક : અમેરિકાના પ્રમુખ જો બાયડન ગુરૂવારે અહીં ચેતવણી ઉચ્ચારતા કહ્યું હતુ કે, શીત યુદ્ધના સમય પછી વિશ્વ આજે ફરી એકવાર પરમાણુ શસ્ત્ર સ્પર્ધાને આરે આવીને ઉભું છે. યુક્રેન યુદ્ધ અંગે પ્રમુખ પુતિન 'કેડો ચાતરી'જે વાત કહી છે તેનો અર્થ સમજવા હું સતત પ્રયત્ન કરી રહ્યો છું.

ડેમોક્રેટિક પાર્ટીના ફંડ રેઇઝીંગ અભિયાન દરમિયાન પક્ષના અગ્રીમ નેતાઓને સંબોધન કરતા તેઓએ વધુમાં કહ્યું હતું કે, '૧૯૬૨ની કેનેડી સમયની' 'ક્યુબા મિસાઇલ કટોકટી' પછી હજી સુધી આપણે આવી પરમાણુ શસ્ત્ર સ્પર્ધા જોઈ નથી. આ સાથે બાયડને ચેતવણી ઉચ્ચારતા જણાવ્યું હતું કે, યુક્રેન યુદ્ધમાં 'પરમાણુ શસ્ત્રો'નો પણ ઉપયોગ કરવાની પુતિન વાત કરે છે ત્યારે તેઓ કોઈ 'જોક' કરતા નથી.

ન્યુઝ પેપર મોગલ રૂપર્ટ મર્ડોકના પુત્ર જેમ્સ મર્ડોકના મેનહટન (ન્યૂયોર્ક) સ્થિત મહાલયમાં પક્ષના ટેકેદારોને સંબોધતા જો બાયડને ક્યુબામાં સોવિયેત સંઘે ૧૯૬૨માં ગોઠવેલા મિસાઇલ્સથી ઉભી થયેલી કટોકટીની યાદ આપતા કહ્યું હતું કે : 'તેઓ જે માર્ગે જઈ રહ્યા છે તે ઉપરથી કહી જ શકાય તેમ છે કે આપણી ઉપર પરમાણુ શસ્ત્રોની સીધી જ ભીતિ તોળાઈ રહી છે.'

પશ્ચિમના ટેકાથી કીવ દ્વારા રશિયાના આક્રમણ સામે જે અસામાન્ય સામનો થઈ રહ્યો છે તેથી રશિયાને લાગી રહ્યું છે કે, યુક્રેનના વિશાળ વિસ્તારો હડપ કરવા માટે તેના તમામ વિકલ્પો ખલાસ થઈ ગયા છે. તેથી જ તેણે પરમાણુ શસ્ત્રો વાપરવાની ગર્ભિત ધમકી ઉચ્ચારી છે તેમ પણ બાયડને તેમના આ સંબોધનમાં જણાવ્યું હતું.

આ સંભવિત પરિસ્થિતિ અંગે નિષ્ણાતો તેમ કહે છે કે તે પ્રહારો (પરમાણુ બોમ્બ પ્રહારોનું નામ સ્થાનિક અને ટેક્નિકલ પ્રકારના જ બની શકે પરંતુ બાયડન કહે છે કે, તે 'નાના વિસ્ફોટો'માંથી જ વ્યાપક યુદ્ધ (પરમાણુ યુદ્ધ) ફાટી નીકળવાની પૂરી શક્યતા છે આ રીતે તેઓ પરમાણુ યુદ્ધ પણ ફાટી નીકળવા પ્રત્યે આડકતરો ઇશારો પણ કર્યો.

બાયડને જ્યારે પુતિન જોક કરતા નથી તેમ કહ્યું પછી તેના અનુસંધાનમાં કહ્યું હતું કે, 'હું તેને બરાબર ઓળખું છું. તે જ્યારે પણ પરમાણુ શસ્ત્રો કે જૈવિક કે રાસાયણિક શસ્ત્રોના ઉપયોગની વાત કરે છે ત્યારે 'જોક' (વ્યંગ) કરતા નથી. કારણ કે તેની સેના પ્રમાણમાં ઘણી જ અલ્પ સિદ્ધિ પ્રાપ્ત કરી શકી છે. હું નથી માનતો કે સરળતાથી પરમાણુ શસ્ત્રો (વાપરવાનું) સામર્થ્ય જ ન હોય તેવી સંભાવના જ ન હોય (તે શક્ય જ છે.)'

આમ છતાં હું તે વિચારી રહ્યો છું કે પુતિનને માર્ગ ચૂકવા માટે કયા પરિબળો કાર્યરત છે ? તેમાંથી તે માર્ગ કઈ રીતે કાઢશે ? તેઓ તેવી પરિસ્થિતિમાં મુકાઈ ગયા છે કે, જેઓ માત્ર પ્રતિષ્ઠા જ નહિ ગુમાવે પરંતુ સાથોસાથ રશિયામાં પ્રભાવ પણ ગુમાવશે'

બાબા વેંગાની ભવિષ્યવાણી: બે વર્ષ વધુ ચાલશે રશિયા-યુક્રેન યુદ્ધ

- ભવિષ્યવાણી સાંભળતા રોઇ પડી રશિયન સૈનિકની પત્ની

દુનિયાના પ્રસિધ્ધ ભવિષ્યવક્તાઓમાં જેમનું નામ સામેલ છે તેવા બલ્ગેરિયાનાં ભવિષ્યવક્તા બાબા વેંગાએ ઘણી ભવિષ્યવાણી કરી છે. તેમની અત્યારસુધીની ભવિષ્યવાણી સાચી પડી છે. બાબા વેંગાએ સોવિયત સંઘનાં વિઘટન, અમેરિકામાં આતંકી સંગઠન 9-11 નાં હમલા સહિત ઘણી ભવિષ્યવાણી કરી હતી, જે સાચી પડી હતી. તેમની ભવિષ્યવાણીઓથી દુનિયામાં ડરનો માહોલ પણ ઊભો થઇ જાય છે.  તેમણે પહેલાથી જ એવી ભવિષ્યવાણી કરી હતી  કે  વર્ષ 2022માં  રશિયા – યુક્રેન વચ્ચે યુધ્ધની સ્થિતિ સર્જાશે.  હવે તેમણે જણાવ્યું છે કે આ રશિયા- યુક્રેન યુધ્ધ હજી 2 વર્ષ ચાલશે.

મીડિયા રિપોર્ટ અનુસાર બંને દેશ રશિયા અને યુક્રેનનાં સૈનિકો બાબા વેંગાની આ ભવિષ્યવાણી સાંભણીને ચિંતત થઇ ગયા છે. એવું એટલા માટે કહેવામાં આવે છે કે રશિયાનાં સૈનિકો અને તેમની પત્ની વચ્ચે થતી ફોનની વાતચીત યુક્રેનનાં રક્ષામંત્રાલયે સોશિયલ મીડિયા પર અપલોડ કરી છે. બાબા વેંગાની ભવિષ્યવાણીની વાત કરતા રશિયાનાં સૈનિકોની પત્નીઓ તેમના પતિને ચિંતિત થઇને કહેતી હતી કે હજુ કેટલો સમય યુધ્ધ ચાલશે, ઘણા સમયથી ઘરે નથી આવ્યા હવે ક્યારે ઘરે આવશો, હજી કેટલા સમય દૂર રહેવુ પડશે, તમારા વગર અહીં એકલું ગમતું નથી, તમે જલ્દી આવો તો સારું, ત્યારે રશિયન સૈનિક તેમની પત્નીને સમજાવી રહ્યાં હતા કે તમારે હિમ્મત રાખવાની જરૂર છે. અત્યારે કંઇ જ કહી ન શકાય કે ઘરે આવવાનું ક્યારે થશે. હમણાં તો ઘરે આવવું શક્ય જ નથી. હમણાં તરત તો ઘરે આવવું અશક્ય છે.

યુક્રેનનાં રક્ષા મંત્રાલય દ્વારા જાહેર કરવામાં આવેલ આ ફોનની વાતચીત દરમિયાન રશિયાનાં સૈનિકની પત્નીને રોતી સાંભળવામાં આવે છે. ઓડિયોમાં રશિયન સૈનિક કહે છે કે બાબા વેંગાની ભવિષ્યવાણી પ્રમાણે તો આ યુધ્ધ 2024 સુધી ચાલશે. આ સાંભળતાની સાથે જ તેની પત્ની ચિંતાતૂર થઇને રડી પડી હતી.

અમેરિકાના નાગરિકોને પાકની યાત્રા ન કરવાની સલાહ

- આતંકવાદ અને હિંસાનો ખતરો હોવાથી અમેરિકાના નાગરિકોને ચેતવવામાં આવ્યા

અમેરિકાના વિદેશ મંત્રાલયે પાકિસ્તાનની યાત્રા પર સૂચન આપ્યું. આમાં અમેરિકી સરકારે પોતાના નાગરિકોને કહ્યું કે આતંકવાદ અને અપહરણની ઘટનાઓના કારણે બલુચિસ્તાન અને પહેલાના કેન્દ્રશાસિત પ્રદેશો આદિવાસી વિસ્તારો (FATA) સહિત ખૈબર પખ્તુનખ્વા (KPK) પ્રાંતમાં મુસાફરી ન કરવા જણાવ્યું છે.

ત્રીજા સ્તરની ચેતવણી આપી

અમેરિકાને ત્રીજા સ્તરનું સૂચન આપતા કહ્યું કે આતંકવાદ અને સાંપ્રદાયિક હિંસાના કારણે પાકિસ્તાનની યાત્રા પર ફરી વિચાર કરે. કેટલાક સ્થળોએ ખતરો વધી ગયો છે. આ સ્તરની યાત્રાની ચેતવણી ત્યાં સુધી ચાલુ રહેશે કે જ્યાં સુધી લાંબાગાળાની ગંભીર પરિસ્થિતિઓને કારણે યાત્રીઓ અને મુલાકાતીઓને જોખમ હોય અને જયારે જરૂર વગરની યાત્રાઓ ન કરવાનું જરૂરી માનવામાં આવે.

વ્યક્ત કરાઈ આતંકી હુમલાઓની આશંકા

અમેરિકાએ પોતાના નાગિરકોને આતંકવાદ અને સશસ્ત્રના સંઘર્ષની આશંકાના કારણે નિયંત્રણ રેખાની આસપાસના વિસ્તારોમાં પણ મુસાફરી ન કરવા સલાહ આપવામાં આવી છે. સૂચન આપવામાં આવ્યું છે કે આતંકવાદીઓ બહુ ઓછી અને કોઈ પણ પ્રકારની ચેતવણી વગર હુમલાઓ કરી શકે છે. તેઓ મુસાફરીના સ્ટેશન, માર્કેટ, શોપિંગ મોલ, સૈન્યના સ્થાપકની જગ્યાઓ, એરપોર્ટ, વિશ્વવિદ્યાલયો, મુસાફરીના સ્થળો, સ્કૂલો, હોસ્પિટલો, પૂજાના સ્થળો, અને સરકારી સુવિધાઓને નિશાન બનાવી શકે છે. આતંકવાદીઓએ ભૂતકાળમાં અમેરિકી રાજદ્વારીઓ અને રાજદ્વારીની સંસ્થાઓ પર હુમલા કર્યા છે, તેથી હાલ પૂરતી પાકિસ્તાનની યાત્રા ટાળવી જોઇએ.

અજીબ લૂંટારો: માત્ર સાડી પહેરેલી મહિલાઓને જ કરતો ટાર્ગેટ

વોશિંગ્ટન, તા. 07 ઓક્ટોબર 2022 શનિવાર

અમેરિકી અધિકારીઓનુ કહેવુ છે કે કેલિફોર્નિયામાં 14 હિન્દુ મહિલાઓ પર જીવલેણ હુમલો કરીને તેમની જ્વેલરી લૂંટના મામલે એક વ્યક્તિની ધરપકડ કરાઈ છે. આરોપીએ આ ઘટનાઓને લગભગ બે મહિનાના સમયગાળામાં અંજામ આપ્યો છે. આ ઘટનાઓમાં એક વાત તો જે કોમન છે તે છે આરોપીઓનો ટાર્ગેટ માત્ર સાડી પહેરતી સ્ત્રીઓ જ હતી. ગુનાને અંજામ આપ્યા બાદ તે મહિલાઓના ઘરેણા લૂંટી લેતો હતો.

સાંતા ક્લારા કાઉન્ટી જિલ્લા એટર્ની કાર્યાલયના જણાવ્યા અનુસાર 37 વર્ષીય લાથન જોનસને કથિત રીતે જૂનથી આગળના બે મહિનાની અંદર વૃદ્ધ હિંદુ મહિલાઓને નિશાન બનાવી અને તેમના ગળામાંથી હાર લૂંટી લીધા. પાલો ઓલ્ટો નિવાસી જોનસન ભીડ વાળા વિસ્તારોમાં મહિલાઓને શિકાર બનાવતો હતો. આ લૂંટ દરમિયાન તેણે મહિલાઓ સાથે મારામારી પણ કરી હતી.

આ મહિલાઓનો કરતો ટાર્ગેટ

એક રિપોર્ટ અનુસાર લૂંટારાનો ટાર્ગેટ 50થી 73 વર્ષની ઉંમરની સ્ત્રીઓ રહેતી હતી. તે માત્ર સાડી પહેરતી સ્ત્રીઓને ટાર્ગેટ કરતો હતો. જિલ્લા એટર્નીના કાર્યાલયે કહ્યુ કે જ્યારે તેમની પર હુમલો કરવામાં આવ્યો તો લગભગ તમામ પીડિતોએ સાડી, ચાંદલો, કે અન્ય પ્રકારનો ભારતીય પોશાક પહેરેલો હતો. જૂનમાં શરૂ થયેલી મોટા ભાગની ઘટનાઓ સેન જોસ, મિલપિટાસ, સનીવેલ અને સાંતા ક્લારામાં થઈ.

બેલારુસના Ales Bialiatski અને રશિયા-યુક્રેનની સંસ્થાને નોબેલ શાંતિ પુરસ્કાર એવોર્ડ એનાયત

નવી મુંબઇ,તા. 7 ઓક્ટોબર 2022, શુક્રવાર

નોબેલ પીસ પ્રાઇઝ 2022ની જાહેરાત કરવામાં આવી છે. આ પુરસ્કાર માનવાધિકાર કાર્યકર્તા એલેસ બિયાલિયાત્સ્કી(Ales Bialiatski) રશિયન માનવાધિકાર સંગઠન અને યુક્રેનના માનવ અધિકાર સંગઠનને આપવામાં આવ્યો છે. 2022નો નોબેલ શાંતિ પુરસ્કાર બેલારુસના માનવાધિકાર કાર્યકર્તાને મળ્યો છે.

Ales Bialiatski

1980ના દાયકાના મધ્યમાં બેલારુસમાં ઊદ્દભવેલી લોકશાહી ચળવળની શરુઆત કરનારાઓમાના એક હતા.  તેમણે દેશમાં લોકશાહી અને શાંતિપૂર્ણ વિકાસને પ્રોત્સાહન આપવા માટે પોતાનું જીવન સમર્પિત કર્યું. તેમણે 1996માં Viasna સંસ્થાની સ્થાપના કરી હતી. Viasna એક માનવાધિકાર સંગઠન તરીકે વિકસ્યું જેણે રાજકીય કેદીઓ પરના અત્યાચાર સામે અવાજ ઉઠાવ્યો.

Memorial

1987માં, માનવ અધિકાર સંગઠન મેમોરિયલની સ્થાપના ભૂતપૂર્વ સોવિયેત સંઘમાં માનવઅધિકાર કાર્યકરો દ્વારા કરવામાં આવી હતી, જેનો ઉ્દેશ્ય કોમ્યુનિસ્ટ શાસનના જુલમનો ભોગ બનેલા લોકોને ક્યારેય ભૂલવામાં નહી આવે તે સુનિશ્ચિત કરવાનો હતો. Chechen યુદ્ધો દરમિયાન Memorialએ રશિયા અને રશિયા તરફી દળો દ્વારા કરવામાં આવેલા અત્યાચારો અને યુદ્ધ અપરાધો વિશેની માહિતી પૂરી દુનિયા સુધી પહોંચાડી હતી.

વર્ષ 2022નો શાંતિ પુરસ્કાર બેલારુસના માનવાધિકાર કાર્યકર્તાને મળ્યો છે. રશિયાના માનવાધિકાર સંસ્થા, મેમોરિયલ અને યુક્રેનની માનવાધિકાર સંસ્થા, સેન્ટર ફોર સિવિલ લિબર્ટીઝ (Center for Civil Liberties) ને આપવામાં આવ્યુ છે. શાંતિ પુરસ્કાર વિજેતાઓ તેમના દેશમાં નાગરિક સમાજનું પ્રતિનિધિત્વ કરે છે.

આ પહેલાં માહિતી મળી હતી કે, વર્ષ 2022માં નોબેલ પુરસ્કાર જીતવા માટે નામાંકિત કરાયેલા લોકોમાં ભારતીય ફેક્ટ-ચેકર્સ મોહમ્મદ ઝુબેર અને પ્રતિક સિન્હાનો પણ સમાવેશ થાય છે. Altnewsના સહ-સ્થાપક પ્રતિક સિંહા અને મોહમ્મદ ઝુબેર નોબેલ શાંતિ પુરસ્કાર માટે નામાંકિત કરાયેલા લોકોમાં હતા. આ નોમિનેશન નોર્વેની સાંસદ અને ઓસ્લોની પીસ રિસર્ચ ઇન્સ્ટિટ્યૂટ (PRIO) દ્વારા કરવામાં આવ્યું છે.

આ પણ વાંચો : બે ભારતીય 'ફેક્ટ ચેકર' નોબેલ શાંતિ પુરસ્કાર માટે સ્પર્ધામાં: 'ટાઇમ'

ધનિક યુરોપના દેશો કચરો બાળી ઠંડીમાં ગરમી લેશે

વોર્સો તા. 07 ઓક્ટોબર 2022,શુક્રવાર

રશિયાએ યુક્રેન ઉપર યુદ્ધ જાહેર કરતા યુરોપીયન સંઘ, અમેરિકા અને અન્ય દેશોએ લાદેલા પ્રતિબંધના કારણે હવે યુરોપની આકરી કસોટીનો સમય આવી ગયો છે. યુરોપમાં શિયાળો કાતિલ ઠંડી લાવે છે અને ઘરોમાં કોલસો અને ગેસ થકી લોકો હિટીંગ સીસ્ટમ ચલાવે છે. યુરોપે રશિયન કોલસા ઉપર પ્રતિબંધ લાદયો છે અને બીજી તરફ રશિયાએ નેચરલ ગેસના પુરવઠામાં કાપ મૂક્યો છે. રાજદ્વારી લડાઈમાં વિશ્વના સૌથી ધનિક ખંડમાંથી એક એવા યુરોપની પ્રજા માટે ઠંડીથી બચવું એક સમસ્યા ઉભી થઇ શકે છે.

ઉર્જાની આ કટોકટીમાં પોલેન્ડ દેશના લોકોએ કચરો સળગાવી ગરમી મેળવવાની શરૂઆત કરી છે. ગેસ અને કોલસાના ઊંચા ભાવ અને પુરવઠામાં તંગીના કારણે ત્રીજો વિકલ્પ એવા લાકડાંના ભાવ પણ વધી રહ્યા છે. વધી રહેલા લાકડાંના ભાવના લીધે રોમાનિયાએ દેશમાં તેના ભાવ ઉપર બાંધણું કર્યું છે. રોમાનિયામાં હવે તેનો ભાવ ૮૦ ડોલર પ્રતિ ઘનફૂટ નક્કી કરવામાં આવ્યો છે અને તેનાથી ઊંચા ભાવે તેનું વેચાણ થઇ શકશે નહી.

પોલેન્ડમાં મ્યુનિસિપલ વિસ્તારોમાં કચરાના કલેક્શનમાં ઘટાડો જોવા મળ્યો છે. બ્લુમબર્ગના અહેવાલ અનુસાર પોલેન્ડના નગરોમાં કાગળ, પેકેજીંગ મટિરિયલ અને ખોખા જેવી ચીજો રહેવાસી પોતાની પાસે રાખે છે. આ ચીજો બાળવામાં આવે તો તે લાંબો સમય ટકી રહે છે અને તેનાથી ઠંડીમાં ગરમી મેળવી શકાય છે.

યુરોપિયન સંઘે રશિયાથી આયાતી કોલસા ઉપર પ્રતિબંધ મુક્યો છે અને તેનો અમલ ઓગસ્ટ મહિનાથી થયો છે એટલે જેમની પાસે સગવડ છે તેમણે કોલસાનો સંગ્રહ કરી લીધાના અહેવાલ પણ મળી રહ્યા છે.

પોર્ટુગલમાં 181 વર્ષથી બંધ છે 70થી વધુ લોકોને મારી નાખનારા સીરિયલ કિલરની માથુ, કારણ છે ચોંકાવનારૂ

લિસ્બન, 7 ઓક્ટોબર 2022, શુક્રવાર

પોર્ટુગલની રાજધાની લિસ્બનમાં એક વ્યક્તિનું માથું છેલ્લા 181 વર્ષથી પણ વધુ સમયથી બરણીમાં સુરક્ષિત રાખવામાં આવ્યું છે. તેની પાછળનું કારણ જાણીને તમે પણ ચોંકી જશો. આ વ્યક્તિએ એવું કોઈ મહાન કામ નથી કર્યું જેના કારણે તેનું માથુ સુરક્ષિત રાખવામાં આવ્યું છે. આ શખ્સ એક ભયંકર સીરિયલ કિલરોમાંનો એક હતો જેણે પોતાની સનકના કારણે નિર્દયતાથી અનેક નિર્દોષ લોકોની હત્યા કરી હતી.

આ એ જ  સીરિયલ કિલર છે જેને આ જઘન્ય કૃત્ય માટે પોર્ટુગલમાં ફાંસી આપવામાં આવી હતી. જો કે ત્યારબાદ પોર્ટુગલમાં ક્યારેય કોઈને ફાંસીની સજા કરવામાં આવી નથી. આ સીરિયલ કિલરનું નામ ડિયોગો એલ્વિસ છે. તેનો જન્મ 1819માં સ્પેનના ગેલેસિયા શહેરમાં થયો હતો. તે જવાન થયો ત્યારે કામની શોધમાં પોર્ટુગના લિસ્બન ખાતે પહોંચ્યો હતો. ત્યાં તેણે નોકરી શોધી હતી પરંતુ તેને નોકરી મળી નહીં.

ભીડભાડવાળા વિસ્તારોમાં લૂંટફાટ શરૂ કરી

આ દરમિયાન તે એવા કેટલાક લોકોને મળ્યો જે નોકરી નહોતા કરતા છતા વૈભવી જીવન જીવતા હતા. તેણે ચપાસ કરી કે આ લોકો એવું તો શુ કામ કરે છે કે તેમની પાસે આટલા પૈસા છે. ત્યારબાદ તેને ખબર પડી કે આ લોકો નાના મોટા ક્રાઈમ કરીને પૈસા કમાય છે. બસ આ વાત તેના મગજમાં બેસી ગઈ. તેણે પણ નક્કી કર્યું કે તે પણ ક્રાઈમનો માર્ગ અપનાવશે અને ખૂબ જ પૈસા કમાશે. ત્યારબાદ તેણે લૂંટફાટ શરૂ કરી. તે અવારનવાર ભીડભાડવાળા વિસ્તારોમાં જઈને લૂંટની ઘટનાઓને અંજામ આપતો હતો.

લોભના કારણે નવી યોજના બનાવી

ડિયોગોનું જીવન આ રીતે પસાર થઈ રહ્યું હતું ત્યારે તેના મનમાં વધુ પૈસા કમાવવાનો લોભ આવ્યો હતો. તેણે મોટો હાથ મારવાનું વિચાર્યું . ડિયોગોએ ખૂબ જ વિચાર્યા બાદ એક રિસર્ચ કર્યું હતું. આ રિસર્ચમાં તેને જાણવા મળ્યું કે લિસ્બનમાં 213 ફૂટ ઉંચો એક પુલ છે. આ પુલ દ્વારા જ બહારના વિસ્તારમાં જઈ શકાય છે. આ પુલનો ઉપયોગ ખેતીવાડી કરતા ખેડૂતો વધુ કરે છે. તેઓ બહારના વિસ્તારમાંથી શહેરમાં આવે છે અને ત્યાં ફળ અને શાકભાજી વેચ્યા બાદ સાંજે આ પુલ પરથી ઘરે પરત ફરે છે.

એકલા ખેડૂતોને નિશાન બનાવતો

ડિયોગોએ ત્યાં જઈને જોયું કે, ખેડૂતો અથવા તો ત્યાંથી ગૃપમાં જાય છે અથવા એકાદ-બે ખેડૂતો ક્યારેક ત્યાથી એકલા જાય છે. ડિયોગેએ યોજના બનાવી હતી કે સાંજે એકલા પસાર થતા ખેડૂતને તે લક્ષ્ય બનાવશે જેથી પકડાવાનુ જોખમ ન રહે. ત્યારબાદ તેણે પોતાનું કામ શરૂ કરી દીધું હતું. ઘણીવાર તે એકલા જઈ રહેલા ખેડૂત ઉપર અચાનક તૂટી પડતો અને તમામ પૈસા લૂંટીને તેને પુલ ઉપરથી ધક્કો મારીને નીચે ફેંકી દેતો હતો.

રોજ પુલ ઉપર તકની રાહ જોઈને બેસતો

ડિયોગોને વિશ્વાસ હતો કે 213 ફૂટની ઉંચાઈએથી પડ્યા બાદ ખેડૂતનું મૃત્યુ નિશ્ચિત હતું. તે રોજ પુલ ઉપર તકની રાહ જોઈને બેસતો હતો. ત્યારબાદ એકલા જઈ રહેલા ખેડૂતને લૂંટીને તે આ રીતે મારી નાંખતો હતો.

વિરોધ કરનારને ચાકૂ મારતો

આ દરમિયાન ક્યારેક ક્યારેક ડિયોનોનો સામનો મજબૂત ખેડૂતો સાથે પણ થતો હતો. તેઓ તેનો વિરોધ કરતા તો ડિયોનો તેમને ચાકૂ મારી દેતો અને પછી પુલ ઉપરથી નીચે ફેંકી દેતો હચો. એક મહિના પછી આ વાત ફેલાવાની શરૂ થઈ ગઈ હતા કે જે ખેડૂતો લિસ્બન જાય છે તે ગાયબ થઈ જાય છે. આ વાત લિસ્બન સુધી ફેલાઈ ગઈ હતી. તે સમયે આશરે 25 થી 30 ખેડૂતો ગાયબ થઈ ચૂક્યા હતા. શરૂઆતમાં પોલીસે વિચાર્યું હતું કે કદાચ ખેડૂતોને ખોટા ગઈ હશે તેથી તેમણે આત્મ હત્યા કરી લીધી હશે તેથી આ વાત ઉપર એટલું ધ્યાન ન આપ્યું. જો કે આ દરમિયાન પોલીસ ચોંકી ગઈ હતી જ્યારે તેને ખબર પડી કે પુલ નીચેથી પસાર થનારા રાહદારીઓએ કેટલાક લોકોના મૃતદેહો જોયા હતા. મૃતદેહોની ઓળખ કરવામાં આવી ત્યારે જાણવા મળ્યુ કે તમામ મૃતકો ખેડૂતો છે.

પોલીસને લાગ્યું હતું કે ખેડૂતોએ આત્મહત્યા કરી

આ મૃતદેહોનું પોસ્ટમોર્ટમ થતા જાણવા મળ્યુ હતુ કે તેમની મોત નીચે પડવાથી થઈ હતી. તેથી પોલીસે એક વખત ફરીથી એવું માનવાનું શરૂ કરી દીધું હતું કે ગરીબીના કારણે ખેડૂતોએ આત્મહત્યા કરી હશે. આ વાત પુરી થવાની હતા ત્યા ખેડૂતોના ગાયબ થવાની ઘટના ચાલુ હતી અને આંકડો વધીને 50 સુધી પહોંચી ગયો હતો. પોલીસે ફરીથી તપાસ કરી અને મૃતકોના પરિવારની પૂછપરછ કરી હતી. આ દરમિયાન જાણવા મળ્યુ કે આમાંથી કેટલાક ખેડૂતો એવા પણ હતા જેમને પૈસાની તંગી નહોતી. આ વાત પોલસને ખટકી હતી.

પોલીસે બંધ કરાવ્યો પુલ

પોલીસે ફરીથી તપાસ શરૂ કરી હતી. સૌથી પહેલા તેણે આ પુલને થોડા સમય માટે બંધ કરાવ્યો હતો. પુલ બંધ થવાથી ખેડૂતોના ગાયબ થવાના કેસો આવવાના બંધ થઈ ગયા હતા જે પોલીસ માટે ખૂબ ચોંકાવનારી બાબત હતી. પોલીસે પુલની નીચે તપાસ કરવાનો નિર્ણય કર્યો અને ત્યાંથી ઘણી બધા મૃતદેહો મળી આવ્યા હતા. સપાસ શરૂ થઈ તો જોવા મળ્યું કે કેટલાક મૃતદેહો ઉપર ચાકૂથી ઘા કરવાના નિશાન પણ હતા. આમ, પોલીસને ખબર પડી કે આ મામલો હત્યાનો છે. પોલીસે હત્યારા તપાસ હાથ ધરી હતી તે વાત ડિયોગે સુધી પહોંચી ગઈ અને તેણે 3 વર્ષ સુધી કંઈ કર્યું નહી. ત્યારબાદ સરકારે પુલ ખોલાવાનું નક્કી કર્યું પરંતુ ત્યાં સિક્યોરિટી વધારી દેવામાં આવી હતી. સિક્યોરિટી ટાઈટ હોવાના કારણે ડિયોગો પોતાનું કામને અંજામ આપી શકતો નહોતો.

ડિયોગોએ ગેંગ બનાવી

ડિયોગેએ વિચાર્યું કે હવે ક્રાઈમ કરવાની રીત બદલવી જોઈએ. ત્યારબાદ તેણે એવા લોકોની તપાસ કરી જે ગરીબ હતા અને નાના મોટા ક્રાઈમ સાથે જોડાયેલા હતા. તેણે એક ગેંગ બનાવી અને ત્યારબાદ લિસ્બનમાં નાની મોટી લૂટ કરીને પોતાની ગેંગ માટે હથિયાર ખરીદ્યા હતા. ત્યારબાદ તેણે ગેંગ સાથે મળીને શહેરમાં રહેતા રહીશ પરિવારોને પોતાના નિશાને લેવાનું શરૂ કર્યું હતું. તે પહેલા પોતાની ગેંગ સાથે મળીને રેકી કરતો ત્યારબાદ લૂંટની ઘટનાને અંજામ આપીને તે ઘરમાં રહેલા લોકોને નિર્દયતાથી મોતને ઘાટ ઉતારીને ફરાર થઈ જતો હતો. આખા શહેરમાં આ વાત ફેલાઈ ગઈ હતી કે. રહીશ લોકોના ઘરે લૂંટ-ફાંટ કર્યાબાદ તેમની હત્યા કરવામાં આવી રહી છે. આખું શહેર આ વાતથી ધ્રૂજવા લાગ્યુ હતું. પોલીસ પણ ચિંતામાં હતી. આરોપીઓને શોધવા માટે મોટી સંખ્યામાં પોલીસ ફોર્સ કામે લગાવવામાં આવી હતી પરંતુ કોઈ પુરાવા નહોતો મળતો.

ફેમસ ડોક્ટરના ઘરે લૂંટ કરી 4 લોકોને મારી નાંખ્યા

આ દરમિયાન ડિયોગોએ લિસ્બનના ફેમસ ડોક્ટરને પોતાના નિશાને લેવાનું વિચાર્યું હતું. પ્લાન પ્રમાણે તેણે ડોક્ટરના ઘરે ઘૂસીને ડોક્ટર સહિત 4 લોકોની નિર્દયતાથી હત્યા કરી દીધી હતી. ડોક્ટની હત્યાના સમાચાર ઝડપથી ફેલાયા અને પોલીસ ઉપર પ્રેશર આવી ગયુ હતું. પોલીસે તપાસ વધારી અને તેને ખબર પડી કે કેટલાત બદમાશો છે જે શહેરની બહાર રહે છે. તે શહેરમાં આવીને ઘટનાને અંજાન આપીને જતા રહે છે. આ બાબતને આધઆર બનાવીને પોલીસે એ લોકોની તપાસ શરૂ કરી હતી.

પોલીસે 4-5 શંકાસ્પદોને પકડ્યા

ડોક્ટની હત્યાની સૂટના અડધા કલાકમાં પોલીસને મળી હતી. તેથી પોલીસે શહેરમાં નાકાબંધી કરાવીને આખા શહેરની પોલીસને એક્ટિવ કરી દીધી હતી. આ દરમિયાન પોલીસે શહેરમાંથી બહાર નીકળતા 4-5 શંકાસ્પદોને ઝડપ્યા હતા. પોલીસ દ્વારા તેમની કડકાઈથી પૂછપરછ કરવામાં આવી તો તેમણે પોતાના ગુનાઓ કબૂલી લીધા હતા. આ લોકોમાં ડિયોગો એલ્વિસ પણ હતો જે પોલીસને સામે સાવ મૌન ઉભો હતો.

ડિયોગોએ કબુલ્યો ગુનો

પોલીસને પૂછપરછમાં ખપર પડી કે ડિયોગો ગેંગનો સરદાર છે. ત્યારબાદ તમામ લોકોની હિસ્ટરી તપાસતા જાણવા મળ્યુ કે આ લોકો નાના મોટા ગુનાઓ સાથે જોડાયેલા હતા. પોલીસને ડિયોગો ઉપર શંકા જતા તેની કડકાઈથી પુછપરછ કરતા તેણે પોતાના તમામ ગુનાઓ કબૂલી લીધા હતા. તેણે જણાવ્યું હતું કે 70 બાદ તેને ગણતરી યાદ નથી કે તેણે કેટવા લોકોને માર્યા હતા.

181 વર્ષથી બરણીમાં બંધ છે ડિયોરોની ખોપડી

આ વાત સામે આવતા આખું પોર્ટુગલ ચોંકી ગયું હતું કારણ કે તેમણે પોતાની હિસ્ટરીમાં આટલો મોટો સીરિયલ કિલર જોયો નહોતો. કોર્ટે ઉતાવળમાં કાર્યવાહી શરૂ કરી હતી અને ફેબ્રુઆરી 1841માં ડિયોગોને મૃત્યુદંડની સજા ફટકારવામાં આવી હતી. જ્યારે ફાંસીની તારીખ નક્કી થઈ ત્યારે કેટલાક ડોક્ટરોએ કોર્ટ અને સરકાર પાસે મૃત્યુ બાદ ડિયોગોના મગજને રિસર્ચ માટે પોતાની પાસે રાખવાની પરવાનગી માંગી હતી. તેમણે આ અંગે દલીલ કરીને કહ્યું હતું કે, તેઓ સીરિયલ કિલર્સના વિચારો કેવા હોય છે તેની તપાસ કરવા માંગે છે. આ અભ્યાસને સાયન્સન ટર્મમા ફ્રેનોલોજી કહેવામાં આવે છે. કોર્ટ અને સરકાર તરફથી પરવાગી મળ્યા બાદ ડિયોગોના માથાને યૂનિવર્સિડી ઓફ લિસ્બન મ્યુઝિયમમાં મૂકવામાં આવ્યું હતું. આજે આ વાતને 181 વર્ષ થઈ ગયા છે.

થાઈલેન્ડની નર્સરીમાં બાળકો પર બેફામ ગોળીબાર : 36નાં મોત

- 46 વર્ષ પહેલાંના માસ શૂટિંગની વરસીએ જ ફરી સામૂહિક હત્યાકાંડ

- પત્ની અને બાળકોની હત્યા કરી હુમલાખોર પોલીસ જવાનની આત્મહત્યા : મૃતકોમાં 24 બાળકો, બે શિક્ષક પણ સામેલ

- થાઈલેન્ડમાં 1976માં પોલીસ-દક્ષિણપંથીઓએ થામાસેટ યુનિ.માં 40 વિદ્યાર્થીઓને ઠાર કર્યા હતા

- ડ્રગ એડિક્ટ પોલીસ જવાનને તાજેતરમાં જ નોકરીમાંથી કાઢી મૂકાયો હતો : હુમલાનું કારણ જાણી શકાયું નથી

બેંગકોક : થાઈલેન્ડમાં ગરુવારે એક પૂર્વ પોલીસ અધિકારી પાન્યા ખામરાપે કત્લેઆમ કરી હતી. હુમલાખોરે પહેલાં થાઈલેન્ડની એક ડે કેર સ્કૂલમાં અંધાધૂંધ ગોળીબાર કર્યો, જેમાં ૨૪થી વધુ બાળકો સાથે ૩૪ લોકોનાં મોત થયા હતા અને ૨૨થી વધુને ઈજા પહોંચી છે. ત્યાર પછી ત્યાંથી તે પોતાના ઘરે પાછો ફર્યો. અહીં તેણે પત્ની અને બાળકને ગોળી મારી દીધી ત્યાર પછી તેણે પોતાને ગોળી મારીને આત્મહત્યા કરી લીધી હતી. થાઈલેન્ડના નોંગ બુઆ લામ્ફુમાં આ માસ શુટિંગ એવા સમયે થયું હતું જ્યારે દેશવાસીઓ ૪૬ વર્ષ અગાઉ થયેલા એક માસ શૂટિંગની વરસી મનાવી રહ્યા હતા. તે સમયે પણ માસ શૂટિંગમાં ૪૦ વિદ્યાર્થીનાં મોત નીપજ્યાં હતા. પોલીસે જણાવ્યું કે નોન્ગબુઆ લામ્ફુ  શહેરમાં પૂર્વ પોલીસ અધિકારી ખામરાપે એક નર્સરીમાં બાળકો અને વયસ્કો પર આડેધડ ગોળીબાર કર્યો હતો અને ચાકુથી હુમલો કર્યો હતો.

આ ઘટના નજરે જોનારાઓએ કહ્યું કે, એક હેન્ડગન સાથે શકમંદને નર્સરી તરફ આવતો જોતાં તેમણે સ્કૂલનો દરવાજો બંધ કરી દીધો હતો. પરંતુ ખામરોપે તેની આરપાર ગોળીબાર કર્યો હતો. તેણે એક હેન્ડગન, એક શોટગન, એક ચાકુ સહિતના હથિયારોથી હુમલો કર્યો હતો. હુમલાખોરે સ્કૂલમાં ગોળીબાર કર્યા પછી પત્ની અને બાળકની પણ હત્યા કરી દીધી હતી. હુમલાનો આશય હજુ સુધી સ્પષ્ટ થઈ શક્યો નથી. નેશનલ પોલીસના પ્રવક્તા અચયો ક્રેથોંગે કહ્યું કે આ ઘટના નોંગ બુઆ લામ્ફુ પ્રાંતની છે. આ સામૂહિક હત્યાકાંડમાં ઓછામાં ઓછા ૩૬ લોકો માર્યા ગયા છે. આ ઘટનાથી થાઈલેન્ડમાં હાહાકાર મચી ગયો છે. ચાઈલ્ડ ડે કેર સેન્ટરમાં ચારે બાજુ લાશો જ જોવા મળી રહી હતી. સ્કૂલમાં માર્યા ગયેલા ૩૬ લોકોમાં ૨૪ બાળકો અને બે શિક્ષકોનો સમાવેશ થાય છે.

મીડિયા અહેવાલ મુજબ ૩૪ વર્ષીય પોલીસ લેફ્ટનન્ટ પાન્યા ખામરાપે સ્કૂલ પર હુમલો કર્યો હતો. તે નજીકના પોલીસ સ્ટેશનમાં જ તૈનાત હતો. તે ડ્રગ એડિક્ટ હોવાથી થોડાક સમય પહેલાં જ તેને નોકરીમાંથી કાઢી મૂકવામાં આવ્યો હતો. પોલીસના જણાવ્યા મુજબ ખામરાપે ડે કેર સેન્ટરમાં ગોળીબાર કર્યો ત્યારે બાળકો સૂઈ ગયા હતા. ડેપ્યુટી નેશનલ પોલીસ ચીફ પોલ એલટી જનરલ તોરસાક સુખવિમોલે કહ્યું કે આ હુમલામાં ૨૨ લોકોને ઈજા પહોંચી છે, જેમાં આઠની હાલત ગંભીર છે.

ખામરાબે આ હુમલો એવા સમયે કર્યો હતો જ્યારે સમગ્ર થાઈલેન્ડ ૪૬ વર્ષ પહેલાં થયેલા માસ શૂટિંગમાં માર્યા ગયેલા ૪૦ વિદ્યાર્થીઓને શ્રદ્ધાંજલી આપી રહ્યો હતો. થાઈલેન્ડમાં ૧૯૭૬માં આજના જ દિવસે બેંગકોકની થામાસેટ યુનિવર્સિટીમાં નરસંહાર થયો હતો, જેમાં ૪૦ વિદ્યાર્થીઓએ જીવ ગુમાવ્યા હતા. વર્ષ ૧૯૭૩માં થાઈલેન્ડમાં તાનાશાહ થાનોમ કિત્તિકાચોર્નને સત્તા પરથી હટાવી દેવાયા હતા, પરંતુ સપ્ટેમ્બર ૧૯૭૬માં તેમણે ફરી સત્તા કબજે કરી હતી.

થાનોમના પુનરાગમનના વિરોધમાં થામાસેટ યુનિવર્સિટીમાં ૫,૦૦૦થી વધુ વિદ્યાર્થીઓ દેખાવો કરી રહ્યા હતા ત્યારે જ યુનિવર્સિટી પરિસરમાં એક બોમ્બ ફેંકવામાં આવે છે અને પછી ગોળીબાર શરૂ થાય છે. ગોળીબાર વચ્ચે પોલીસ અને દક્ષિણપંથી કટ્ટરવાદી જૂથના લોકો યુનિવર્સિટી કેમ્પસનો દરવાજો તોડીને અંદર ઘૂસી આવે છે. ત્યાર પછી કત્લેઆમ શરૂ થાય છે, જેમાં ૪૦ વિદ્યાર્થીઓને મોતને ઘાટ ઉતારી દેવાય છે.

2020માં પણ એક જવાને 29 લોકોને ઠાર કર્યા હતા

થાઈલેન્ડમાં અઢી વર્ષ પહેલાં ફેબ્રુઆરી ૨૦૨૦માં પણ માસ શૂટિંગની ઘટના થઈ હતી. ત્યારે ૮મી અને ૯મી ફેબ્રુઆરીએ સૈન્યના એક જવાને ગોળીબાર કરી ૨૯ લોકોને મારી નાંખ્યા હતા. જકરાપંથ થોમ્મા ૮મી ફેબ્રુઆરી ૨૦૨૦ના રોજ કર્નલ અનંથારોટ ક્રાસેના ઘરે સંપત્તિ વિવાદની ચર્ચા કરવા પહોંચ્યો હતો. ત્યાં તેણે કર્નલની બંદૂક આંચકી લીધી અને ગોળી મારી તેમની હત્યા કરી હતી. પાછળથી કર્નલની સાસુની પણ હત્યા કરીને જતો રહ્યો હતો.

જકરાપંથ ત્યાંથી એક મોલમાં ગયો હતો, જ્યાં તેણે અંધાધૂંધ ગોળીબાર શરૂ કરી દીધો હતો. તેણે અહીં અનેક લોકોને બંધક પણ બનાવ્યા હતા. પોલીસે મોલને ઘેરી લીધો અને થોમ્માને સરન્ડર કરવા કહ્યું, પરંતુ તેણે ગોળીબાર શરૂ કરી દીધો. અંતે ૯મી ફેબ્રુઆરીએ એન્કાઉન્ટરમાં થોમ્મા માર્યો ગયો હતો.

Editorial

- દિલ્હીની વાત : મદરસામાં પૂજા મુદ્દે મુસ્લિમોનું અલ્ટિમેટમ

- આખલાઓ વચ્ચેની લડાઈમાં આખી દુનિયાનો ખો નીકળી રહ્યો છે

- બે-બે વાર વડાપ્રધાન બનતા મુલાયમસિંહ રહી ગયા હતા

- ઈરાની સ્ત્રીઓની લોકક્રાન્તિ .

દિલ્હીની વાત : મદરસામાં પૂજા મુદ્દે મુસ્લિમોનું અલ્ટિમેટમ

નવીદિલ્હી : કર્ણાટકના બિદર જિલ્લામાં મદરેસામાં ઘૂસીને  પૂજા કરવા બદલ પોલીસે ૯ લોકો સામે કેસ નોંધ્યો છે.

બિદરમાં દશેરા રેલીમાં ભાગ લઈ રહેલા કેટલાક લોકો જૂની મદરેસામાં ઘૂસી ગયા હતા. તેમણે હિંદુવાદી નારા લગાવ્યા અને પછી પૂજા પણ કરી હતી.

તોફાની લોકોના ટોળાએ મદરેસાનું તાળું તોડી નાખ્યું પછી મદરેસાની સીડીઓ પર ઊભા રહીને જય શ્રીરામના નારા અને હિન્દુ ધર્મની જયના નારા લગાવ્યા હતા. આ ઘટનાનો વીડિયા વાયરલ થઈ રહ્યો છે.

મહમૂદ ગવાન મદરેસા ૧૪૬૦માં બનાવાયો હતો. આકયોલોજિકલ સર્વે ઓફ ઈન્ડિયા  આ મદરેસાની દેખરેખ રાખે છે.  દેશનાં મહત્ત્વના સ્મારકોની યાદીમાં સામેલ મદરસામાં તોફાનીઓ ઘૂસી જતાં પુરાતત્વવિદો પણ સ્તબ્ધ છે.

રાહુલની યાત્રામાં ફરી સાવરકરનું પોસ્ટર

રાહુલ ગાંધીની ભારત જોડો યાત્રામાં ફરી વિનાયક દામોદર સાવરકરનું પોસ્ટર લાગતાં કોંગ્રેસીઓ દોડતા થયા છે. આ પોસ્ટરમાં સાવરકરની તસવીર પ્રદેશ કોંગ્રેસ પ્રમુખ શિવકુમાર અને સિધ્ધરામૈયાની છે જ્યારે રાહુલ ગાંધીનો પદયાત્રા કરતો ફોટો છે. નીચે કોંગ્રેસના એક નેતાનો ફોટો છે. કર્ણાટકમાં રાહુલ ગાંધીના પોસ્ટરમાં સાવરકરની મુદ્દે કોંગ્રેસે આ કૃત્યને તોફાની તત્વોની હરકત ગણાવી છે. કોંગ્રેસનું કહેવું છે કે, રાહુલની યાત્રાથી ડરેલા લોકો આ હરકતો કરી રહ્યા છે.

રાહુલની ભારત જોડો યાત્રા અત્યારે કર્ણાટક પહોંચી છે. ભૂતપૂર્વ મુખ્યમંત્રી સિદ્ધારમૈયા આ યાત્રામાં જોડાયા ત્યારે અચાનક રાહુલ ગાંધી  તેમનો હાથ પકડીને દોડવા લાગ્યા હતા. આ વીડિયો સોશિયલ મીડિયા પર વાયરલ થઈ રહ્યો છે. સિધ્ધારામૈયા અને રાહુલ સારું એવું દોડયા પછી હસતાં હસતાં રોકાઈ ગયા હતા. આ વીડિયો પર લોકો કોમેન્ટ કરી રહ્યા છે કે, રાહુલ ગાંધી કોંગ્રેસીઓને એ કરવાની ફરજ પાડી રહ્યા છે કે જે તેમણે કદી કર્યું નથી. છત્તીસગઢના મુખ્યમંત્રી ભૂપેશ બઘેલે કોમેન્ટ કરી છે કે, હવે તો તૈયારી કરીને જવું પડશે.

ઉદિત રાજ મુદ્દે કોંગ્રેસ અવઢવમાં

કોંગ્રેસના નેતા ઉદિત રાજે રાષ્ટ્રપતિ દ્રૌપદી મુર્મુ અંગે કરેલા નિવેદનને પગલે કોંગ્રેસ તેમને સસ્પેન્ડ કરવા મુદ્દે અવઢવમાં છે. ઉદિત રાજ દલિત નેતા હોવાથી તેમની સામે પગલાં લેવાય તો દલિતો નારાજ થઈ જશે એવો કોંગ્રેસને ડર છે. બીજી તરફ રાજને કશું ના કરાય તો ભાજપ તેને મુદ્દો બનાવીને કોંગ્રેસને આદિવાસી અને મહિલા વિરોધી ચિતરી નાંખશે. ગુજરાત વિધાનસભાની ચૂંટણીમાં તેની અસર પડી શકે એવો કોંગ્રેસને ડર છે. સોનિયાએ રાજને માફી માંગવા કહ્યું પણ રાજ નમતું જોખવા તૈયાર નથી એવો સૂત્રોનો દાવો છે.

ઉદિત રાજે મુર્મુને ચાપલૂસ ગણાવ્યાં હતાં. રાજે લખેલું કે, દ્રૌપદી મુર્મુજી જેવાં રાષ્ટ્રપતિ કોઈ  દેશને ના મળે. ચમચાગીરીની પણ હદ હોય છે. તેમનું કહેવું છે કે, દેશનાં ૭૦ ટકા લોકો ગુજરાતનું મીઠું ખાય છે. પોતે મીઠું ખાઇને જિંદગી જીવે તો ખબર પડે.

કોંગ્રેસના નેતાઓનું માનવું છે કે, દ્રૌપદી મુર્મના નિવેદનમાં કંઈ વાંધાજનક નથી છતાં ઉદિત રાજ કેમ અકળાઈ ગયા એ સમજાતું નથી.

રૂપિયાનું ધોવાણ ચાલુ રહેતાં મોદી સરકાર ચિંતામાં

ભારતીય રૂપિયાએ અમેરિકન ડોલર સામે ૮૨ રૂપિયાની સપાટી પણ તોડતાં મોદી સરકાર ચિંતામાં છે. શુક્રવારે પહેલી વાર ઓપનિંગમાં ડોલર  સામે રૂપિયાએ ૮૨નું સ્તર પણ તોડી નાખ્યું અને ૮૨.૨૨ રૂપિયા પ્રતિ ડોલરના સ્તરે આવી ગયો હતો. બજારનાં સૂત્રોનું કહેવું છે કે, અમેરિકી ફેડરલ રિઝર્વના અધિકારીઓએ આપેલા વ્યાજ દરોમાં હજુ વધારો કરવાના નિવેદનથી ડોલરની કિંમતમાં ઉછાળો આવ્યો છે.

મોદી સરકાર માટે રૂપિયાનું ધોવાણ મોટી ચિંતાનો વિષય છે કેમ કે તેના કારણે વિદેશી હૂંડિયામણ ભંડાર ખાલી થઈ રહ્યો છે.  ૨૦૨૨માં રૂપિયો ડોલર સામે ૧૦.૬૦ ટકા તૂટી ચૂક્યો છે. અમેરિકી ફેડરલ રિઝર્વ દ્વારા વ્યાજદરમાં સતત વધારો કરાયો તેના કારણે ડોલર મજબૂત થઈ રહ્યો છે. રીઝર્વ બેંક ડોલર વેચીને રૂપિયાની નીચે રાખવા મથે છે પણ એ પ્રયત્નો સફળ થયા નથી. વિશ્લેષકોના મતે, ઓપેક દ્વારા ક્રૂડના ઉત્પાદનમાં કાપના કારણે ભાવમાં ઉછાળો આવશે એ જોતાં ભારતની હાલત બગડશે.  યુએસમાં સર્વિસ પીએમઆઈ અને ખાનગી નોકરીઓના આંકડા અપેક્ષા કરતાં વધુ સારા આવ્યા છે તેના કારણે પણ ડોલર મજબૂત થશે.

કેસીઆરની પુત્રી અને પુત્ર વચ્ચે સત્તાની સાઠમારી

તેલંગાણાના મુખ્યમંત્રી કે. ચંદ્રશેખર રાવે રાષ્ટ્રીય પાર્ટી લોંચ કરી એ પ્રસંગે તેમનાં દીકરી કવિતાની ગેરહાજરી ચર્ચાનો વિષય બની છે. કવિતા તેલંગાણા વિધાન પરિષદની સભ્ય છે.

સૂત્રોનો દાવો છે કે, કેસીઆર પોતાના દીકરા કેટી રામારાવને પોતાના રાજકીય વારસ તરીકે આગળ કરી રહ્યા છે તેથી કવિતા નારાજ છે. આ કારણે કવિતા કેસીઆર દ્વારા તેમના નિવાસસ્થાને રખાયેલી દશેરાની પૂજામાં પણ હાજર નહોતી રહી. તેના પગલે રાવે ફોન કરતાં કવિતાએ તેમની સાથે દસ મિનિટ વાત પણ કરી પણ પાર્ટી લોંચ કરાઈ એ પ્રસંગે તે નહોતી આવી. રાવનો પુત્ર કેટીઆર, ભત્રીજા હરીશ રાવ અને જે. સંતોષ રાવ સહિત પરિવારનાં તમામ લોકો હાજર હતાં.

રાવે બહુ પહેલાં જ કેટી રામારાવને પોતાનો રાજકીય વારસ જાહેર કરી દીધો છે. અલબત્ત મુખ્યમંત્રીપદે રાવ જ હોવાથી કવિતાને વાંધો નહોતો. હવે રાવ રાષ્ટ્રીય રાજકારણમા જશે તેથી કેટીઆર જ મુખ્યમંત્રી બનશે એ નક્કી છે તેથી કવિતાના સૂર બગાવતી બન્યા છે. જો કે કેસીઆરનો પ્રભાવ જોતાં કવિતા ખુલ્લો બળવો કરે એવી શક્યતા ઓછી છે.

બિશ્નોઈએ પુત્ર માટે ટિકિટ માગતાં ભાજપ મૂંઝાયો

દેશનાં છ રાજ્યોમાં યોજાનારી સાત વિધાનસભા બેઠકોની પેટાચૂંટણીમાં એક બેઠક હરિયાણાના આદમપુરની પણ છે. રાજ્યસભાની ચૂંટણી વખતે કોંગ્રેસના કુલદીપ બિશ્નોઈએ ક્રોસ વોટિંગ કરીને પછી રાજીનામું આપતાં આ બેઠક ખાલી પડી હતી. ભાજપ આ બેઠક પર બિશ્નોઈને ટિકિટ આપશે એ નક્કી હતું પણ બિશ્નોઈએ પોતાના બદલે પોતાના પુત્ર ભવ્યને ટિકિટ આપવા કહેતાં ભાજપ મૂંઝાયો છે.

બિશ્નોઈએ દાવો કર્યો કે, આદમપુરના મતદારો ઈચ્છે છે કે, આ વખતે ભવ્ય બિશ્નોઈ પેટાચૂંટણીમાં ઉભા રહે. ભાજપના રાજ્ય કક્ષાના નેતાએની પેટાચૂંટણી અંગે ચર્ચા કરવા પંચકુલામાં બેઠક મળી હતી. આ બેઠકમાં બિશ્નોઈએ પોતાના પુત્રને ટિકિટ આપવા માટે અલ્ટિમેટમ આપ્યું છે. ભાજપનાં સૂત્રોનો દાવો છે કે, બિશ્નોઈએ સ્પષ્ટ શબ્દોમાં કહી દીધું છે કે પોતાના પુત્રને ટિકિટ નહીં અપાય તો અપક્ષ તરીકે તેને ચૂંટણી લડાવશે.

ભાજપ વંશવાદની ટીકા કરે છે અને આ મુદ્દે કોંગ્રેસ પર પ્રહારો કરે છે ત્યારે બિશ્નોઈના પુત્રને ટીકિટ આપે તો શરમજનક સ્થિતીમાં મૂકાશે. આ કારણે શું કરવું તેનો નિર્ણય હાઈકમાન્ડ પર છોડાયો છે.

***

ભારત જોડો યાત્રાના પોસ્ટર પર ફરી સાવરકર

માંડયા પહોંચેલી રાહુલ ગાંધીની ભારત જોડો યાત્રાના પોસ્ટરમાં સાવરકર સાથે રાહુલ ગાંધી, કર્ણાટક પ્રદેશ કોંગ્રેસ પ્રમુખ ડી.કે. શિવકુમાર અને રાજ્યના પૂર્વ મુખ્યમંત્રી સિધ્ધારામૈયાની તસવીરો જોવા મળી, જે બદલ કોંગ્રેસના શાંતિનગરના ધારાસભ્ય નાલાપાડ અહમદ  હારિસને ક્રેડિટ અપાય છે. જો કે એમણે આ કામ કેટલાક તોફાનીઓનું હોવાનું જણાવ્યું છે. એમણે માંડયા જિલ્લામાં ફરિયાદ નોંધાવવા માટે બાંયો ચઢાવી છે. અગાઉ, ૨૧ સપ્ટેમ્બરે કેરળમાં પણ આ યાત્રા દરમિયાન જોવા મળેલા એક પોસ્ટરમાં અન્ય સ્વાતંત્ર્ય સેનાનીઓ સાથે સાવરકરજી પણ હતા. કોંગ્રેસે પાછળથી સાવરકરની તસવીર પર મહાત્મા ગાંધીની તસવીર લગાવી દીધી હતી.

નવા રાષ્ટ્રીય પક્ષનો ઉદય TRS, હવેથી BRS

તેલંગાણા રાષ્ટ્ર સમિતિના અધ્યક્ષ કે.ચંદ્રશેખર રાવે પોતાના પક્ષને રાષ્ટ્રીય પક્ષ બનાવવાના કાર્યક્રમની આગેકૂચરૂપે પક્ષનું નામ ટીઆરએસ (તેલંગાણા રાષ્ટ્ર સમિતિ)માંથી બદલીને હવે બીઆરએસ (ભારત રાષ્ટ્ર સમિતિ) કર્યું છે. આનાથી એ સ્પષ્ટ થાય છે કે કે.ચંદ્રશેખર રાવ ૨૦૨૪ની લોકસભા ચૂંટણી પહેલાં જ રાષ્ટ્રીય લોકમતને એમના તરફ વાળવાનો મનસૂબો ધરાવે છે. જો કે પક્ષના નવા નામકરણના કાર્યક્રમમાં મુખ્યમંત્રીના પુત્રી અને પક્ષના વરિષ્ઠ નેતા કે. કવિતાની ગેરહાજરી આંખે ઊડીને વળગતી હતી. આના પગલે રાજ્યના પ્રથમ પરિવારના સભ્યો (પિતા-પુત્રી) વચ્ચે તિરાડની સંભાવનાની ધારણાઓ થવા માંડી છે. આ કાર્યક્રમમાં કવિતાની ગેરહાજરી ઉપરાંત મુનુગોડ પેટાચૂંટણી માટે પક્ષે તૈયાર કરેલા વિવિધ ઇન-ચાર્જ નેતાઓની યાદીમાંથી પણ કવિતાનું નામ ગાયબ જણાયું. આ બનાવના લીધે પણ રાજકીય પંડિતોનું  ધ્યાન આકૃષ્ટ થયું છે. અલબત્ત, કેસીઆરની નવી પહેલને અસદ્દુદીન ઓવૈસીના પક્ષ અને કર્ણાટકસ્થિત જેડી(એસ)એ આવકારી છે.

આપ પર કિન્નાખોરીનો આક્ષેપ કરતી પંજાબ કોંગ્રેસ

પંજાબ કોંગ્રેસ પ્રમુખ અમરિન્દર સિંઘ રાજાએ કોંગ્રેસી નેતાઓ પ્રત્યે કિન્નાખોરીભર્યા વ્યવહારને છૂટો દોર આપવા બદલ રાજ્યની આમ આદમી પાર્ટી સરકારને ગુરૂવારે ઝાટકી છે. કોંગ્રેસ પક્ષ લોક અદાલતમાં આપની ભાષામાં જ વળતો જવાબ આપશે. એક કોન્ટ્રાકટર પાસેથી પૈસા પડાવવાનું આયોજન કરાયું હોવાના રાજ્યના મંત્રી ફૌજા સિંઘ સરારી વિરૂધ્ધ નકારી શકાય નહિ એવા પુરાવા હોવા છતાં સિંઘ સરારીને રક્ષણ પૂરૂં પાડવાના રાજ્યના પ્રયાસો સામે  કોંગ્રેસ રાજ્યવ્યાપી આંદોલન પણ છેડશે, એમ અમરિન્દર સિંઘ રાજાએ ધૂ્રજારો કર્યો. એમણે આપ સરકારને ચેતવણી આપતા કહ્યું કે તમે કોઇ સાક્ષી-પુરાવા વિના જ તમારી મરજી પડે એ લોકોને કિન્નાખોરીનો ભોગ બનાવો એવા જૂઠાણાને અમે સાંખી શકીએ નહિ. કોંગ્રેસ પ્રમુખ રાજાએ આપ સરકારના બેવડાં ધોરણો સામે પ્રહાર કરતા કહ્યું કે આ સરકારે વિજય સિંગલા અને ફૌજા સિંઘ સરારી નામના એના બે મંત્રીઓને કોઇ સજા વિના જ જવા દીધા.

હરિયાણામાં ભાજપની બહુમતીનું લક્ષ્યાંક : સુધા યાદવ

હરિયાણાના મુખ્યમંત્રી મનોહરલાલ ખટ્ટર સારું કામ કરી રહ્યા છે, પરંતુ તેઓ ત્રીજી વાર ભાજપના મુખ્યમંત્રીપદના ઉમેદવાર હશે એ અત્યારે કહેવું ઘણું વહેલું ગણાશે, એમ ભાજપ સંસદીય વોર્ડના સભ્ય ડો. સુધા યાદવે કહ્યું. એમણે એક અખબારી મુલાકાતમાં ભાજપ અને દુષ્યંત ચૌટાલાની જનનાયક જનતા પાર્ટીના જોડાણના ભવિષ્ય વિષે પણ વાત કરી. એ બધુ તત્કાલીન સમય અને સમીકરણ પર આધારિત છે. અમારાં વર્તમાન મુખ્યમંત્રી મનોહરલાલ ખટ્ટરે પારદર્શક વહીવટ આપ્યો છે એમણે સરકારી વહીવટમાં વ્યાપ્ત ભ્રષ્ટાચારને અટકાવ્યો છે, એમ મહેન્દ્રગઢના  પૂર્વ સાંસદ સુધા યાદવે કહ્યું.

- ઇન્દર સાહની

આખલાઓ વચ્ચેની લડાઈમાં આખી દુનિયાનો ખો નીકળી રહ્યો છે

- સાઉદીએ અમેરિકાનું નાક દબાવતા ક્રૂડ 200 ડૉલર થશે જેના કારણે પેટ્રોલ-ડીઝલના ભાવમાં ભડકો થશે : અમેરિકાની મનની મનમાં રહી ગઈ

- અમેરિકા સાઉદીની આગેવાની હેઠળના 'ઓપેક'ના નિર્ણયથી તમતમી ગયું છે. અમેરિકાએ રશિયાનું નાક દબાવવા માટે તેના ક્રૂડની નિકાસ પર પ્રતિબંધ મૂકી દીધો. અમેરિકા એ વખતે 'ઓપેક' પર પોતાના વર્ચસ્વના જોરે મુશ્તાક હતું, અમેરિકાને ભરોસો હતો કે, સાઉદી અરેબિયાના જોરે રશિયાને નમાવી શકીશું પણ આ ભરોસાની ભેંસે પાડો જણ્યો છે

પેટ્રોલ-ડીઝલના ભાવો લાંબા સમયથી ઘટતા જ નથી ત્યાં ક્રૂડ ઉત્પાદક ઓઈલ દેશોના સંગઠન ઓર્ગેનાઈઝેશન ઓફ પેટ્રોલીયમ એક્સપોર્ટિંગ કન્ટ્રીઝ (ઓપેક)એ ક્રૂડના ઉત્પાદનમાં રોજના ૨૦ લાખ બેરલના કાપનો નિર્ણય લેતાં પેટ્રોલ-ડીઝલના ભાવો ફરી ભડકે બળે એવાં એંધાણ છે. 'ઓપેક' દ્વારા ૨૦૨૦ના માર્ચ પછી પહેલી વાર આટલા મોટા પાયે ઉત્પાદન કાપનો નિર્ણય લેવાયો છે. એ વખતે આખી દુનિયામાં કોરોનાનો કાળો કેર હતો ને દુનિયાના મોટા ભાગના દેશોમાં લોકડાઉન લદાઈ ગયેલું તેથી પેટ્રોલ-ડીઝલની ખપત જ નહોતી.

એ સંજોગોમાં ક્રૂડના ઉત્પાદનનો અર્થ નહોતો તેથી કાપનો નિર્ણય બરાબર હતો. અત્યારે તો દુનિયામાં આર્થિક પ્રવૃત્તિઓ ધમધમે છે ત્યારે જ 'ઓપેક'એ આ નિર્ણય લઈને સૌને આંચકો આપી દીધો છે.

આ નિર્ણયમાં પાછી મહત્વની વાત એ છે કે, અમેરિકા ક્રૂડ ઉત્પાદન ઘટાડાની વિરૂધ્ધ છે. 'ઓપેક' ૧૩ દેશોનું બનેલું સંગઠન છે. અલ્જીરીયા, અંગોલા,  ઈક્વેટોરીયલ ગિનીયા, ગેબોન, ઈરાન, ઈરાક, કુવૈત, લિબિયા, નાઈજીરિયા, સાઉદી અરેબિયા, યુએઈ, રીપબ્લિક ઓફ કોંગો અને વેનેઝુએલા એ  ૧૩ 'ઓપેક'ના સભ્ય દેશો છે. સાઉદી અરેબિયા 'ઓપેક'નું આગેવાન છે અને સાઉદી અમેરિકાનું આંગળિયાત છે. સાઉદીના શાસકો અમેરિકા કહે એમ નાચતા તેથી અત્યાર લગી 'ઓપેક' અમેરિકાના ઈશારે વર્તતું. અમેરિકા કહે ત્યારે ક્રૂડનું ઉત્પાદન વધારી દે અને અમેરિકા કહે ત્યારે ઘટાડીને દુનિયાના બીજા દેશોના નાક દબાવે.

હવે પહેલી વાર એવું બન્યું છે કે 'ઓપેક' એટલે કે સાઉદી અરેબિયાએ અમેરિકાની વાતને ગણકારી નથી ને ધરાર પોતાની મનમાની કરીને ઉત્પાદન ઘટાડી દીધું છે. અમેરિકા માટે શરમજનક વાત એ કહેવાય કે, અમેરિકા તો 'ઓપેક' ઉત્પાદન વધારે એવું ઈચ્છતું હતું. રશિયા અને યુક્રેનના યુધ્ધના કારણે અમેરિકા સહિતના દેશોએ રશિયાના ક્રૂડની નિકાસ પર પ્રતિબંધ મૂક્યો તેના કારણે યુરોપના દેશોની હાલત ખરાબ છે.

રશિયા પાસેથી મળતું ક્રૂડ બંધ થયું તેમાં યુરોપના દેશોમાં પેટ્રોલ-ડીઝલના ભાવ સતત વધી રહ્યા છે. અમેરિકામાં પણ પ્ચેરોલ-ડીઝલના ભાવોમાં જોરદાર ઉછાળો આવ્યો છે કેમ કે વૈશ્વિક સ્તરે ભવા વધ્યા છે. 'ઓપેક' ક્રૂડ ઓઈલનું ઉત્પાદન વધારે તો ક્રૂડ સસ્તું થાય. તેના કારણે પેટ્રોલ-ડીઝલ સસ્તાં થાય તેથી પોતાના સાથી દેશોની ને પોતાની પણ તકલીફો ઘટે એવી અમેરિકાની ગણતરી હતી. આ કારણે અમેરિકા ક્યારનુંય સાઉદીને ઉત્પાદન વધારવા આજીજી કર્યા કરતું હતું.

અમેરિકાના પ્રમુખ જો બાઈડન જુલાઈ મહિનામાં સાઉદી ગયા ત્યારે તેમણે સાઉદીના કિંગ સલમાનને ક્રૂડ ઉત્પાદન વધારવા વિનંતી કરી જોયેલી પણ સલમાને આ વિનંતી એક કાનેથી સાંભળીને બીજા કાનેથી કાઢી નાંખેલી. અમેરિકાએ એ પછી પણ વારંવાર વિનંતી કરી પણ સાઉદીએ આ વિનંતીને ગણકારી જ નહી.

'ઓપેક'ના ૧૩ દેશમાંથી ૯ દેશ ફુલ કેપેસિટી સાથે ક્રૂડ ઉત્પાદન કરતા હતા તેથી એ દેશો ઉત્પાદન વધારી શકે તેમ નહોતા પણ  સાઉદી અરેબિયા, કુવૈત, યુએઈ અને ઈરાક એ ચાર દેશ ઉત્પાદન વધારી શકે એમ હતા. આ ચારેય દેશો ફુલ કેપેસિટી સાથે કામ કરે તો રોજના ૨૫ લાખ બેરલ વધારાનું ક્રૂડ ઉત્પન્ન કરી શકે તેમ હતા. રશિયા પરના પ્રતિબંધના કારણે રોજના ૯૦ લાખ બેરલની પડેલી ઘટ તેના કારણે ના પૂરાય ને ૬૫ લાખ બેરલની ઘટ તો રહે જ. આમ છતાં રોજના ૨૫ લાખ બેરલ ઉત્પાદન વધે તો ફરક પડે જ તેથી અમેરિકા વિનંતી કર્યા કરતું હતું પણ સાઉદી ધ્યાને જ નહોતું ધરતું. હવે અચાનક અમેરિકાની સામે પડીને ઉત્પાદનમાં કાપનો નિર્ણય લઈ લીધો છે.

અમેરિકા સાઉદીની આગેવાની હેઠળના 'ઓપેક'ના નિર્ણયથી તમતમી ગયું છે. અમેરિકાએ રશિયાનું નાક દબાવવા માટે તેના ક્રૂડની નિકાસ પર પ્રતિબંધ મૂકી દીધો. અમેરિકા એ વખતે 'ઓપેક' પર પોતાના વર્ચસ્વના જોરે મુશ્તાક હતું, અમેરિકાને ભરોસો હતો કે, સાઉદી અરેબિયાના જોરે રશિયાને નમાવી શકીશું પણ આ ભરોસાની ભેંસે પાડો જણ્યો છે.

અમેરિકાએ સત્તાવાર રીતે આ નિર્ણયની ઝાટકણી કાઢીને ટૂંકી દ્રષ્ટિનો ગણાવ્યો છે. બિનસત્તાવાર રીતે અમેરિકાએ સાઉદી અરેબિયાને આ નિર્ણયનાં માઠાં પરિણામ ભોગવવા તૈયાર રહેવું પડશે એવી ધમકી આપી હોવાનું કહેવાય છે. અમેરિકા શું કરશે એ ખબર નથી પણ અત્યારે તો 'ઓપેક'ના નિર્ણયના કારણે આખી દુનિયાની હાલત બગડે એનાં એંધાણ છે.

અત્યારે વૈશ્વિક બજારમાં ક્રૂડના ભાવ ૯૫ ડોલરની આસપાસ છે. રશિયાના ક્રૂડની નિકાસ પર પ્રતિબંધ મૂકાયો ત્યારે ક્રૂડના ભાવ અંધાધૂંધ વઘી ગયેલા. લાંબા સમયથી ક્રૂડ પ્રતિ બેરલ ૧૦૦ ડોલરની નીચે હતું. રશિયા-યુક્રેન યુધ્ધના કારણે વરસો પછી પહેલી વાર ભાવ ૧૦૦ ડોલરને પાર થયા ને  ૧૩૯ ડોલર પર પહોંચી ગયા હતા. છેલ્લે ૨૦૦૮માં ક્ડે ૧૩૯ ડોલરનો આંક જોયેલો તેથી ક્રૂડના ભાવનો ૧૪ વર્ષનો રેકોર્ડ તૂટી ગયો હતો.

એ વખતે ક્રૂડનો ભાવ પ્રતિ બેરલ ૨૦૦ ડોલર થઈ શકે એવી આગાહી બેંક ઓફ અમેરિકાના નિષ્ણાતોએ કરેલી.

સિંગાપોરની ઓસીબીસી બેંકના અર્થશાસ્ત્રી હોવી લીએ તેમાં સૂર પુરાવેલો જ્યારે જે.પી. મોર્ગને ૧૮૫ ડોલરનો ભાવ થવાની આગાહી કરી હતી. સદનસીબે એ વખતે ભાવ ૧૩૯ ડોલરથી પાછા વળી ગયેલા પણ હાલના 'ઓપેક'ના નિર્ણયના કારણે ભાવ ફરી ૧૫૦ ડોલરને પાર થઈ જશે એવું નિષ્ણાતો માને છે.

'ઓપેક'ના નિર્ણયને કારણે ક્રૂડ ક્યાં પહોંચે છે એ જોવાનું રહે છે પણ અત્યારે વિશ્વમા ચર્ચા અમેરિકા અને સાઉદી અરેબિયા સામસામે આવી ગયાં તેની છે. એવી વાતો પણ ચાલ છે કે, સાઉદીના કિંગ સલમાને ખાનગીમાં રશિયાના વ્લાદીમિર પુતિન સાથે હાથ મિલાવી લીધા છે કે જેથી હાલની સ્થિતીનો ફાયદો ઉઠાવીને જંગી કમાણી કરી શકાય.

આ વાત કેટલી સાચી છે એ રામ જાણે પણ સાઉદી અને અમેરિકા સામસામે આવી ગયાં એ માટે જમાલ ખાશોગીની હત્યા એક કારણ છે જ. જમાલ ખાશોગી આંતરરાષ્ટ્રીય ખ્યાતિપ્રાપ્ત જર્નલિસ્ટ હતો. ખાશોગીની ૨૦૧૮માં તુર્કીના ઈસ્તંબુલમાં હત્યા થયેલી. આ હત્યા બદલ અમેરિકામાં કેસ ચાલે છે.  સાઉદીના પ્રાઈમ મિનિસ્ટર અને ભાવિ રાજા મોહમ્મદ બિન સલમાને આ હત્યા કરાવી છે એ જગજાહેર છે.

અમેરિકા પ્રિન્સ સલમાનને અમેરિકાની કોર્ટમાં હાજર થવા ફરમાન કરાયું છે. પ્રિન્સ સલમાનની દલીલ છે કે, પોતે સાઉદીના પ્રાઈમ મિનિસ્ટર હોવાથી પોતાને આંતરરાષ્ટ્રીય કાયદા પ્રમાણે ઈમ્યુનિટી એટલે કે છૂટછાટ મળવી જોઈએ પણ અમેરિકા તેના માટે તૈયાર નથી તેથી અમેરિકાને નમાવવા સાઉદીએ નાક દબાવ્યું છે. એક રીતે જોઈએ તો બે આખલાની આ લડાઈ છે ને તેમાં આખી દુનિયાનો ખો નિકળી રહ્યો છે.

અમેરિકા અને સાઉદી વચ્ચે જેના કારણે અંટસ પડી એ જમાલ ખાશોગીની હત્યાની ઘટના કોઈ થ્રીલરથી કમ નથી.

સાઉદીના પ્રિન્સે આ હત્યા કેમ કરાવી તેની વાત કાલે કરીશું.

સાઉદીના સલમાને પુત્રને બચાવવા પુતિન સાથે હાથ મિલાવ્યા ?

અલ્જીરીયા, અંગોલા, ઈક્વેટોરીયલ ગિનીયા, ગેબોન, ઈરાન, ઈરાક, કુવૈત, લિબિયા, નાઈજીરિયા, સાઉદી અરેબિયા, યુએઈ, રીપબ્લિક ઓફ કોંગો અને વેનેઝુએલા એ  ૧૩ 'ઓપેક'ના સભ્ય દેશો છે. સાઉદી અરેબિયા 'ઓપેક'નું આગેવાન છે. દુનિયામાં ક્રૂડ ઓઈલના કુલ જથ્થામાંથી ૭૩ ટકા જથ્થો આ ૧૩ દેશોમાં છે. તેના કારણે 'ઓપેક'ના સભ્ય દેશો ભેગા મળીને ક્રૂડ ઓઈલના આંતરરાષ્ટ્રીય સ્તરે ભાવ  નક્કી કરે છે. 'ઓપેક' ક્રૂડનું નોંધપાત્ર ઉત્પાદન કરતા બીજા ૧૦ દેશોને ઉમેરીને ઓપેક પ્લસ બનાવાયું છે. 'ઓપેક'ના ૧૩ સભ્યો ઉપરાંત રશિયા, અઝરબૈઝાન, બહેરીન, બ્રુનેઈ, કઝાખસ્તાન, મલેશિયા, મેક્સિકો, ઓમાન દક્ષિણ સુદાન અને સુદાન એમ કુલ ૨૩ દેશો મળીને ઓપેક પ્લસ બન્યું છે. ઓપેક પ્લસની નિયમિત બેઠકો મળે છે. વૈશ્વિક સ્તરે ક્રૂડના ભાવ નક્કી કરવામાં તેની પણ ભૂમિકા છે. સાઉદીના કિંગ સલમાને પુત્રને બચાવવા રશિયા સાથે  હાથ મિલાવી લીધા એવું કહેવાય છે.

અમેરિકાના રશિયાના પ્રતિબંધોની અસર નહીં

અમેરિકાએ રશિયાના ક્રૂડની નિકાસ પર પ્રતિબંધ તો મૂકી દીધો પણ તેની કોઈ અસર થઈ નથી તેનો ધૂંધવાટ પણ અમેરિકાને છે. આ પ્રતિબંધના કારણે અમેરિકા તથા યુરોપના દેશોમાં મોંઘવારી બેફામ વધી છે. બ્રિટનમાં તો ફુગાવો ૪૦ વર્ષની ટોચે છે. અમેરિકા અને બ્રિટન રશિયા પાસેથી ક્રૂડ નથી લેતાં પણ યુરોપના દેશો અમેરિકાના પ્રતિબંધને વળગી રહ્યા નથી. યુરોપના મોટા ભાગના દેશો અને ખાનગી કંપનીએ રશિયા પાસેથી ખાનગીમાં ક્રૂડ ખરીદે જ છે. ભારત પણ રશિયા પાસેથી જંગી પ્રમાણમાં ક્રૂડ લે છે. અત્યારે રશિયા ભારત માટે સૌથી મોટું ક્રૂડ સપ્લાયર છે. અમેરિકા આ બધાંને સીધા કરવા 'ઓપેક'નો ઉપયોગ કરવા માંગતું હતું પણ સાઉદીએ તેનો પોપટ કરી નાંખ્યો.

બે-બે વાર વડાપ્રધાન બનતા મુલાયમસિંહ રહી ગયા હતા

- રાજકીય કોર્પોરેટ કંપની... કુટુંબના ૨૫ લોકો રાજકારણમાં

- પ્રસંગપટ

- લાલુપ્રસાદના કુટુંબે રાજકારણની ગાયને શક્ય હોય એટલી દોહી નાખી છે. તેમણે રાજકારણને એક બિઝનેસ બનાવી દીઘો છે

જેમના હાથમાંથી બે વાર વડાપ્રધાનપદંુ સરકી ગયું હતું તે મુલાયમસિંહ યાદવ માદગીના બિછાને છે. વડાપ્રધાન બનવાનું તેમનું સપનું હવે સિદ્ધ થઇ શકે એમ નથી, પરંતુ તે સપનું તેમણે તેમના પુત્ર અખિલેશ યાદવને વારસામાં આપ્યું હોય એમ દેખાઇ આવે છે. જ્યારથી દેશમાં તડજોડવાળા રાજકારણનો સિલસિલો શરૂ થયો ત્યારથી મુલાયમસિંહ યાદવ અને લાલુપ્રસાદ યાદવ જેવાઓને લોટરી લાગી હતી. મુલાયમસિંહ યાદવથી વડાપ્રધાનપદ એક વ્હેંત દુર હતું ત્યારે છીનવાઇ ગયું હતું. બે બે વાર દેશનું સર્વોચ્ચ્ પદ હાથમાં આવેલું જતું રહે તે કમનસીબી કહી શકાય.

ત્રણ વાર તેઓ ઉત્તરપ્રદેશના મુખ્યપ્રધાન બન્યા હતા અને એક વાર સંરક્ષણ પ્રધાન બન્યા હતા. ૧૯૯૬માંના વર્ષમાં તેમને વડાપ્રધાન પદની ઓફર કરાઇ હતી. જ્યોેતિ બાસુએ વડાપ્રધાન બનવાની ના પાડી ત્યારે વડાપ્રધાન બનવાની રેસમાં મુલાયમ સિંહ અને લાલુપ્રસાદ સૌથી આગળ હતા. લાલુપ્રસાદ ઘાસચારા કૌભાંડથી બદનામ હોઇ મુલાયમને લોટરી લાગવાની શક્યતા ઊભી થઇ હતી, પરંતુ ત્યારે શરદ પવાર, ચંન્દ્રાબાબુ નાયડુ વગેરેએ વિરોધ કર્યો હતો. અંતે દેવ ગૌડાને વડાપ્રધાન બનાવાયા હતા. મુલાયમને તે વખતે સંરક્ષણ પ્રધાન બનાવાયા હતા. આ સરકાર જોકે બહુ લાંબુ ચાલી નહોતી.

બીજી વાર તક ૧૯૯૯માં આવી હતી, પરંતુ અન્ય યાદવ પ્રધાનોએ તેમનો વિરોધ કર્યો હતો. મુલાયમ સિંહ તેમના મનમાં રહેલી ઇચ્છા અને તેમની સાથે થયેલા દગાની વાત જાહેરમાં કહી ચૂક્યા છે.

આધુનિક દવાઓના જોરે સમાજવાદી પક્ષના ફાઉન્ડર મુલાયમસિંહ યાદવ લાંબુ જીવી શકે છે. એમના પક્ષનું જોર ઘટી રહ્યું છે. તેઓ એક માત્ર રાજકરણી એવા છે કે જેમના કુટુંબના પચ્ચીસ કરતાંય વધારે સભ્યોે રાજકારણમાં છે. એક રાજકીય કોર્પોરેટ કંપની જેવો તેમનો ઉત્તરપ્રદેશમાં દબદબો છેે. આખું ઘર રાજકીય કાવાદાવામાં નિષ્ણાત છે. તે તો ઠીક, પણ તેમના પરિવારની એક વહુ ભાજપમાં છે. આ કુટુંબનો કોઇ બિઝનેસ નથી છતાં તેઓ રાજાની જેમ જીવે છે અને જનતા પણ તેમને ઝુકીને સલામ કરે છે. આ કુટુંબ જાણે છે કે રાજકારણમાં હારજીત ચાલ્યા કરે પણ આપણે સતત સક્રિય રહેવું. મુલાયમસિંહ યાદવના કુટુંબમાં એકતા નથી.  ચૂંટણી વખતે એક થયેલી કાકા-ભત્રીજાની જોડી હાર મળ્યા પછી છૂટી પડી ગઇ છે. ઘરના એક વહુ ભાજપ સાથે જોડાયેલી છે. મુલાયમસિંહ યાદવ બધાને એક રાખી શક્યા હતા, પણ તેમના પુત્ર અખિલેશ યાદવ પાસે પરિપક્વતાનો અભાવ દેખાય છેે એવું તેમના કાકા શિવપાલ જાહેરમાં કહી રહ્યા છે.

આખેઆખું કુટુંબ રાજકારણમાં હોય અને સત્તા ના હોવા છતાં  જલસાથી જીવે  તે બતાવે છે કે મુલાયમસિંહ યાદવ કેન્દ્રમાં સત્તા પર હતા ત્યારે સારી એવી મલાઇ ઘરભેગી કરી દીધી હશે. ઉત્તરપ્રદેશમાં મુલાયમસિંહ યાદવના લોકો તેમને ક્યારેય તેમને એકલા રહેવા દેતા નથી. મુલાયમસિંહની તબિયત લાંબા સમયથી ઠીક નથી, પરંતુ તેઓ કોઇના સહારે ચાલીને આવીને સંસદમાં હાજરી આપે છે. વિરોધ પક્ષમાં હોવા છતાં તેમણે સંસદમાં વડાપ્રધાન મોદીની પ્રશંસા કરી હતી. ત્યારે સમાજવાદી પક્ષના નેતાઓએ કહ્યું હતું કે બાપુજીને બહુ યાદ નથી રહેતું.  કેટલાકે એમ કહ્યું હતું કે હવે મુલાયમના ઓપિનીયનની કોઇ કિંમત નથી રહી.

લાલુપ્રસાદના કુટુંબે રાજકારણની ગાયને શક્ય હોય એટલી દોહી નાખી છે. લાલુ અને મુલાયમસિંહ યાદવના કુટુંબીઓેએ રાજકારણને એક બિઝનેસ બનાવી દીધો છે. લાલુપ્રસાદ પર છે એવા ભ્રષ્ટાચારના આક્ષેપો મુલાયમસિંહ યાદવ પર થયા નથી તે પણ હકીકત છે. બોલિવુડ સેલિબ્રિટી ખાસ કરીને અમિતાભ બચ્ચનના ફેમિલી સાથે ઘરોબો રાખનાર મુલાયમસિંહ યાદવ જ્યારે રાજકીય તખ્તા પર સક્રિય હતા ત્યારે તેમના નામનેા સિક્કો પડતો હતો. કેન્દ્રમાં જ્યારથી તડજોડ વાળી સરકારનું ચલણ શરૂ થયું ત્યારથી મુલાયમસિંહ યાદવ અને તેમના કટ્ટર હરીફ એવા માયાવતી કેન્દ્રીય મંત્રાલયમાં ચાન્સ લેવા લાગ્યાં હતાં. તડજોડવાળા રાજકારણમાં પોતાની ખીચડી કેવી રીતે પકાવવી તે શીખવું હોય તો લાલુ-મુલાયમની જોડી પાસેથી શીખવું પડે. મુલાયમસિંહે કુસ્તીની રિંગમાંથી રાજકીય રિંગમાં પ્રવેશીને તેમાં સફળતા મેળવી હતી.

ઈરાની સ્ત્રીઓની લોકક્રાન્તિ .

ઈસ્લામિક દેશોની જડતા હવે ઈસ્લામિક પ્રદેશ ઉપર ભારે પડી રહી છે. ત્યાંના પૂર્વજ શાસકોએ કરેલા અમાનુષી અત્યાચારનું ભરણું વંશજ શાસકોએ ભરવાનું આવ્યું છે. ઈરાન અત્યારે સામાજિક ક્રાંતિના ઝંઝાવાતમાંથી પસાર થઈ રહ્યું છે અને ખૌમેનીએ નાખેલા જડતાવાદના પાયા હચમચી ગયા છે. સોળ સપ્ટેમ્બરથી ચાલુ થયેલી આ ચળવળ આરબ પ્રદેશમાં ફેલાઈ ગઈ છે. અત્યારે આખું ઈરાન સ્થગિત અને સડકો પર છે. દુનિયાભરના પત્રકારો ઈરાન પહોંચી ગયા છે. ઈરાનના સુડતાલીસ શહેરો અને ગામમાં મહિલાઓ રૂઢિચુસ્ત સરકારની સામે પડી છે. આંતરવિગ્રહ જેવી સ્થિતિ નજર સામે દેખાય છે. ઈરાન અત્યારે લાચારી અનુભવી રહ્યું છે. કોઈ બીજો દેશ ઇરાનની પડખે નથી ઊભો. ઈરાનની મહિલાઓ માટે સમગ્ર વિશ્વને સહાનુભૂતિ છે, અમુક બીજા જડ ઈસ્લામિક દેશો સિવાય.

બાવીસ વર્ષીય મહાસા અમીનીને સપ્ટેમ્બર માસમાં ઇરાનની પોલીસે યોગ્ય બુરખો ન પહેરવાના આરોપસર પકડી હતી. ઈરાનની સિસ્ટમ મુજબ આવો અપરાધ કરનાર સ્ત્રીઓને જેલમાં પૂરવામાં આવે છે અને બુરખો કેમ પહેરવો જોઈએ તેની સખત શિક્ષા આપવામાં આવ છે. અમીનીનું પોલીસ કસ્ટડીમાં મૃત્યુ થઈ ગયું. પોલીસતંત્રે એવું જાહેર કર્યું કે હાર્ટ એટેકને કારણે કુદરતી રીતે અમીનીનું મૃત્યુ થયું, પણ પોલીસની ખોટી બયાનબાજી આવી એના એક કલાક પછી અમીનીનો વિડીયો જાહેર થયો જેમાં તેના ચહેરા ઉપર જખ્મોના નિશાન હતા, કાનમાંથી લોહી નીકળતું હતું અને ચામડી ઉપર ઉઝરડાનાં ચિહ્નો સ્પષ્ટ દેખાઈ આવતાં હતાં. અમીનીને ખૂબ ટોર્ચર કરવામાં આવી હતી તે દુનિયા જાણી ગઈ. વિડીયો વાઇરલ થયો તેની ગણતરીના કલાકોમાં રાજધાની તેહરાનમાં જ વિરોધ પ્રદર્શનો ચાલુ થઈ ગયાં. એક નાનકડી રેલીની અસર આખા દેશમાં થઈ. ઈરાનની સરહદની પાર બીજા દેશની સ્ત્રીઓએ પણ બુરખા ચળવળને સપોર્ટ કર્યો.

જનતાની ચળવળને દાબવા માટે જે કોઈ પણ રાજ્ય કે કેન્દ્ર સરકાર કરે એવાં જ પગલાં ઈરાનની આપખુદ સરકારે ભર્યાં. જનતાની એકતા તોડવા માટે ઈન્ટરનેટ સેવાઓ બંધ કરી દેવામાં આવી. ઈન્ટરનેટ એ આજના માનવીની પ્રાથમિક જરૂરિયાત ગણાય અને તેને બંધ કરવી એ મોટો ગુનો છે, પણ શાસકો સત્તાના મદમાં સમજતા નથી. છેલ્લા દસ વર્ષમાં જે જે વડાએ ઇન્ટરનેટ બંધ કર્યું છે તેણે છેવટે રાજીનામું આપવું પડયું છે. ઈન્ટરનેટ બંધ કરવાની સાથે ઇરાનમાંથી સોશ્યલ મીડિયા પણ બંધ કરવામાં આવ્યું. અચરજની વાત એ છે કે ઈરાનની સરકારની તરફેણમાં અમુક ટોળાં નીકળ્યાં. બુરખાપ્રથાનો વિરોધ કરનારા લોકોની સામે ઇઝરાયેલી એજન્ટો, અમેરિકાના દલાલો, દેશદ્રોહીઓ એવા નારા લગાવવામાં આવ્યા. કહેવાની જરૂર નથી કે ચળવળકારોના વિરોધીઓ સરકારના ભાડૂતી કે સ્વયંસેવક જેવા કાર્યકર્તાઓ હતા. જે સરકાર સામે સવાલ ઉઠાવે તેને ગદ્દારનું લેબલ આપવું એ તેમનું કામ હતું. ઈરાનની સ્ત્રીઓ પડદા પાછળ જ રહેવી જોઈએ એવી પછાત માનસિકતાના તેઓ ધણી હતા અને શાસકના ગુલામ હતા.

બહુ મોડે મોડેથી ઈરાનના સુપ્રીમ લીડર આયાતોલ્લાહ અલી ખૌમેનીએ નિવેદન આપ્યું. શરમ નેવે મૂકીને એ જડ શાસક એવું બોલ્યા કે ઈરાનમાં કોઈ તોફાન થયાં નથી, જે કંઈ નાનાં મોટા છમકલાં છે એમાં તો વિદેશી તાકાતનો હાથ છે, જે ઈરાનની શાંતિ ડહોળવા માંગે છે. સત્ય આપઘાત કરી લે અને જૂઠ પોતાને જ પરવરદિગાર સમજી લે એ સ્તરનું આ જુઠાણું છે. ઈસ્લામિક દેશોનો એ રિવાજ રહ્યો છે કે 'સબ સલામત હૈ'ના સંદેશ વખતોવખત મીડિયા સમક્ષ ઉચ્ચારવાના અને દુનિયાની નજરમાં ધૂળ ફેંકવાની. પણ એ સમય પૂરો થઈ ગયો. હવે દુનિયા મૂરખ બનતી નથી. આજ સુધી ઈરાનનાં આ તોફાનોમાં ૧૫૪ લોકો માર્યા ગયા છે. દિવસે ને દિવસે સરકાર સામેનો રોષ ઉગ્ર બની રહ્યો છે.

ઈરાનમાં સ્ત્રીઓએ ફરજિયાત બુરખો પહેરવાનો કાયદો વર્ષો જૂનો છે અને તેનો વિરોધ પણ ત્યારથી જ થતો આવ્યો છે. ૧૯૭૯માં પણ ઈરાની સ્ત્રીઓએ સમાન હક્કો માટે ચળવળ શરૂ કરેલી. હિજાબ વિરોધી કાયદા માટે ૨૦૦૯, ૨૦૧૭ અને પછી કોવિડ પહેલા પણ આંદોલનો થયેલાં. પણ એક છોકરીના મૃત્યુએ લોકોને જે હચમચાવ્યા છે તે અભૂતપૂર્વ છે. આજે સુધી આવાં આંદોલનોને દાબી દેવામાં આવતાં, પણ આ વખતે ઈરાની પ્રજાનો રોષ સાતમા આસમાને છે. ઈરાનમાં મોંઘવારી વધી છે અને રોજગારી મળતી નથી. જીવનશૈલીનાં ધારાધોરણો ખૂબ નીચાં છે. ઈરાની વ્યક્તિને દુનિયા સન્માનથી જોતી નથી. ઈરાનની સરકારમાં ભ્રષ્ટાચાર અતિશય છે અને લોકોનાં કામ થતાં નથી. આ બધો ગુસ્સો જનમાનસમાં ભેગો થયો છે. અમીનીના મૃત્યુએ તિખારાનું કામ કર્યું, જેણે ઈરાનના જનસમાજમાં અને ખાસ તો મહિલા સમુદાયમાં ભડભડ દાવાનળ સળગાવ્યો. આ વખતે જનતાના વિરોધને શાંત કરવો ઈરાનની સરકાર માટે આસાન નથી. ઇરાનમાંથી પ્રેરણા લઈને બીજા ઈસ્લામિક દેશોમાં પણ પરિવર્તન આવશે.

Science & Technology

- બટાટામાંથી માત્ર ખોરાક જ નહી વીજળી પણ મેળવી શકાય છે, રીત જાણીને ચોકી જશો

બટાટામાંથી માત્ર ખોરાક જ નહી વીજળી પણ મેળવી શકાય છે, રીત જાણીને ચોકી જશો

ઝિંક પ્રકારનો નેગેટિવ ઇલેકટ્રોડ ઘસાવાથી વીજળી પેદા થાય છે

વિશ્વમાં ૧ અબજથી પણ વધુ લોકો વીજળીથી વંચિત છે

ન્યૂયોર્ક,૭ ઓકટોબર,૨૦૨૨,શુક્રવાર

બટાટાએ બહોળા પ્રમાણમાં ઉપયોગમાં લેવાતું શાક છે. નવાઇની વાત તો એ છે કે કંદમૂળ શાકોમાં રાજા ગણાતા બટાટાનો ઉપયોગ વીજળી ઉત્પાદન કરવામાં પણ થઇ શકે છે. વીજળી ઉત્પાદનના પડકારો વધતા જાય છે ત્યાર ઇઝરાયલની હિબુ્ યુનિવર્સિટીના  પ્રોફેસર રાબિનોવીચ અને તેમના સહયોગીઓ ઘણા વર્ષોથી બટાટામાંથી વીજળી પેદા કરવાના પ્રયોગો કર્યા છે. પ્રયોગોના પરીણામો મુજબ નાના કસ્બાઓ અને અંતરિયાળ વિસ્તારોમાં ૧ બટાટામાંથી ૪૦ દિવસ એલઇડી બલ્બ પ્રકાશ આપી શકે છે. સસ્તી ધાતુના પ્લેટસ,વાયરને બટાટા અને બલ્બ સાથે ખાસ રીતે જોડવાથી વીજળી મળે છે.

એક માહિતી મુજબ વિશ્વના ૧ અબજથી પણ વધુ લોકોને પુરતી વીજળી મળતી નથી ત્યારે વીજળી પેદા કરવાના આવા વૈકલ્પિક પ્રયોગનું મહત્વ વધી જાય છે. જો કે બટાટામાંથી વીજળી મેળવવાના આ સિધ્ધાંત પરંપરાગત છે તેમાં ખાસ નવું નથી.ધાતુની બે પટ્ટી જેમાં ઝિંક પ્રકારનો નેગેટિવ ઇલેકટ્રોડ જયારે પોઝિટિવ ઇલેકટ્રોડ તરીકે કોપર કે તાંબાનો ઉપયોગ થાય છે. આથી બટાટાની અંદર રહેલા એસિડ ઝિંક અને તાંબા વચ્ચે રાસાયણિક પ્રક્રિયા કરે છે.

જયારે ઇલેકટ્રોન એક પદાર્થમાંથી બીજા પદાર્થમાં જાય છે ત્યારે ઉર્જા પેદા થાય છે.અહીં એક વાત એ પણ સમજવી જરુરી છે કે જે ઉર્જા પેદા થાય છે તે બટાટામાંથી નહી પરંતુ ઝિંકના ઘસાવાથી થાય છે. આથી ઝિંક ઘસાઇ જાય પછી તેને બીજી વાર પણ લગાડવું પડે છે.જો કે એક બટાટામાં ઝિંક ઇલેકટ્રોડ ચાર થી પાંચ મહિના સુધી ચાલે છે. બીજી રાહતની વાત એ છે કે ઝિંક સરળતાથી મળી રહે છે.તેની કિંમત એક લીટર કેરોસિન કરતા વધારે નથી. ઝિંકની અવેજીમાં મેગ્નેશિયમ કે લોખંડનો પણ ઉપયોગ કરી શકાય છે.

Business

- રિઝર્વ બેન્ક મર્યાદિત ઉપયોગ માટે ઈ-રુપીને પ્રાયોગિક ધોરણે લોન્ચ કરશે

- રૂપિયો ગબડવાની સાથે વૈશ્વિક સોનું તૂટતાં ઘરઆંગણે ઝવેરી બજારમાં બેતરફી ઉછળકુદ

- ક્રિપ્ટો માર્કેટમાં વધુ એક છેતરપિંડી : રૂ. 840 કરોડના બિનાન્સ કોઈનની ચોરી

- સેબીએ BSEના સોશિયલ સ્ટોક એક્સચેન્જને મંજૂરી આપી

- બ્રિટન સાથે વેપાર વાટાઘાટમાં કાર પરની આયાત ડયૂટી ઘટાડવા ઉત્પાદકો તરફથી દરખાસ્ત

- ઓનલાઈન ગેમિંગ ઈન્ડસ્ટ્રીમાં FDI રોકાણ ત્રણ વર્ષમાં રૂ. 50,000 કરોડે પહોંચશે

- કમોસમી વરસાદે ખાદ્યતેલો ઉછળ્યા : ડોલર વધતાં ઇમ્પોર્ટ કોસ્ટ ઝડપી ઉંચકાઈ

- સેન્સેક્સે 371 પોઈન્ટનો આરંભિક ઘટાડો અંતે પચાવ્યો

- WhatsApp માત્ર જાસૂસીનું સાધન, 13 વર્ષથી યુઝર્સનો ડેટા ચોરી રહ્યું છે: ટેલિગ્રામના ફાઉન્ડરનો દાવો

- શું રિટેલ ઇન્વેસ્ટર શેરબજારમાં વેચાણ કરી રહ્યા છે?

રિઝર્વ બેન્ક મર્યાદિત ઉપયોગ માટે ઈ-રુપીને પ્રાયોગિક ધોરણે લોન્ચ કરશે

- આરબીઆઈ દ્વારા સીબીડીસીની રૂપરેખા જારી કરાઈ

મુંબઈ : મર્યાદિત ઉપયોગ માટે ઈ-રુપીનું ટૂંક સમયમાં  પ્રાયોગિક ધોરણે લોન્ચ કરાશે એમ રિઝર્વ બેન્ક દ્વારા જણાવાયું હતું. સેન્ટ્રલ બેન્ક ડિજિટલ કરન્સી (સીબીડીસી) કેવી હશે તેની જાણકારી આપતી રૂપરેખા પણ આરબીઆઈ દ્વારા બહાર પાડવામાં આવી છે.

ઈ-રુપીનો વ્યાપ જેમ જેમ વધતો જશે તેમ તેમ તેની વિશિષ્ટતાઓ અને લાભોની જાણકારી બહાર પડાતી રહેશે એમ રિઝર્વ બેન્ક દ્વારા સીબીડીસીની રૂપરેખા જણાવતી કન્સેપ્ટ નોટમાં જણાવાયું છે.

ડિજિટલ રુપીના શકય ઉપયોગ તેને જારી કરવાની યંત્રણા વગેરે બાબતોને પણ કન્સેપ્ટ નોટમાં આવરી લેવાઈ છે.

બેન્કિગ વ્યવસ્થા, નાણાં નીતિ તથા નાણાંકીય સ્થિરતા પર સીબીડીસીની અસરની તે ચકાસણી કરી રહી છે.

સીબીડીસી કેન્દ્રીય બેન્ક દ્વારા જારી કરાતા કાનૂની ચલણ પ્રકારની જ હશે, પરંતુ તેનું સ્વરૂપ અલગ હશે અને હાલની કરન્સી સામે તેનું વિનિમય થઈ શકશે અને પેમેન્ટના માધ્યમ તરીકે પણ તેને સ્વીકારવાની રહેશે.

રિઝર્વ બેન્કની બેલેન્સ શીટ પર તેને લાયાબિલિટી તરીકે દર્શાવાશે, એમ પણ કન્સેપ્ટ નોટમાં જણાવાયું છે.

રૂપિયો ગબડવાની સાથે વૈશ્વિક સોનું તૂટતાં ઘરઆંગણે ઝવેરી બજારમાં બેતરફી ઉછળકુદ

- ક્રૂડ વધી ૯૬ ડોલર નજીક: વિશ્વ બજારમાં સોનાના ભાવ પચ્ચીસ ડોલર તૂટયા

- વિશ્વ બજારમાં સોનું તૂટી ૧૭૦૦ ડોલરની અંદર : અમદાવાદ સોનું ઉંચામાં રૂ.૫૩૫૦૦ને આંબી ગયું

મુંબઈ : મુંબઈ ઝવેરી બજારમાં  આજે સોનાના ભાવ ઉંચા ખુલા ફરી  નીચા  ઉતર્યા હતા.   સામે ચાંદીના ભાવ  બેતરફી  ઉછળકુદ પછી  એકંદરે  ઇંચા  બંધ રહ્યા હતા.   વિશ્વ બજારમાં ડોલર ઉછળતાં  સોનામાં  ઉછાળે  ફંડોનું સેલીંગ  વધતાં વૈશ્વિક સોનાના  ભાવ ઔંશના  ૧૭૧૫થી  ૧૭૧૬  વાળા નીચામાં ૧૭૦૦ની અંદર ઉતરી   ૧૬૯૦ થઈ   ૧૬૯૬થી ૧૬૯૭ ડોલર રહ્યાના સમાચાર હતા.

સોના પાછળ   વૈશ્વિક  ચાંદીના ભાવ  પણ ઔંશના  ૨૦.૬૨થી ૨૦.૬૩  વાળા નીચામાં  ૨૦.૧૫ થઈ ૨૦.૨૮થી  ૨૦.૨૯ ડોલર  રહ્યાના  નિર્દેશો  હતા. વિશ્વ  બજારની પીછેહટ  છતાં  ઘરઆંગણે  કરન્સી  બજારમા   રૂપિયો ગબડતાં  તથા ડોલર વધી   રૂ.૮૨ની  રેકોર્ડ સપાટી  પાર કરી જતાં  ઘરઆંગણે ઝવેરી  બજાર સાંકડી  વધઘટે અથડાતી જોવા મળી  હતી. અમદાવાદ  ચાંદીના ભાવ કિલોના  રૂ.૬૧ હજારના મથાળે  ઉછાળો  પચાવી રહ્યા  હતા.

અમદાવાદ  સોનાના ભાવ  ૧૦ ગ્રામના  જોકે વધુ  રૂ.૧૦૦ વધી ૯૯.૫૦ના  રૂ.૫૩૩૦૦  તથા ૯૯.૯૦ના રૂ.૫૩૫૦૦  રહ્યા હતા.   દરમિયાન,   વિશ્વ બજારમાં   ઉત્પાદન કાપના   પગલે  ક્રૂડતેલના  ભાવમાં તેજી  આગળ  વધી હતી.

ન્યુયોર્ક ક્રૂડના  ભાવ  બેરલના  ૮૭.૫૭  વાળા ૯૦  થઈ ૮૯.૨૫  ડોલર રહ્યા  હતા જ્યારે  બ્રેન્ટક્રૂડના  ભાવ ૯૩.૧૫  વાલા  ૯૫.૮૯ થઈ ૯૫.૩૩  ડોલર રહ્યા  હતા. વિશ્વ બજારમાં   પ્લેટીનમના  ભાવ ઔંશના ૯૨૬થી  ૯૨૭ વાળા  નીચામાં ૯૨૧ થઈ   ૯૨૯થી ૯૩૦  ડોલર રહ્યા હતા.   પેલેડીયમના ભાવ ૨૩૦૫થી  ૨૩૦૬ વાળા  નીચામાં  ૨૨૩૪ થઈ  ૨૨૫૫થી ૨૨૫૬  ડોલર રહ્યા હતા.

દરમિયાન,  વૈશ્વિક  કોપરના ભાવ  આજે દોઢ ટકો  નરમ રહ્યા હતા.   મુંબઈ ઝવેરી બજારમાં  સોનાના ભાવ  જીએસટી વગર  ૯૯.૫૦ના    રૂ.૫૧૬૩૦ વાળા રૂ.૫૧૭૦૦  થઈ રૂ.૫૧૫૫૮  રહ્યા હતા જયારે   ૯૯.૯૦ના  ભાવ રૂ.૫૧૮૩૮ વાળા   રૂ.૫૧૯૦૮   થઈ રૂ.૫૧૭૬૫   રહ્યા હતા.

મુંબઈ ચાંદીના ભાવ   જીએસટી વગર   રૂ.૬૦૬૭૦  વાળા  રૂ.૬૧૧૫૪  થઈ રૂ.૬૦૮૪૮   રહ્યા હતા.    મુંબઈ સોના-ચાંદીમાં જીએસટી  સાથેના ભાવ  આ ભાવથી  ૩ ટકા ઉંચા  રહ્યા હતા.

ક્રિપ્ટો માર્કેટમાં વધુ એક છેતરપિંડી : રૂ. 840 કરોડના બિનાન્સ કોઈનની ચોરી

- એક્સચેન્જના સહ-સ્થાપક ચેંગપેંગ સીઝેડ ઝાઓએ આજે ટ્વિટ કરી આ હેકની માહિતી આપી

અમદાવાદ : ક્રિપ્ટો કરન્સીનો દિવસ ને દિવસે વ્યાપ અને કદ વધવાની સાથે તેમાં છેતરપિંડીની ઘટનાઓ પણ વધી રહી છે. ક્રિપ્ટો માર્કેટને વધુ એક મોટો ઝટકો લાગ્યો છે. વધુ એક ઘટના પ્રકારમાં આવી છે જેમાં લગભગ ૧૦૦ મિલિયન ડોલરના મૂલ્યની ક્રિપ્ટો કરન્સીની ચોરી થઈ છે.

બ્લૂમબર્ગના અહેવાલ મુજબ હેકર્સે લગભગ ૧૦૦ મિલિયન ડોલર એટલેકે રૂ. ૮૨૩.૫૭ કરોડના બિનાન્સ કોઈનની ચોરી કરી છે. હેકર્સે બ્લોકચેઈન અને બિનાન્સને જોડતા બ્રિજને ટાર્ગેટ કર્યો છે અને ૧૦૦ મિલિયન ડોલરના મૂલ્યના બિનાન્સ કોઈનની ચોરી કરી છે.

વિશ્વના સૌથી મોટા ક્રિપ્ટો એક્સચેન્જ બિનાન્સના સહ-સ્થાપક ચેંગપેંગ સીઝેડ ઝાઓએ ૭ ઓક્ટોબરના રોજ ટ્વિટ કરી આ હેકની માહિતી આપી હતી.

બિનાન્સની બ્લોકચેન બીએનબી ચેઇનના પ્રવક્તાના જણાવ્યા અનુસાર હેકમાં ૧૦૦ મિલિયન ડોલરથી ૧૧૦ મિલિયન ડોલરના મૂલ્યના ડિજિટલ ટોકન્સ સામેલ છે. આ ઉપરાંત બીએસસી ટોકન હબ, બ્લોકચેન અને ક્રિપ્ટો એક્સચેન્જ વચ્ચેનો બ્રિજ બંધ કરવામાં આવ્યો છે.

આ વર્ષ ૨૦૨૨ ક્રિપ્ટો માર્કેટ માટે ખૂબ જ ખરાબ સાબિત થઈ રહ્યું છે. આ વર્ષે અત્યાર સુધીમાં હેકિંગને કારણે લગભગ ૨૦૦ કરોડ ડોલર એટલે કે રૂ. ૧૬૪૭૨ કરોડના મૂલ્યના ક્રિપ્ટો ખોવાઈ ગયા છે. આ મોટાભાગની ઘટનાઓ પાછળ ઉત્તર કોરિયાના કેટલાક લોકોનો હાથ હોવાનો દાવો કરવામાં આવે છે.

હેકર્સ દ્વારા સૌથી સામાન્ય રીતે નિશાન બનાવવામાં આવે છે તે ક્રોસ-ચેન બ્રિજ છે જેનો ઉપયોગ ટોકન્સને એક બ્લોકચેનથી બીજા બ્લોકચેન પર ટ્રાન્સફર કરવા માટે થાય છે.

સેબીએ BSEના સોશિયલ સ્ટોક એક્સચેન્જને મંજૂરી આપી

- જુલાઈમાં સેબીએ આ એક્સચેન્જ શરૂ કરવા માટેના નિયમો જાહેર કર્યા હતા

- અલગ સેગમેન્ટ તરીકે કામ કરશે

અમદાવાદ : સ્ટોક એક્સચેન્જ બીએસઈએ જાહેરાત કરી છે કે માર્કેટ રેગ્યુલેટર સેબી તરફથી સોશિયલ સ્ટોક એક્સચેન્જ માટે મંજૂરી મળી ગઈ છે. આ એક્સચેન્જ અલગ સેગમેન્ટ તરીકે કામ કરશે.

એનએસઈ ખાતે કરેલ ફાઈલિંગમાં બોમ્બે સ્ટોક એક્સચેન્જે સેબી તરફથી સોશિયલ સ્ટોક એક્સચેન્જને અલગ સેગમેન્ટ તરીકે ઓફર કરવા માટે સૈદ્ધાંતિક મંજૂરી આપી છે. આ વર્ષે જુલાઈમાં સેબીએ સોશિયલ સ્ટોક એક્સચેન્જ શરૂ કરવા માટેના નિયમો જાહેર કર્યા હતા. સોશિયલ સ્ટોક એક્સચેન્જો દ્વારા સોશિયલ એન્ટરપ્રાઈઝ ભંડોળ ઊભું કરી શકશે.

સોશિયલ એન્ટરપ્રાઇઝિસ હેઠળ આવતી નફાકારક સંસ્થાઓ, નોન-પ્રોફિટ ઓર્ગેનાઈઝેશન આ સ્ટોક એક્સચેન્જ પર લિસ્ટ થઈ શકશે. મહત્વની વાત એ છે કે સોશિયલ સ્ટોક એક્સચેન્જ હાલના સ્ટોક ટ્રેડિંગ એક્સચેન્જથી સંપૂર્ણપણે અલગ હશે.

ગત મહિને સેબીએ સામાજિક સ્ટોક એક્સચેન્જો પર નોન-પ્રોફિટ ઓર્ગેનાઈઝેશન (શઁર્ં)ની નોંધણી અને જાહેરાત માટે લઘુત્તમ શરતો સાથે વધારાનું માળખું બહાર પાડયું હતું. સેબીએ કહ્યું હતું કે કોઈપણ બિન-લાભકારી સંસ્થાએ ૩ વર્ષ માટે ચેરિટેબલ ટ્રસ્ટ તરીકે નોંધણી કરાવવી પડશે. શરતો હેઠળ આ એનપીઓએ અગાઉના નાણાકીય વર્ષોમાં રૂ. ૫૦ લાખ ખર્ચ્યા હોવા જોઈએ, તેમજ રૂ. ૧૦ લાખનું ભંડોળ મેળવ્યું હોવું જોઈએ.

નાણાંકીય વર્ષ ૨૦૧૯-૨૦ માટે કેન્દ્રીય બજેટ રજૂ કરતા નાણામંત્રી નિર્મલા સીતારમણે એક સોશિયલ સ્ટોક એક્સચેન્જની સ્થાપના કરવાનો પ્રસ્તાવ મૂક્યો હતો. ત્યારબાદ સેબી દ્વારા રચવામાં આવેલા કાર્યકારી જૂથે બિન-લાભકારી સંસ્થાઓને બોન્ડ્સ જારી કરીને સોશિયલ સ્ટોક એક્સચેન્જમાં સીધા લિસ્ટિંગની ભલામણ કરી હતી.

સપ્ટેમ્બર ૨૦૧૯માં સેબીએ ઇશરત હુસૈનની અધ્યક્ષતામાં આ સોશિયલ સ્ટોક એક્સચેન્જો અંગે વિચાર-વિમર્શ માટે એક કાર્યકારી જૂથની રચના કરી હતી, જેમાં સામાજિક કલ્યાણ માટે કામ કરતા લોકો, નાણા મંત્રાલયના પ્રતિનિધિઓ, સ્ટોક એક્સચેન્જો અને એનજીઓનો સમાવેશ કરાયો હતો.

બ્રિટન સાથે વેપાર વાટાઘાટમાં કાર પરની આયાત ડયૂટી ઘટાડવા ઉત્પાદકો તરફથી દરખાસ્ત

- અત્યારસુધી કાર ઉત્પાદકો ટેકસ ઘટાડવાનો વિરોધ કરી રહ્યા હતા

મુંબઈ : બ્રિટન સાથે મુકત વેપાર કરાર સંબંધિત વાટાઘાટમાં બ્રિટનથી આયાત થતી કારો પર વસૂલવામાં આવતા ટેકસમાં કપાત કરવાની ભારતના કાર ઉત્પાદકો તરફેણ કરી રહ્યા છે.

બ્રિટનની કાર પરના ટેકસમાં કપાત કરાશે તો, ત્યાંની કાર્સ મેળવવાનું સરળ બની રહેશે, એમ સોસોયટી ઓફ ઈન્ડિયન ઓટોમોબાઈલ મેન્યુફેકચરર્સ (સિઅમ)ના સુત્રોએ જણાવ્યું હતું.

ભારત જે વિશ્વની ચોથી મોટી કાર માર્કેટ ધરાવે છે, તે આયાતી કાર્સ પર ૬૦થી ૧૦૦ ટકા ટેકસ વસૂલે છે. ઊંચા ટેકસને કારણે ટેસ્લાએ ભારતમાં કાર નિકાસ કરવાનું માંડી વાળ્યું છે. ટેકસ ઘટાડી ૩૦ ટકા પર લાવવાની  ઉત્પાદકોની દરખાસ્ત છે.

સરકારને લખેલા પત્રમાં સિઅમે કાર પરના ટેકસમાં તબક્કાવાર ઘટાડો કરવાનું સૂચન કર્યું છે. ભારત હાલમાં બ્રિટન સાથે મુકત વેપાર કરાર પર ચર્ચા કરી રહ્યું છે.જો કે આ વાટાઘાટમાં કાર પરના ટેકસ અંગે ચર્ચા થઈ રહી છે કે નહીં તે સ્પષ્ટ થઈ શકયું નથી.

ભારતમાં સસ્તી કાર આવશે તો, ઘરઆંગણેના ઉત્પાદકોને સ્પર્ધાનો સામનો કરવો પડશે તેવી દલીલ સાથે ઘરઆંગણેના કાર ઉત્પાદકો અત્યારસુધી ટેકસ કપાત સામે વિરોધ કરી રહ્યા હતા. બ્રિટન સાથે વેપાર કરારની વાટાઘાટમાં ભારતે ઓટો ક્ષેત્ર સંબંધે કોઈ ઓફર આપવી પડશે તેવા  અહેવાલો વહેતા થયા બાદ સિઅમની આ દરખાસ્ત આવી પડી છે.

ઓનલાઈન ગેમિંગ ઈન્ડસ્ટ્રીમાં FDI રોકાણ ત્રણ વર્ષમાં રૂ. 50,000 કરોડે પહોંચશે

- ગેમિંગ ઉદ્યોગની વાર્ષિક આવક નાણાકીય વર્ષ ૨૦૨૪-૨૫ સુધીમાં રૂ. ૪૦,૦૦૦ કરોડથી વધવાની ધારણા છે

નવી દિલ્હી : ભારતમાં ઓનલાઈન ગેમિંગ ઉદ્યોગે સરકારની આવકમાં મોટું પ્રદાન કરવાની સાથે રૂ. ૨૦,૦૦૦ કરોડથી વધારેનું એફડીઆઈ પણ મેળવ્યું છે, જેણે ભારતના વિદેશી હૂંડિયામણ અને ચલણમાં વધારો કર્યો છે. આ આંકડો આગામી ત્રણ વર્ષમાં રૂ. ૫૦,૦૦૦ કરોડે આંબી જવાની અપેક્ષા છે. કેપીએમજીએ જાહેર કરેલા એક રિપોર્ટ મુજબ, આ ક્ષેત્ર અંદાજે ૪૨ કરોડ ઓનલાઈન ગેમર્સ ધરાવે છે તથા એના યુઝરની સંખ્યા નજીકના ભવિષ્યમાં પાંચ ગણી વધશે.

ઉદ્યોગના સુત્રોએ જણાવ્યું હતું કે ઓનલાઈન સ્કિલ ગેમિંગ ઉદ્યોગમાં આંટીઘૂટીઓ વધી છે. જેને અનેકવાર ઓનલાઈન ગેમ્બ્લિંગ સાથે સરખાવવામાં આવી રહ્યો છે.વિકસતા ક્ષેત્ર તરીકે ઓનલાઈન ગેમિંગ ઉદ્યોગ દેશમાં રોકાણ મેળવવા, ઈનોવેશ અને સંપત્તિનું સર્જન કરવા પ્રેરકબળ છે. આ ક્ષેત્રનું એન્ટરપ્રાઈઝ મૂલ્ય રૂ. ૧૫૦,૦૦૦ કરોડ છે અને નાણાકીય વર્ષ ૨૦૨૪-૨૫ સુધીમાં બમણું થવાની અપેક્ષા છે.

ઈવાયના રિપોર્ટમાં જણાવ્યું છે કે, ગેમિંગ ઉદ્યોગની વાર્ષિક આવક નાણાકીય વર્ષ ૨૦૨૪-૨૫ સુધીમાં રૂ. ૪૦,૦૦૦ કરોડથી વધવાની ધારણા છે, જે જીએસટીમાં રૂ. ૬,૦૦૦ કરોડનું પ્રદાન કરે છે. આ આંકડા ભારતીય અર્થતંત્રમાં ફાયદા માટે ઓનલાઈન ગેમિંગ ઉદ્યોગના પ્રદાનને મોટું બનાવે છે.

આ ઉદ્યોગે ઓનલાઈન ગેમિંગ ક્ષેત્રનું નિયમન કરવા નીતિઓની ભલામણ કરી છે. ઉદ્યોગને એના ભાવિ ગ્રોથ સાથે વેગ આપવા નિયમનકારી વ્યવસ્થા ઘડવી આવશ્યક છે. જે આ ક્ષેત્રમાં ઈનોવેશન માટે સક્ષમ વાતાવરણ પ્રદાન કરશે અને બેટિંગ વેબસાઈટ, ગેમ્બ્લિંગ પર આકરી પગલા ભરી શકશે.

કમોસમી વરસાદે ખાદ્યતેલો ઉછળ્યા : ડોલર વધતાં ઇમ્પોર્ટ કોસ્ટ ઝડપી ઉંચકાઈ

- પાછોતરા વરસાદે નવી મોસમને પાછી ઠેલી: ઊભા પાકને નુકશાનની ભીતિ :

- માગ વધતાં પામતેલમાં ૩૦૦૦ ટનના વેપાર થયા

વૈશ્વિક પામતેલની એકધારી તેજીએ  દોઢ વર્ષનો રર્કોર્ડ તોડયો

મુંબઈ : મુંબઈ તેલ-બિયાં બજારમાં આજે  વિવિધ દેશી તથા આયાતી  ખાદ્યતેલોમાં  સાર્વત્રિક  તેજી આગળ વધી હતી. ઉત્પાદક મથકોના  તથા વિશ્વ બજારના  સમાચાર તેજી  બતાવતા હતા.  ક્રૂડતેલ  ઉંચકાતાં વૈશ્વિક  ખાદ્યતેલો  ઉંચકાયા  છે.  ઘરઆંગણે  ડોલર  ઉછળતાં તથા  રૂપિયો  ગબડતાં  આયાતી ખાદ્યતેલોની ઈમ્પોર્ટ કોસ્ટ  પણ વધી ગઈ છે.

અધુરામાં  પૂરું  દેશમાં  વિવિદ  ઉત્પાદક મથકોએ પાછોતરો    વ્યાપક  વરસાદ થતા   તથા તેના પગલે  નવા ઊભા પાકને અસર  પડવાની તથા   નવી ોમસમમાં  વિલંબ થવાની  ભીતિ  ઊભી થતાં  તેની અસર પણ   આજે  બજાર ભાવ  પર જોવા મળી હતી.   સૌરાષ્ટ્ર ખાતે   ભાવ વધી  સિંગતેલના  ૧૫ કિલોના  ૨૬૫૦ ૨૨૬૦ તથા  ૧૦ કિલોના  ભાવ રૂ.૧૬૭૫ અને કોટન  વોશ્ડના ભાવ  વધી ૧૨૭૫થી  ૧૨૮૦  રહ્યા હતા.

વિશ્વ બજારમાં  મલેશિયા  પામતેલનો વાયદો   આજે ૧૪૦થી ૧૪૫   પોઈન્ટ ઉંચકાયો  હતો. અમેરિકા  સોયાતેલના ભાવ ઓવરનાઈટ ૬૫ પોઈન્ટ વધ્યા પછી  આજે પ્રોજેકશનમાં  ભાવ ૨૦થી ૨૫ પોઈન્ટ ઉંચા બોલાઈ  રહ્યા હતા.

દરમિયાન, મુંબઈ બજારમાં   આજે માગ વધતાં   આયાતી પામતેલમાં  ૧૦ કિલોના  રૂ.૯૦૫થી ૯૩૫ની રેન્જમાં આશરે  ૩૦૦૦ ટનના વેપાર  થયાના નિર્દેશો  મળ્યા હતા.

દરમિયાન,  મુંબઈ હાજર બજારમાં  આજે ૧૦ કિલોદીઠ  ભાવ વધી  સિંગતેલના  રૂ.૧૬૯૦ તથા કપાસિયા તેલના  રૂ.૧૩૫૦થી  ૧૩૬૦ રહ્યા  હતા. આયાતી   પામતેલ વધી  રૂ.૯૩૫ રહ્યું  હતું. જ્યારે ક્રૂડ પામ ઓઈલ  સીપીઓ   કંડલાના ભાવ  વધી રૂ.૮૫૦  રહ્યા હતા.  મુંબઈ સોયાતેલના ભાવ  વધી ડિગમના  રૂ.૧૧૮૦ તથા  રિફાઈન્ડના રૂ.૧૨૩૫  થી ૧૨૪૦  બોલાયા હતા.

સનફલાવર વધી રૂ.૧૨૭૦ તથા  રિફાઈન્ડના  રૂ.૧૩૫૦  રહ્યા હતા.   મસ્ટર્ડના  ભાવ રૂ.૧૩૦૦ તથા રિફાઈન્ડના  રૂ.૧૩૩૦  રહ્યા હતા.    દરમિયાન,  એરંડા વાયદા  બજારમાં  આજે  કિવ.ના  ભાવ  રૂ.૧૦ નરમ રહ્યા હતા.

મુંબઈ ખોળ બજારમાં  આજે ટનના ભાવ  સનફ લાવર ખોળના  રૂ.૧૦૦૦ વધ્યા  હતા.    જ્યારે  સોયાખોળના  ભાવ ટનના  રૂ.૨૫૦થી ૩૦૦ નરમ રહ્યા હતા.   જોકે અન્ય ખોળો  શાંત હતા.   દરમિયાન,  મહારાષ્ટ્રમાં  વ્યાપક   વરસાદથી  નવા સોયાબીનને   અસર પડી  છે તથા માલો  વધુ પડતા   ભેજવાળા   આવી રહ્યા  હોવાથી   પિલાણને   પણ અસર પડતાં   સોયાતેલના  ભાવમાં તેજીનો  ચમકારો  જોવામળ્યો છે.

દરમિયાન,  દેશમાં   આયાતકારો  માટે ડોલરના  કસ્ટમ  એક્સચેન્જના  દર સરકારે  રૂ.૮૦.૪૦  થી વધી  રૂ.૮૨.૪૫   કર્યાના સમાચાર   હતા. આના પગલે   દેશમાં  આયાતી ખાદ્યતેલોની ઈફેકટીવ    ઈમ્પોર્ટ  ડયુટી   તથા ઈમ્પોર્ટ  કોસ્ટ વધી જતાં  તેની અસર પણ બજાર  પર આજે   જોવા  મળી હતી. નવા   કપાસની   ઓલ ઈન્ડિયા  આવકો આજે  ૩૬થી ૩૭   હજાર ગાંસડી  નોંધાઈ  હતી.

સોયાબીનની આવકો મહારાષ્ટ્રમાં   ૧ લાખ ૨૦ હજાર  ગુણી તથા  મધ્ય પ્રદેશમાં  ૧ લાખ ૪૦  હજાર  ગુણી આવી હતી  મસ્ટર્ડની આવકો આજે  રાજસ્થાનમાં ૯૫ હજાર ગુણી તથા  ઓલ ઈન્ડિયા   આવકો  ૨ લાખ ૨૫ હજાર ગુણી આવી  હતી.   રાજસ્થાનમાં  ભાવ  રૂ.૬૩૨૫થી  ૬૩૫૦  રહ્યા હતા.   વિશ્વ બજારમાં   પામતેલની   તાજેતરની સતત તેજીએ  ૧૮ મહિનાનો  રેકોર્ડ તોડયો છે.

સેન્સેક્સે 371 પોઈન્ટનો આરંભિક ઘટાડો અંતે પચાવ્યો

- નિફટી સ્પોટ ૧૭ પોઈન્ટ ઘટીને ૧૭૩૧૫ : કન્ઝયુમર ડયુરેબલ્સ, સ્મોલ, મિડ કેપ શેરોમાં સતત વ્યાપક તેજી :

- FPI/FIIની કેશમાં રૂ.૨૨૫૧ કરોડની ચોખ્ખી વેચવાલી : IT શેરોમાં ફંડોનું પ્રોફિટ બુકિંગ

ક્રુડ ૯૫.૩૧ ડોલર : ડોલર સામે રૂપિયાનું પતન : ૪૪ પૈસા તૂટીને ૮૨.૩૨ નવા તળીયે

મુંબઈ : વૈશ્વિક મોરચે હજુ મહામંદીના ફફડાટમાં આઈએમએફ દ્વારા ચાર ટ્રીલિયન ડોલરના વૈશ્વિક અર્થતંત્રમાં ધોવાણની આગાહી અને વિશ્વ બેંક દ્વારા ભારત સહિતની આર્થિક વૃદ્વિના અંદાજને ઘટાડીને મૂકાતાં તેમ જ યુ.કે. સહિત યુરોપના દેશોના નેગેટીવ આઉટલૂક સાથે નબળા આંક અને અમેરિકા-ચાઈના વચ્ચે જીઓપોલિટીકલ ટેન્શનને લઈ વૈશ્વિક બજારોમાં સાવચેતી સાથે ભારતીય શેર  બજારોમાં પણ આજે સપ્તાહના અંતે સાવચેતી રહી હતી. અમેરિકી ડોલર સામે વૈશ્વિક દેશોના ચલણોના મૂલ્યમાં  ધોવાણનો નવો રાઉન્ડ શરૂ થવા સાથે આજે ભારતીય રૂપિયો પણ પતનના માર્ગે આગળ વધી આજે ૮૨ની સપાટી તોડી જતાં આગામી સમય પડકારરૂપ બની રહેવાની શકયતાએ નવી  મોટી ખરીદીમાં ફંડો સાવેચત રહ્યા હતા. અલબત આરંભિક ઈન્ડેક્સ બેઝડ આંચકા પચાવીને ઘટાડે ફંડોએ સારા શેરોમાં વેલ્યુબાઈંગની તક ઝડપી હતી. સપ્ટેમ્બર મહિનાનો સર્વિસિઝ ક્ષેત્રની વૃદ્વિ છ મહિનાની નીચી સપાટીએ આવતાં આઈટી-સોફટવેર સર્વિસિઝ, ટેકનોલોજી શેરો તેમ જ ફાઈનાન્સ-બેંકિંગ શેરોમાં પ્રોફિટ બુકિંગ સામે ફંડોની હેવીવેઈટ કન્ઝયુમર ડયુરેબલ્સ, કેપિટલ ગુડઝ-પાવર શેરોમાં લેવાલીએ અને પસંદગીના બેંકિંગ, ઓટો શેરોમાં આકર્ષણે સેન્સેક્સે આરંભિક ૩૭૦.૯૫ પોઈન્ટનો ઘટાડો પચાવી અંતે ૩૦.૮૧ પોઈન્ટ ઘટીને ૫૮૧૯૧.૨૯ બંધ રહ્યો હતો. જ્યારે નિફટી સ્પોટ ૧૧૪.૮૫ પોઈન્ટનો આરંભિક ઘટાડો પચાવી અંતે ૧૭.૧૫ પોઈન્ટ ઘટીને ૧૭૩૧૪.૬૫  બંધ રહ્યો હતો. ક્રુડ ઓઈલના આંતરરાષ્ટ્રીય ભાવ ઓપેક દેશોના ઉત્પાદન કાપના નિર્ણયે સતત મજબૂત રહી આજે સાંજે બ્રેન્ટ ૯૫.૩૧ ડોલર અને નાયમેક્ષ-ન્યુયોર્ક ક્રુડ ૮૯.૩૫ ડોલર નજીક રહ્યા હતા. અમેરિકી ડોલર સામે રૂપિયો ૮૨.૪૩ થઈ અંતે ૪૪ પૈસા તૂટીને ૮૨.૩૨ના નવા ઐતિહાસિક તળીયે  રહ્યો હતો.

ટાઈટનમાં રૂ.૧૩૭ ઉછાળાએ કન્ઝયુમર ડયુરેબલ્સ ઈન્ડેક્સની ૯૧૦ છલાંગ : બ્લુ સ્ટારમાં મજબૂતી

કન્ઝયુમર ડયુરેબલ્સ કંપનીઓના શેરોમાં આજે ટાઈટન કંપની પાછળ ફંડોની આક્રમક તેજી રહી હતી. ટાઈટન કંપનીમાં સપ્ટેમ્બર ૨૦૨૨ના બીજા ત્રિમાસિકમમાં જવેલરી વેચાણમાં ૧૮ ટકા વૃદ્વિ, વોચિઝ અને વેરેબલ્સમાં ૨૦ ટકા અને આયકેરમાં સાત ટકા તેમ  જ અન્ય બિઝનેસોમાં વેચાણમાં ૫૮ ટકા વૃદ્વિના આંકડા જાહેર થતાં ફંડોની મોટી ખરીદીએ શેર રૂ.૧૩૬.૮૦ ઉછળીને રૂ.૨૭૩૦.૫૦ રહ્યો હતો. બ્લુ સ્ટાર રૂ.૩૦.૩૦ વધીને રૂ.૧૧૫૮.૬૦, આદિત્ય બિરલા ફેશન રૂ.૪.૮૦ વધીને રૂ.૩૪૦.૫૫, બજાજ ઈલેક્ટ્રિક રૂ.૧૩.૯૫ વધીને રૂ.૧૨૦૪.૫૫ રહ્યા હતા. બીએસઈ કન્ઝયુમર ડયુરેબલ્સ ઈન્ડેક્સ ૯૧૦.૦૫ પોઈન્ટની છલાંગે ૪૩૨૬૩.૨૨ બંધ રહ્યો હતો.

કેપિટલ ગુડઝ શેરોમાં તેજી :  એબીબી રૂ.૧૦૪ વધીને રૂ.૩૨૯૫ : પ્રાજ, લક્ષ્મી મશીન, લાર્સનમાં તેજી

કેપિટલ ગુડઝ-પાવર શેરોમાં આજે ફંડોની  સતત ખરીદી રહેતાં બીએસઈ કેપિટલ ગુડઝ ઈન્ડેક્સ ૧૧૪.૪૧ પોઈન્ટ વધીને ૩૨૩૪૬.૦૨ બંધ રહ્યો હતો. એબીબી ઈન્ડિયા રૂ.૧૦૩.૯૦ વધીને રૂ.૩૨૯૫.૨૫, વી-ગાર્ડ રૂ.૫.૧૦ વધીને રૂ.૨૪૯.૯૦, પ્રાજ ઈન્ડસ્ટ્રીઝરૂ.૫.૫૫ વધીને રૂ.૪૪૯.૧૦, લક્ષ્મી મશીન વર્કસ રૂ.૧૩૧.૧૦ વધીને રૂ.૧૨,૭૨૯.૯૫, લાર્સન એન્ડ ટુબ્રો રૂ.૧૧ વધીને રૂ.૧૯૨૪.૪૦ રહ્યા હતા.

આઈટી શેરોમાં પ્રોફિટ બુકિંગ : રેટગેઈન ટ્રાવેલ, ઓરેકલ, પર્સિસ્ટન્ટ, ટીસીએસ ઘટયા

આઈટી-સોફટવેર સર્વિસિઝ, ટેકનોલોજી શેરોમાં આજે ફંડોની નફારૂપી વેચવાલી રહી હતી. રેટગેઈન ટ્રાવેલ રૂ.૧૧.૨૫ ઘટીને રૂ.૨૯૩.૯૫, ઓરેકલ ફિનસર્વ રૂ.૬૭.૧૫ ઘટીને રૂ.૨૯૭૧.૮૫, પર્સિસ્ટન્ટ રૂ.૭૮.૪૦ ઘટીને રૂ.૩૪૮૦.૪૫, ટીસીએસ રૂ.૩૯.૭૫ ઘટીને રૂ.૩૦૬૪.૯૫, માસ્ટેક રૂ.૨૩.૩૦ ઘટીને રૂ.૧૭૩૮ રહ્યા હતા.

FPI/FIIની  રૂ.૨૨૫૧ કરોડની ચોખ્ખી વેચવાલી : DIIની રૂ.૫૪૫ કરોડની ચોખ્ખી ખરીદી

ફોરેન પોર્ટફોલિયો ઈન્વેસ્ટરો-એફપીઆઈઝ, વિદેશી સંસ્થાકીય રોકાણકારો-એફઆઈઆઈઝની આજે-શુક્રવારે કેશ સેગ્મેન્ટમાં વધુ રૂ.૨૨૫૦.૭૭ કરોડના શેરોની  ચોખ્ખી વેચવાલી  કરી હતી. કુલ રૂ.૫૦૫૨.૬૭ કરોડની ખરીદી સામે કુલ રૂ.૭૩૦૩.૪૪ કરોડની વેચવાલી કરી હતી. જ્યારે ડીઆઈઆઈ-સ્થાનિક સંસ્થાકીય રોકાણકારો આજે કેશ સેગ્મેન્ટમાં રૂ.૫૪૫.૨૫ કરોડની ચોખ્ખી ખરીદી કરી હતી. કુલ રૂ.૬૧૨૧.૨૮  કરોડની ખરીદી સામે કુલ રૂ.૫૫૭૬.૦૩ કરોડની વેચવાલી થઈ હતી. સ્મોલ, મિડ કેપ, રોકડાના શેરોમાં આજે ફંડો, ખેલંદાઓ, હાઈ નેટવર્થ ઈન્વેસ્ટરોની સતત સક્રિયતાએ વ્યાપક લેવાલી જળવાઈ રહેતાં માર્કેટબ્રેડથ પોઝિટીવ રહી હતી. બીએસઈમાં કુલ ટ્રેડીંગ થયેલી ૩૫૫૩ સ્ક્રિપોમાંથી વધનારની સંખ્યા ૧૯૩૪ અને ઘટનારની સંખ્યા ૧૫૦૯ રહી હતી.

WhatsApp માત્ર જાસૂસીનું સાધન, 13 વર્ષથી યુઝર્સનો ડેટા ચોરી રહ્યું છે: ટેલિગ્રામના ફાઉન્ડરનો દાવો

નવી દિલ્હી,તા.7 ઓક્ટોબર 2022, શુક્રવાર

ઇન્સ્ટન્ટ મેસેજિંગ એપ ટેલિગ્રામના સ્થાપક પાવેલ ડુરોવે વોટ્સએપ યુઝર્સને ફરી ચેતવણી આપી છે. પાવેલ ડુરોવે વોટ્સએપ યુઝર્સને મેસેજિંગ એપથી દૂર રહેવાની સલાહ આપી છે અને દાવો કર્યો છે કે, હેકર્સ વોટ્સએપ યુઝર્સના ફોનને સરળતાથી હેક કરી શકે છે અને તેમનો ડેટા પણ એક્સેસ કરી શકે છે.

પાવેલ ડુરોવે કહ્યું કે, તમે ગમે તે મેસેજીંગ એપનો યુઝ કરો, પંરતૂ વોટ્સએપથી દૂર રહો. આ પહેલાં પણ પાવેલે વ્હોટઅપને લઇને દાવા કર્યા છે.

Telegramના સ્થાપક પાવેલ ડુરોવ વોટ્સએપને લઇને કહ્યું કે, વોટ્સએપે પોતે જ ગયા અઠવાડિયે તેની સુરક્ષાના મુદ્દાનો પર્દાફાશ કર્યો હતો. વોટ્સએપના વીડિયો કોલમાં એક ખામી જોવા મળી હતી, જેના વિશે એલર્ટ જારી કરવામાં આવ્યું હતું કે હેકર્સ WhatsApp વીડિયો કોલ દ્વારા તમારા સ્માર્ટફોનમાં રિમોટ કોડને સ્થિર કરી શકે છે. આ સંદર્ભે, ભારત સરકારે હેકિંગ હુમલાની ચેતવણી પણ આપી હતી.

પાવેલ ડુરોવે ભૂતકાળમાં ઘણી વખત WhatsAppની ટીકા કરી છે. પાવેલે અગાઉ દાવો કર્યો હતો કે, જ્યાં સુધી વોટ્સએપ તેની કામ કરવાની રીતમાં મૂળભૂત ફેરફારો કરવામાં નહી આવે ત્યાં સુધી તે ક્યારેય સુરક્ષિત નહીં રહે.

ટેલિગ્રામ તેની એપ પર પ્રાઈવસી ફર્સ્ટ પોલિસી માટે જાણીતું છે. ટેલિગ્રામના વિશ્વભરમાં 700 મિલિયનથી વધુ સક્રિય યુઝર્સ છે. તે જ સમયે, ટેલિગ્રામ પર દરરોજ 2 મિલિયન યુઝર્સ વધી રહ્યાં છે.

શું રિટેલ ઇન્વેસ્ટર શેરબજારમાં વેચાણ કરી રહ્યા છે?

- શેરબજારમાં બે મહિનામાં રિટેલ ગ્રાહકોએ રૂ.૧૫,૦૦૦ કરોડના શેરનું વેચાણ કર્યું

અમદાવાદ તા. 07 ઓક્ટોબર 2022,શુક્રવાર

કોરોનાના લોકડાઉન પછી ભારતીય શેરબજાર તરફ રિટેલ ગ્રાહકો નવી નોધણી કરાવવા, નવા પબ્લિક ઇસ્યુમાં રોકાણ કરવા અને સ્ટોક એક્સચેન્જ ઉપર ટ્રેડીંગ કરવા માટે આકર્ષાયા હતા. બજારમાં એવી ચર્ચાઓ શરુ થઇ હતી કે વિદેશી ફંડ્સ ભલે વેચાણ કરે પણ રિટેલ ગ્રાહકોમાં વધી રહેલી જાગૃતતા અને શેરબજારમાં તેમના ટ્રેડીંગના જોરે ભારતીય બજારમાં સતત ખરીદી જોવા મળી રહેશે.

આવી વાતો શરૂ થઇ છે ત્યાં જ મોકાણના સમાચાર આવ્યા છે. સ્ટોક ટ્રેડીંગમાં ૯૦ ટકા જેટલો હિસ્સો ધરાવતા નેશનલ સ્ટોક એક્સચેન્જ ઉપર રિટેલ ગ્રાહકો હવે વેચાણ કરી રહ્યા છે. જુલાઈમાં એનએસઈ અને બીએસઈ મળી રિટેલ ગ્રાહકોએ રૂ.૮,૮૯૨ અને ઓગસ્ટમાં રૂ.૬,૦૭૩ કરોડનું વેચાણ કર્યું છે. આમ, બે મહિનામાં રોકાણકારોએ રૂ.૧૪,૯૬૫ કરોડના શેર બજારમાં વેચ્યા છે. અહી નોંધવું જોઈએ કે આ સમયગાળામાં બજારમાં સતત ખરીદી જોવા મળી રહી હતી અને ઓગસ્ટના અંતે બજાર ફરી નવી ઉંચાઈ તરફ આગળ વધી રહી હતી. એમ લાગી રહ્યું છે કે કોરોનાકાળમાં ઘટેલા ભાવે શેરની ખરીદી કર્યા પછી હવે વધી રહેલા વ્યાજના દર, સંભવિત વૈશ્વિક આર્થિક મંદી જેવા પરિબળોના કારણે સ્માર્ટ રોકાણકારો શેરબજારમાંથી નીકળી રહ્યા છે અથવા તો નફો બાંધી રહ્યા છે.

જુલાઈમાં રૂ.૫,૫૦૦ કરોડ બાદ ઓગસ્ટમાં પણ રૂ.૨,૦૦૦ કરોડના શેરનું વેચાણ તેમણે કર્યું છે. એટલું જ નહી પણ જાન્યુઆરી મહિનામાં સૌથી વધુ રોકાણ બાદ હવે રિટેલ ગ્રાહકોની ખરીદી સતત ઘટી રહી હતી, નવું રોકાણ ઘટી રહ્યું હતું એવું પણ નેશનલ સ્ટોક એક્સચેન્જના ડેટા ઉપરથી જાણવા મળી રહ્યું છે.

જોકે, બોમ્બે સ્ટોક્સ એક્સચેન્જ ઉપરતો લાંબા સમયથી રિટેલ ગ્રાહકોની વેચવાલી જોવા મળી રહી છે. ગ્રોસ ખરીદી અને ગ્રોસ વેચાણના આંકડા અનુસાર રિટેલ ગ્રાહકોએ બીએસઈ ઉપર જુલાઈમાં રૂ.૩,૩૯૨ કરોડ અને ઓગસ્ટમાં રૂ.૩,૮૭૩ કરોડના શેરનું વેચાણ કર્યું છે. બીએસઈ ઉપર છેલ્લા સવા ત્રણ વર્ષ કે ૨૭ મહિનાથી રિટેલ ગ્રાહકો સતત શેરનું વેચાણ કરી રહ્યા છે. આ સમયગાળામાં તેમણે કુલ રૂ.૧,૪૮,૪૭૦ કરોડના શેરનું વેચાણ કર્યું છે. પણ, એનએસઈ ઉપર સતત ખરીદીના કારણે એકંદરે (બન્ને એક્સચેન્જના ડેટા સાથે જોઈએ તો) રિટેલ ગ્રાહકો સતત ખરીદી કરી રહ્યા હતા.

એનએસઈના આંકડાઓ અનુસાર વર્ષ ૨૦૨૧-૨૨માં રિટેલ ગ્રાહકોએ શેરબજારમાં સીધું રૂ.૧,૬૪,૯૦૦ કરોડનું રોકાણ કર્યું છે જે વર્ષ ૨૦૨૦-૨૧ કરતા અઢી ગણું વધારે છે. છેલ્લા બે મહિનાની વેચવાલી અલગ કરીએ તો પણ ૨૦૨૨-૨૩માં તેમણે રૂ.૩૬,૦૦૦ કરોડના શેર ખરીદ્યા છે. એટલે હજુ ચોક્ખું વેચાણ નથી થયું પણ તેમની ખરીદી કરવાની ક્ષમતામાં મોટો ઘટાડો જોવા મળી રહ્યો છે.

જન્યુઆરી મહિનામાં એનએસઈ ઉપર ટ્રેડીંગ કરતા લોકોની સંખ્યા ૧૧૦ લાખ હતી જે જુલાઈમાં ૧૫ મહિનાની નીચી સપાટી ૭૭ લાખ થઇ ગઈ છે.

Sports

- નેશનલ ગેમ્સ સ્વિમિંગમાં માના પટેલને ત્રીજો ગોલ્ડ : યોગાસનમાં ગુજરાતનો વિજયી પ્રારંભ

- અસ્તાના ઓપનની સેમિ ફાઈનલમાં યોકોવિચ વિ. મેડ્વેડેવ

- હરમનપ્રીત સિંઘને આંતરરાષ્ટ્રીય હોકી ફેડરેશનનો પ્લેયર ઓફ ધ યર એવોર્ડ

- યુરોપા કપમાં માંચેસ્ટર યુનાઈટેડ ઓમોનિયા સામે ૩-૨થી જીત્યું

- બીસીસીઆઈ પ્રેસિડેન્ટ ઈલેક્શન : સૌરવ ગાંગુલીની વિદાય નક્કી

- IND vs PAK: મહિલા એશિયા કપમાં પાકિસ્તાનની જીત, ભારતને 13 રનથી હરાવ્યુ

નેશનલ ગેમ્સ સ્વિમિંગમાં માના પટેલને ત્રીજો ગોલ્ડ : યોગાસનમાં ગુજરાતનો વિજયી પ્રારંભ

- ગુજરાતની પૂજા પટેલે મહિલાઓની પરંપરાગત યોગાસન ઈવેન્ટમાં ગોલ્ડ જીત્યો

-જુડોમાં ગુજરાતના રોહિત મજગુલે બ્રોન્ઝ મેડલ હાંસલ કર્યો : ગુજરાતના ૧૦ ગોલ્ડ, ૭ સિલ્વર અને ૧૩ બ્રોન્ઝની સાથે કુલ ૩૦ મેડલ

અમદાવાદ, તા.૭

ગુજરાતમાં ચાલી રહેલી નેશનલ ગેમ્સમાં ટોચની સ્વિમર માના પટેલે શાનદાર દેખાવ જારી રાખતા ત્રીજીવાર રેકોર્ડ તોડતા ત્રીજો ગોલ્ડ મેડલ જીતી લીધો હતો. ગુજરાતને આ  સાથે એક જ દિવસમાં બે ગોલ્ડ મેડલ મળ્યા હતા. અગાઉ યોગસનમાં ગુજરાતને પૂજા પટેલે ગોલ્ડન શરૃઆત અપાવતા પરંપરાગત યોગાસનની મહિલાઓની ઈવેન્ટમાં સુવર્ણ ચંદ્રક હાંસલ કર્યો હતો. જ્યારે જુડોમાં રોહિત  મજગુલે ગુજરાતને બ્રોન્ઝ મેડલ અપાવ્યો હતો.

૩૬મી નેશનલ ગેમ્સમાં ઘરઆંગણે ગુજરાતના ખેેલાડીઓએ આ સાથેે કુલ મળીને ૧૦ ગોલ્ડ, ૭ સિલ્વર અને ૧૩ બ્રોન્ઝ એમ કુલ મળીને ૩૦ મેડલ જીતી લીધા હતા. ગુજરાત મેડલ ટેબલમાં ૧૩માં સ્થાને યથાવત્ રહ્યું હતુ.

માના પટેલનો વધુ એક રેકોર્ડ સાથે ગોલ્ડ મેડલ

ગુજરાતની ઓલિમ્પિયન સ્વિમર માના પટેલે રાજકોટમાં ચાલી રહેલી ૩૬મી નેશનલ ગેમ્સની સ્વિમિંગની સ્પર્ધામાં ત્રીજો રેકોર્ડ સર્જાતા ત્રીજો ગોલ્ડ મેડલ જીતી લીધો હતો. આ તેનો ૩૬મી ગેમ્સનો કુલ ચોથો મેડલ હતો. તે અગાઉ એક સિલ્વર પણ જીતી હતી. માનાએ મહિલાઓની ૫૦ મીટર બેકસ્ટ્રોક ઈવેન્ટમાં ૨૯.૭૭ સેકન્ડના સમય સાથે નવો રાષ્ટ્રીય રેકોર્ડ સર્જતાં ગોલ્ડ મેડલ જીતી લીધો હતો. કર્ણાટકની રિધિમા કુમાર ૩૦.૧૩ સેકન્ડ સાથે બીજા અને બંગાળની સાગ્નીકા રોય ૩૧.૨૪ સેકન્ડ સાથે ત્રીજા સ્થાને રહી હતી. માનાએ અગાઉ ૨૦૦ મીટર બેકસ્ટ્રોક, અને ૧૦૦ મીટર બેકસ્ટ્રોકમાં રેકોર્ડ સર્જતાં ગોલ્ડ જીત્યા હતા. જ્યારે ૫૦ મીટર ફ્રિસ્ટાઈલમાં તેને સિલ્વર મેડલ મળ્યો હતો.

યોગાસનમાં ગુજરાતની પૂજા પટેેલનો વિજયી દેખાવ

નેશનલ ગેમ્સમાં પહેલીવાર યોજાઈ રહેલી યોગાસનની સ્પર્ધામાં ગુજરાતને પૂજા પટેલે વિજયી શરૃઆત અપાવી હતી. અમદાવાદના ટ્રાન્સ સ્ટેડિયા ખાતે ચાલી રહેલી યોગાસનની સ્પર્ધામાં પૂજાએ પરંપરાગત યોગાસનની મહિલાઓની સ્પર્ધામાં ધનુરાસન કરીને ગોલ્ડ મેડલ જીત્યો હતો. પૂજાએ ૬૨.૪૬ પોઈન્ટ્સ સાથે ટોચનું સ્થાન મેળવ્યું હતુ. જ્યારે મહારાષ્ટ્રની છાકુલી ૬૨.૩૪ પોઈન્ટ્સ સાથે બીજા તેમજ કર્ણાટકની નિર્મલા ૬૦.૬૮ પોઈન્ટ્સ સાથે ત્રીજા સ્થાને રહી હતી.

જુડોમાં રોહિત મજગુલે ગુજરાત માટેે પ્રથમ મેડલ જીત્યો

ગાંધીનગરના મહાત્મા મંદિર ખાતે ચાલી રહેલી જુડોની રમતમાં રોહિત મજગુલે ગુજરાત માટે પ્રથમ મેડલ તરીકે બ્રોન્ઝ જીતી લીધો હતો. તલાલા તાલુકામાં વસતા સીદી પરિવારના પુત્ર રોહિત મજગુલે ૬૬ કિગ્રાની ઈવેન્ટમાં આ સિદ્ધિ મેળવી હતી. તેણે ક્વાર્ટર ફાઈનલમાં મેડલના દાવેદાર મનાતા હરિયાણાના વિપિન કુમારને ૧-૦થી હરાવ્યો હતો. જોકે સેમિ ફાઇનલમાં તેનો સર્વિસીસના રોમાન સિંઘ સામે પરાજય થયો હતો અને તેનેે બ્રોન્ઝ મેડલ મળ્યો હતો.

ફૂટબોલમાં ગુજરાતની મેન્સ ટીમનો વિજય સાથેે અંત

અમદાવાદના ટ્રાન્સસ્ટેડિયા ખાતે ચાલી રહેલી નેશનલ ગેમ્સ ફૂટબોલની મેન્સ ઈવેન્ટમાં ગુજરાતે તેની આખરી લીગ મેચમાં પંજાબ સામે ૩-૨થી રોમાંચક વિજય મેળવ્યો હતો. ગુજરાતે મેચમાં બે વાર સરસાઈ મેળવી હતી અને બેવાર પંજાબ બરોબરી પ્રાપ્ત કરી હતી. આખરે ૮૬મી મિનિટે મુસાએ ફટકારેલો ગોલ ગુજરાત માટે વિજયી સાબિત થયો હતો. અગાઉ ગુજરાતના કેપ્ટન મોઈનુદ્દિને બે ગોલ ફટકાર્યા હતા. ગુજરાત કર્ણાટક અને પશ્ચિમ બંગાળ સામે હાર્યું હોવાથી સેમિ ફાઈનલમાં પ્રવેશી શક્યું નહતુ. મહિલા ફૂટબોલમાં ગુજરાતે મહારાષ્ટ્રને ૧-૦થી હરાવ્યું હતુ. જોકે આસામ-ઓડિશા સામે હારને કારણે તેઓ આગળ વધી શક્યા નહતા.

અસ્તાના ઓપનની સેમિ ફાઈનલમાં યોકોવિચ વિ. મેડ્વેડેવ

- યોકોવિચે ખાચાનોવને અને મેડ્વેડેવે આગટને હરાવ્યો

- સિત્સિપાસ અને રૃબ્લોવ અંતિમ ચારમાં ટકરાશે

અસ્તાના, તા.૭

કઝાકિસ્તાનના અસ્તાનામાં ચાલી રહેલી એટીપી ૫૦૦ ટુર્નામેન્ટની સેમિ ફાઈનલમાં વર્લ્ડ નંબર ટુ રશિયન ખેલાડી મેડ્વેડેવની ટક્કર ચોથા ક્રમાંકિત યોકોવિચ સામે થશે. ભારતીય સમય પ્રમાણે આવતીકાલે સાંજે ૫.૩૦થી આ મેચ શરૃ થશે. જ્યારે અન્ય સેમિ ફાઈનલમાં સિત્સિપાસનો સામનો રશિયાના રૃબ્લેવ સામે થશે.

સેકન્ડ સીડેડ પ્લેયર તરીકે રમી રહેલા રશિયાના મેડ્વેડેવે ૬-૧, ૬-૧થી સ્પેનના આગટને હરાવ્યો હતો. જ્યારે યોકોવિચે રશિયાના ખાચાનોવને હરાવવા માટે ૬-૪, ૬-૩થી સંઘર્ષ કર્યો હતો. યોકોવિચ અને મેડ્વેડેવ છેલ્લે ગત વર્ષે પેરિસમાં રમાયેલી સિઝનની આખરી ટુર્નામેન્ટમાં આમને-સામને ટકરાયા હતા. જેમાં યોકોવિચ ત્રણ સેટમાં વિજેતા બન્યો હતો.  એટીપી સિરિઝનમાં યોકોવિચ મેડ્વેડવ સામે છ મેચ હાર્યો અને ચાર જીત્યો છે.

સિત્સિપાસે ૭-૬ (૧૦-૮), ૬-૩થી પોલેન્ડના હૂર્કાઝને અને રૃબ્લેવે ફ્રાન્સના મેનારિનોને ૬-૧,૬-૨થી હરાવ્યો હતો.

હરમનપ્રીત સિંઘને આંતરરાષ્ટ્રીય હોકી ફેડરેશનનો પ્લેયર ઓફ ધ યર એવોર્ડ

- સતત બે વર્ષ પ્રતિષ્ઠિત એવોર્ડ જીતનારો માત્ર ચોથો ખેલાડી

- હરમને ડચ પ્લેયર થિયરી બ્રિન્કમેન અને બેલ્જીયમના ટોમ બૂનને હરાવ્યો

લુસાને, તા.૭

ભારતીય હોકી ટીમના ડ્રેગ ફ્લિકર હરમનપ્રીત સિંઘે આંતરરાષ્ટ્રીય હોકી ફેડરેશનનો પ્લેયર ઓફ ધ યર એવોર્ડ જીતી લીધો હતો. હરમનપ્રીત સિંઘે સતત બીજા વર્ષે આ પ્રતિષ્ઠિત એવોર્ડ જીત્યો હતો અને તે આવી સિદ્ધિ મેળવનારો માત્ર ચોથો ખેલાડી બન્યો હતો. હરમનપ્રીત સિંઘે ડચ પ્લેયર થિયરી બ્રિન્કમેન અને બેલ્જીયમના ટોમ બૂનને હરાવ્યો હતો.

હરમનપ્રીત અગાઉ નેધરલેન્ડના ટેઉન ડે નૂઈજેેર, ઓસ્ટ્રેલિયાના જેરેમી ડ્વાયેર અને બેલ્જીયમના આર્થર વાન ડોરેન પણ સતત બે વાર પ્લેયર ઓફ ધ યરનો એવોર્ડ મેળવી ચૂક્યા છે. આંતરરાષ્ટ્રીય હોકી ફેડરેશન દ્વારા નિષ્ણાતો, ખેલાડીઓ, ચાહકો અને મીડિયા દ્વારા અપાતા ઓનલાઈન વોટ બાદ નોમિનેટ ખેલાડીઓમાંથી જેને સૌથી વધુ વોટ મળે તેને વિજેતા જાહેર કરવામાં આવે છે અને પોઈન્ટ્સ સિસ્ટમથી વિજેતા નક્કી થાય છે.

આંતરરાષ્ટ્રીય હોકી ફેડરેશનના પ્લેયર ઓફ ધ યરના એવોર્ડની રેસમાં હરમનપ્રીતને સૌથી વધુ ૨૯.૪ પોઈન્ટ્સ મળ્યા હતા. જ્યારે થિયરી બ્રિન્કમેને ૨૩.૬ પોઈન્ટ્સ અને ટોમ બૂને ૨૩.૪ પોઈન્ટ્સ મેળવ્યા હતા.

યુરોપા કપમાં માંચેસ્ટર યુનાઈટેડ ઓમોનિયા સામે ૩-૨થી જીત્યું

- રશફોર્ડના બે અને માર્ટિયલનો એક ગોલ

- આર્સેનલે ૩-૦થી બોડો-જિમીટ કલબને હરાવી

લંડન, તા.૭

યુરોપા કપ ફૂટબોલમાં માંચેસ્ટર યુનાઈટેડે ૩-૨થી ઓમાનિયા કલબ સામેની મેચમાં વિજય મેળવ્યો હતો. માંચેસ્ટર યુનાઈટેડે રોનાલ્ડોને સ્ટાર્ટિંગ લાઈનઅપમાં સામેલ કર્યો હતો. જોકે તે એક પણ ગોલ નોંધાવી શક્યો નહતો. રશફોર્ડના બે અને માર્ટિયલનો એક ગોલ માંચેસ્ટર યુનાઈટેડ માટે નિર્ણાયક બન્યા હતા. જ્યારે ઓમોનિયા તરફથી એન્સારિફાર્ડે ગોલ ફટકારતાં ટીમને ૧-૦થી સરસાઈ અપાવી હતી.

જોકે યુનાઈટેડે ઉપરાઉપરી ત્રણ ગોલ ફટકારતાં મેચમાં ૩-૧થી લીડ મેળવી લીધી હતી. આખરી પાંચ મિનિટ બાકી હતી, ત્યારે ઓમોનિયા તરફથી નિકોલસ પાનાયોટોએ એક ગોલ નોંધાવ્યો હતો.

જ્યારે ઈંગ્લિશ કલબ આર્સેનલે કેટિયાહ, હોલ્ડિંગ અને વિઈરાના ગોલને સહારે ૩-૦થી બોડો જિમીટ સામે જીત હાંસલ કરી હતી. સ્પેનિશ કલબ રિયલ બેટિસે ૨-૧થી ઈટાલીયન કલબ રોમાને હરાવી હતી. ડાયબાલાઅ રોમાને સરસાઈ અપાવી હતી. જોકે રોડ્રિગ્સ અને હેનરિક્સે ગોલ ફટકારીને બેટિસને જીત અપાવી હતી .

બીસીસીઆઈ પ્રેસિડેન્ટ ઈલેક્શન : સૌરવ ગાંગુલીની વિદાય નક્કી

- બોર્ડના નવા પ્રમુખપદ માટે રોજર બિન્ની અને રાજીવ શુક્લાના નામ મોખરે હોવાની ચર્ચા

નવી દિલ્હી : ભારતીય ક્રિકેટ બોર્ડના નવા પ્રમુખની શોધ માટે ટૂંક સમયમાં ચૂંટણી યોજવાની છે. 18 ઓક્ટોબરના રોજ બીસીસીઆઈના નવા પ્રેસિડેન્ટ માટે ચૂંટણી યોજવા જઈ રહી છે ત્યારે સૂત્રોમાં ગણગણાટ છે કે, આ વખતે ગાંગુલીને ફરીથી તક નહીં મળે અથવા તો તેઓ જાતે જ આ પદ માટે દાવેદારી નહીં નોંધાવે. બીજી તરફ બોર્ડના સચિવ જય શાહના નામ અંગે પણ અટકળો ચાલી રહી છે. બીજી તરફ એવો પણ દાવો કરાયો છે કે, તેઓ સચિવ પદે જ રહેવા માગે છે અને આગામી સમયમાં પણ આ પદ માટે જ દાવેદારી કરશે, તેમને પ્રમુખ પદની રેસમાં જોડાવાની ઈચ્છા નથી. જાણકારોના મતે આ વખતે પ્રમુખપદની રેસમાં ઘણા નામ છે અને મોટાભાગે બધા આશ્ચર્યજનક નામ જ જોવા મળી રહ્યા છે. તેમાં પણ ખાસ કરીને બીસીસીઆઈના ઉપાધ્યક્ષ રાજીવ શુક્લા અને ભારતીય ટીમના પૂર્વ ખેલાડી રોજર બિન્નીનું નામ મોખરે ચાલી રહ્યું હોવાના અહેવાલ છે.

18 ઓક્ટોબરે બીસીસીઆઈને નવા પ્રમુખ મળી જશે

પ્રમુખપદની ચૂંટણી 18 ઓક્ટોબરે થવાની છે. ચૂંટણી મુંબઈમાં જ યોજાશે. આ માટે 11-12 ઓક્ટોબરના રોજ દાવેદારી કરવાની રહેશે. ત્યારબાદ 13 ઓક્ટોબરના રોજ તમામ દાવેદારોની અરજીઓની તપાસ કરવામાં આવશે. 14મીએ કોઈને દાવેદારી પરત ખેંચવી હોય તો તેનો અવસર આપવામાં આવશે. મહત્ત્વની વાત એ છે કે, આ ચૂંટણીમાં જો બે કરતા વધારે લોકોએ ઉમેદવારી કરી હશે તો ચૂંટણી યોજવામાં આવશે. 18 ઓક્ટોબરના રોજ આ ચૂંટણી યોજાશે અને ત્યારબાદ તેનું પરિણામ જાહેર કરવામાં આવશે. જાણકારોના મતે આ વખતે બીસીસીઆઈ સાથે જોડાયેલા ઘણા દિગ્ગજો પ્રમુખપદ માટે દાવેદારી કરે તેવી પૂરતી શક્યતાઓ છે.

એક બોર્ડના પ્રમુખ અને બીજા આઈપીએલના ચેરમેન બની શકે

સૂત્રોએ જણાવ્યું કે, 1983માં ભારતને વર્લ્ડ કપ જીતાડનારી કપિલદેવી ટીમમાં સ્થાન ધરાવતા રોજર બિન્ની આ વખતે પ્રમુખપદ માટે સજ્જ છે. બીજી તરફ હાલમાં બોર્ડના ઉપાધ્યક્ષ રાજીવ શુક્લા પણ પ્રમુખપદ માટેની રેસમાં આગળ હોવાની ચર્ચા છે. કોંગ્રેસના દિગ્ગજ નેતાઓમાં સ્થાન ધરાવતા રાજીવ શુક્લા ઘણા લાંબા સમયથી બીસીસીઆઈ સાથે પણ સંકળાયેલા છે. જાણકારોના મતે ગાંગુલીએ આ વખતે પ્રમુખપદ માટે દાવેદારી નહીં કરવાનું નક્કી કર્યું છે. આ અંગે કોઈ નક્કર માહિતી નથી કે બોર્ડને જાણ કરવામાં આવી નથી. તેમ છતાં રોજર બિન્ની અથવા રાજીવ શુક્લા હોટફિવરિટ ગણાઈ રહ્યા છે. સૂત્રોમાં એવી પણ ચર્ચા છે કે, કોઈ એકને બોર્ડના પ્રમુખ બનાવાશે તો બીજાને આઈપીએલના ચેરમેનનું પદ આપવામાં આવશે.

IND vs PAK: મહિલા એશિયા કપમાં પાકિસ્તાનની જીત, ભારતને 13 રનથી હરાવ્યુ

નવી દિલ્હી, તા. 07 ઓક્ટોબર 2022 શુક્રવાર

મહિલા એશિયા કપ 2022માં ભારતે પાકિસ્તાન સામે હારનો સામનો કરવો પડ્યો છે. હરમનપ્રીત કૌરની કેપ્ટનશિપ વાળી ભારતીય ટીમને પોતાના પ્રતિદ્વંદી પાકિસ્તાન સામેની એક મેચમાં 13 રનથી હાર મળી છે. બાંગ્લાદેશના સિલહટમાં 7 ઓક્ટોબર શુક્રવારે રમાયેલી આ મેચમાં અનુભવી ઓલરાઉન્ડર નિદા ડારની શ્રેષ્ઠ ઈનિંગ અને ઘાતક બોલિંગના દમ પર પાકિસ્તાનને 6 વર્ષ બાદ ભારત સામે પહેલી જીત મળી છે.

ટુર્નામેન્ટમાં પોતાની ચોથી મેચ રમી રહેલી ભારતીય ટીમની સામે જીતવા માટે 138 રનનુ લક્ષ્ય હતુ જેને મજબૂત બેટિંગ લાઈન અપ વાળી ભારતીય ટીમ માટે વધારે મુશ્કેલ ગણવામાં આવી રહ્યુ હતુ. પાકિસ્તાની બોલરોએ જોકે આને ખોટુ સાબિત કર્યુ અને બોલિંગના દમ પર ભારતનો ખેલ બગાડ્યો.

ટીમ ઈન્ડિયાની શરૂઆત જ ખરાબ રહી હતી અને ચોથી ઓવરમાં જ એસ મેઘનાએ વિકેટ ગુમાવી. ભારતને છઠ્ઠી ઓવરમાં મોટો ઝટકો લાગ્યો જ્યારે સૌથી શ્રેષ્ઠ ફોર્મમાં ચાલી રહેલા જેમિમા રોડ્રિગ્ઝ માત્ર 2 રન બનાવીને હારી ગયા. સતત વિકેટ કારણે ભારતીય ટીમની શરૂઆત પણ ધીમી રહી અને 10મી ઓવરમાં ટીમે 50 રન બનાવ્યા, પરંતુ આ ઓવરમાં સ્મૃતિ માંધના પણ આઉટ થઈ ગયા.

Health

Health News - Gujarat Samachar : World's Leading Gujarati Newspaper

Lifestyle & Fashion

- World Smile Day પર જાણો કોણે કરી હતી સ્માઇલી ઇમોજીની શોધ

World Smile Day પર જાણો કોણે કરી હતી સ્માઇલી ઇમોજીની શોધ

નવી મુંબઇ,તા. 7 ઓક્ટોબર 2022, શુક્રવાર

વિશ્વભરમાં આજે 07 ઓક્ટોબરના રોજ World Smile Dayની ઉજવણી કરવામાં આવી રહી છે. 'વર્લ્ડ સ્માઇલ ડે' દર વર્ષે ઓક્ટોબરના પહેલા શુક્રવારે ઉજવવામાં આવે છે અને આ વર્ષે આ ખાસ દિવસ 7 ઓક્ટોબરે આવે છે. વોટ્સએપથી લઈને ઈન્સ્ટાગ્રામ બધી જ સોશિયલ મીડિયા પર તમે ઇમોજી તો ઘણા મોકલતા હશો, પણ શું તમને ખબર છે કે આ ઇમોજી બનાવનાર કોણ હતા? આ ઇમોજીમાં હાસ્ય, ઉત્સાહ, પ્રેમ, ગુસ્સો  બધા જ એક્સપ્રેશન દર્શાવવામાં આવ્યા છે.

કોણ હતા એ વ્યક્તિ જેના કારણે ઉજવાય છે આજનો દિવસ ?

World Smile Day 1999થી સમગ્ર વિશ્વમાં ઉજવવામાં આવે છે. મેસેચ્યુસેટ્સ, યુએસએમાં આવેલી વર્સેસ્ટર હિસ્ટોરિકલ સોસાયટી વર્ષ 2000થી બોલને ફેંકીને આ દિવસની ઉજવણી કરે છે. આ બોલ હસતો ચહેરો છે. 'વર્લ્ડ સ્માઈલ ડે' અને સ્માઈલી ફેસનો ખાસ સંબંધ છે. હસતો ચહેરો શોધનાર કલાકારને કારણે જ આજે વિશ્વભરમાં 'વર્લ્ડ સ્માઈલ ડે' ઉજવવામાં આવે છે.

કોણ હતા હાર્વે બોલ?

- હાર્વે બોલનું પૂરું નામ હાર્વે રોસ બોલ

- તેમનો જન્મ 10 જુલાઈ 1921ના રોજ થયો હતો

- તે અમેરિકન કલાકાર હતા

- વિશ્વભરના લોકો હાર્વે બોલને સ્માઇલી ફેસ અને ગ્રાફિક ડિઝાઇનર તરીકે ઓળખતા

- હાર્વે બોલના પિતાનું નામ અર્નેસ્ટ જી. બોલ અને માતાનું નામ કિટ્ટી રૉલ બોલ

- તેમણે વોર્સેસ્ટર આર્ટ મ્યુઝિયમ સ્કૂલમાંથી કલા ક્ષેત્રમાં ડિગ્રી મેળવી હતી

- 1963માં સ્માઈલી ફેસની શોધ કરી

- અગાઉ તેનો ઉપયોગ બિઝનેસ પ્રમોશન માટે થતો હતો

હાર્વે બોલનું 12 એપ્રિલ 2001ના રોજ 79 વર્ષની વયે અવસાન થયું. હાર્વે બોલના મૃત્યુ પછી વર્લ્ડ સ્માઈલ ફાઉન્ડેશનની સ્થાપના કરવામાં આવી હતી. વર્લ્ડ સ્માઈલ ફાઉન્ડેશન બાળકોને મદદ કરે છે. આ વર્ષે ફાઉન્ડેશન વર્લ્ડ સ્માઈલ ડે પર ઘણા કાર્યક્રમોનું પણ આયોજન કરે છે.

Entertainment

- ધર્મેન્દ્ર જેમ સની દેઓલ માટે પણ લાપતા હોવાનાં પોસ્ટર લાગ્યાં

- પ્રિયંકા ચોપરાનું ઈરાનની મહિલાઓના હિજાબ વિરોધી આંદોલનને સમર્થન

- આર્યન ખાન રાઈટર તરીકે કારકિર્દી શરૂ કરશેઃ વેબ સિરીઝ લખવા માંડી

- છેલ્લી ફિલ્મ 'ગુડબાય' રજૂ થઈ એ જ દિવસે અરુણ બાલીની અલવિદા

- સુસ્મિતા સેનની 'આર્યા' સિરીઝની ત્રીજી સિઝન માંડી વળાઈ

- પાકિસ્તાની એક્ટરે સલમાન ખાન ઉપર લગાવ્યો કોપી કરવાનો આરોપ, જાણો શું છે મામલો

- ફિલ્મ 'આદિપુરૂષ'ના ડાયરેક્ટરને લીગલ નોટિસ, 7 દિવસમાં માફી માગો નહીંતર...

- ફિલ્મ અને ટીવી ઈન્ડસ્ટ્રીના દિગ્ગજ અભિનેતા અરૂણ બાલીનું 79 વર્ષની ઉંમરે અવસાન

ધર્મેન્દ્ર જેમ સની દેઓલ માટે પણ લાપતા હોવાનાં પોસ્ટર લાગ્યાં

- બે વર્ષથી મતવિસ્તારમાં મોઢું બતાવ્યું નથી

- ધર્મેન્દ્ર માટે પણ બિકારનેરમાં આવાં પોસ્ટર લાગ્યાં હતાં, જોકે હેમા માલિની મથુરા મત વિસ્તારમાં સક્રિય

મુંબઈ : અભિનેતા સાંસદ સની દેઓલ માટે તેમના મત વિસ્તાર પઠાણ કોટમાં લાપતા હોવાનાં પોસ્ટર લાગ્યાં છે. અભિનય બાદ સંસદસભ્ય બનવાની સાથે આ મુદ્દે પણ સનીએ ધર્મેન્દ્રનો વારસો નિભાવ્યો છે કારણ કે તેમના માટે પણ આવાં પોસ્ટર લાગ્યાં હતાં. મતદારોની ફરિયાદ છે કે સની મત વિસ્તારમાં ભાગ્યે જ દેખાય છે. તે મોટાભાગના સમયે મુંબઈમાં જ રહે છે. તાજેતરમાં સનીની 'ચૂપ' ફિલ્મ રિલીઝ થઈ છે. આ ઉપરાંત હાલ તે 'અપને ટૂ'ના પ્રોજેક્ટમાં પણ વ્યસ્ત છે. સનીએ સાંસદ વિકાસ ભંડોળમાંથી કોઈ નાણાં ફાળવ્યા નથી. સાંસદ તરીકે જિલ્લા કક્ષાની મીટિંગમો હાજરી આપી નથી. છેલ્લે તેણે સપ્ટેમ્બર ૨૦૨૦માં મત વિસ્તારમાં હાજરી પુરાવી હતી તે પછી બે વર્ષથી તે ગાયબ છે. આથી નારાજ લોકોએ પઠાણકોટનાં રેલવે સ્ટેશનની દિવાલો, અન્ય જાહેર સ્થળો  અને ત્યાં સુધી કે વાહનો પર પણ 'ગુમશુદાની તલાશ' એવું લખેલાં સની દેઓલનાં ફોટા સાથેનાં પોસ્ટર લગાડયાં છે.

જોકે, ભાજપના સ્થાનિક કાર્યકરો પણ સનીથી નારાજ છે કારણ કે પંજાબ વિધાનસભાની ચૂંટણીમાં સનીની જરુર હોવા છતાં તેણે કોઈ સભામાં ભાગ લેવાનું ટાળ્યું હતું.

ઉલ્લેખનીય છે કે ધર્મેન્દ્ર જ્યારે બિકાનેર લોકસભામાંથી ચૂંટાયા હતા ત્યારે તેમના માટે પણ આ જ પ્રકારનાં પોસ્ટર લાગ્યાં હતાં.

પ્રિયંકા ચોપરાનું ઈરાનની મહિલાઓના હિજાબ વિરોધી આંદોલનને સમર્થન

- સોશિયલ મીડિયા પર લાંબીલચક પોસ્ટ લખી

- પ્રિયંકા ઈરાની મહિલાઓનાં સાહસથી પ્રભાવિત, અન્ય લોકોને પણ આ આંદોલનને સમર્થન આપવા અપીલ

મુંબઈ : અભિનેત્રી પ્રિયંકા ચોપરાએ ઈરાનમાં મહિલાઓનાં હિજાબ વિરોધી આંદોલનને ટેકો આપ્યો છે અને અન્યોને પણ આ આંદોલનને સમર્થન આપવા અપીલ કરી છે. પ્રિયંકાએ સોશિયલ મીડિયા પર એક સુદીર્ઘ પોસ્ટમાં લખ્યું છે કે જબરદસ્તીથી લાદી દેવાયેલાં મૌન બાદ જે ચિત્કાર નીકળે છે તે જવાળામુખીની જેમ ફાટે છે. તેને દબાવી શકાય નહીં.  પ્રિયંકાએ ઈરાની મહિલાઓનાં સાહસની પ્રશંસા કરતાં કહ્યું છે કે હું તમારાં સાહસથી પ્રભાવિત છું કારણ કે પિતૃસત્તાક વ્યવસ્થા સામે પડકાર ફેંકવો અને પોતાના અધિકારો માટે લડત આપવી અને તે પણ પોતાની જાન જોખમમાં મુકવાનું ક્યારેય સરળ હોતું નથી. હું તમારી સાથે છું અને બાકીના સૌને પણ સાથે આવવા અપીલ કરું છું.

ઈરાનમાં મહસા અમીની નામની મહિલાની યોગ્ય રીતે હિજાબ નહીં પહેરવા બદલ ધરપકડ થઈ હતી. તે પછી આ પગલાંના વિરોધમાં મહિલાઓ રસ્તાઓ પર ઉતરી છે. તેઓ રસ્તા પર પોતાના વાળ કાપી રહી છે અને હિજાબ ફાડી રહી છે. આ વિરોધ પ્રદર્શનોએ સમગ્ર દુનિયાનું ધ્યાન ખેંચ્યું છે.

આર્યન ખાન રાઈટર તરીકે કારકિર્દી શરૂ કરશેઃ વેબ સિરીઝ લખવા માંડી

મુંબઈ : અભિનેતા શાહરુખ ખાનનો પુત્ર આર્યન ખાન એક્ટિંગ નહીં પણ રાઈટર તરીકે મનોરંજન બિઝનેસમાં ઝંપલાવી રહ્યો છે. તેણે ઓલરેડી એક વેબ સિરીઝ લખી રહ્યો છે.

શાહરુખ ખાનના ફેન્સ એવું ઈચ્છે છે કે આર્યન પણ પિતાના પગલે એક્ટર તરીકે ઝંપલાવે. તાજેતરમાં કેટલાક ચાહકોએ તો 'બ્રહ્માસ્ત્ર' પાર્ટ ટૂમાં શાહરુખના રોલને આર્યન આગળ વધારે તેવી મહેચ્છા પણ પ્રગટ કરી હતી. જોકે, આર્યન ખાન ફિલ્મ મેકિંગના અન્ય તમામ પાસાં પર ફોક્સ કરી રહ્યો છે અને તેણે શરુઆત રાઇટિંગથી કરી છે.

સૂત્રોના જણાવ્યા અનુસાર તેણે ઓલરેડી એક વેબ સિરીઝ લખવા માંડી છે. એટલું જ નહીં આ વેબ સિરીઝ માટે કાસ્ટિંગની પ્રક્રિયા પણ શરુ થઈ ગઈ છે અને કેટલાક કલાકારોનાં ઓડિશન પણ લેવામાં આવી રહ્યાં છે. બોલીવૂડના ફિલ્મ પરિવારોમાં બહુ ઓછાં સંતાનો લખવા પર ફોક્સ કેન્દ્રિત કરતાં હોય છે. ફરહાન અખ્તર અને તેની બહેન ઝોયા અખ્તર બંને સારાં રાઈટર ગણાય છે પરંતુ તે બંને આખરે એક લેખક-ગીતકારના સંતાનો હોવાથી પિતાના પગલે જ ચાલી રહ્યાં છે. સંયોગ એ પણ છે કે ઝોયા અખ્તરની જ આર્ચી સિરીઝ પરથી બની રહેલી ફિલ્મથી સુહાના ખાન એકટ્રેસ તરીકે ડેબ્યૂ કરી રહી છે.

છેલ્લી ફિલ્મ 'ગુડબાય' રજૂ થઈ એ જ દિવસે અરુણ બાલીની અલવિદા

- અનેક ટીવી શ્રેણીઓ તથા ફિલ્મોથી જાણીતા બન્યા હતો

- અરુણ બાલીને અમિતાભ બચ્ચન જેવી જ માયસ્થેનિયા ગ્રેવિસની બીમારી હતી, મહિનાઓથી હોસ્પિટલમાં હતા

મુંબઈ : ટીવી અને ફિલ્મોના પીઢ અભિનેતા અરુણ બાલીનું ૭૯ વર્ષની વયે અવસાન થયું છે. યોગાનુયોગે 'ગુડબાય'એવું ટાઈટલ ધરાવતી ફિલ્મ જે દિવસે રિલીઝ થઈ તે જ દિવસે તેમણે આ દુનિયાને અલવિદા કહી દીધી હતી.

અરુણ બાલીએ ટીવી સિરિયલોથી શરુઆત કરી હતી. બાદમાં 'રાજુ બન ગયા જેન્ટલમેન, ખલનાયક, લગે રહો મુન્નાભાઈ, બરફી, કેદારનાથ, સમ્રાટ પૃથ્વીરાજ ' સહિતની કેટલીય ફિલ્મોમાં તેમણે નાનીમોટી ભૂમિકાઓ ભજવી હતી. છેલ્લે તેઓ 'લાલ સિંહ ચઢ્ઢા'માં પણ દેખાયા હતા.

તેમને અભિનેતા અમિતાભ બચ્ચન જેવી જ માયસ્થેનિયા ગ્રેવિસની બીમારી હતી.  આ એક ઓટો ઈમ્યૂન બીમારી છે જેમાં સ્નાયૂઓ તથા મગજ વચ્ચેનો સંદેશાવ્યવહાર ખોરવાઈ જાય છે. કેટલાય મહિનાઓથી તેઓ હોસ્પિટલમાં હતા જ્યાં તેમણે આખરી શ્વાસ લીધા હતા.

તેમના નિધનના સમાચાર મળતાં બોલીવૂડની અનેક હસ્તીઓએ શોક પ્રગટ કર્યો હતો.

સુસ્મિતા સેનની 'આર્યા' સિરીઝની ત્રીજી સિઝન માંડી વળાઈ

- બીજી સિઝનને ધાર્યો પ્રતિસાદ મળ્યો ન હતો

- બીજી તરફ 'ફોર મોર શોટ્સ'ની ત્રીજી સિઝનની રિલીઝ ડેટ જાહેર થઈ ચુકી છે

મુંબઈ : સુસ્મિતા સેનની 'આર્યા' વેબ સિરીઝની ત્રીજી સિઝન માંડી વાળવામાં આવી છે. આ સિરીઝની બીજી સિઝનને ધાર્યો પ્રતિસાદ નહીં મળતાં મેકર્સ દ્વારા આ ફેંસલો કરવામાં આવ્યો છે.

મિસ યુનિવર્સ સુસ્મિતાની 'આર્યા'ની પહેલી સિઝન બહુ લોકપ્રિય થઈ હતી. ડ્રગ્સના વ્યવસાયમાં સંડોવાયેલા પરિવારની સભ્ય સુસ્મિતા કેવી રીતે પતિની હત્યા બાદ હિંસા અને વેરઝેરના ચક્રવ્યૂહમાં ફસાઈ જાય છે તેની કથામાં સુસ્મિતાના અભિનયને સૌએ વખાણ્યો હતો. જોકે, બીજી સિઝન એટલી પાવરફૂલ નહીં હોવાનું લોકોને લાગ્યું હતું.

છેલ્લા કેટલાક સમયથી સંખ્યાબંધ ઓટીટી પ્લેટફોર્મ કોસ્ટ કટિંગ કરી રહ્યાં છે અને સંખ્યાબંધ સિરીઝના બજેટમાં કાપ મુકાયો છે કે કેટલીય સિરીઝને માંડી વાળવામાં આવી છે. 'આર્યા'ની બીજી  સિઝનના અંતે ત્રીજી સિઝનનો સંકેત પણ આપવામાં આવ્યો હતો એટલે તે માંડી વાળવાનો નિર્ણય લાંબા ગાળાનો છે કે કામચલાઉ તે અંગે પુષ્ટિની રાહ જોવાઈ રહી છે.

બીજી તરફ રંગીતા નંદીની વેબ સિરીઝ 'ફોર મોર શોટ્સ'ની ત્રીજી સિઝનની રિલીઝ ડેટ પણ જાહેર થઈ ગઈ છે. આ વેબ સિરીઝથી સયાની ગુપ્તા તથા કિર્તી કુલ્હારી સહિતના કલાકારોને ભારે લોકપ્રિયતા મળી હતી.

પાકિસ્તાની એક્ટરે સલમાન ખાન ઉપર લગાવ્યો કોપી કરવાનો આરોપ, જાણો શું છે મામલો

- અદનાન સિદ્દીકી પાકિસ્તાનમાં Bigg Boss ની જેમ એક રિયાલીટિ શો 'તમાશા' હોસ્ટ કરે છે

મુંબઈ, તા. 07 જુલાઈ 2022, શુક્રવાર

સલમાન ખાનનો રિયાલીટિ શો Bigg Boss 16 શરૂ થઈ ગયો છે. આ વખથે વિકેન્ડનો વાર શનિવાર અને રવિવારની જગ્યાએ શુક્રવાર અને શનિવારના રોજ આવશે. જો કે આ દરમિયાન પાકિસ્તાનના એક એક્ટરે સલમાન ખાન અને તેમના શો ઉપર કોપી કરવાનો આરોપ લગાવ્યો છે. આ વખતે વીકેન્ડના વારમાં સલમાન ખાન ઘરના સભ્યોની સાથે ડિનર કરતા જોવા મળશે. બસ આ મુદ્દે પાકિસ્તાન એક્ટર અદનાન સિદ્દીકીએ સલમાન ખાન ઉપર તેમને કોપી કરવાનો આરોપ લગાવ્યો છે.

આખી વાત એવી છે કે, અદનાન સિદ્દીકી પાકિસ્તાનમાં Bigg Boss ની જેમ એક શો 'તમાશા' હોસ્ટ કરે છે. અદનાને સલમાન ખાનની ફોટો શેર કરીને તેના ઉપર લખ્યું હતું કે, 'પ્રથમ વખત સલમાન ખાન Bigg Boss  હાઉસમાં ઘરના સભ્યોની સાથે ડિનર કરી રહ્યા છે અને ઘરની અંદરથી વીકેન્ડનો વાર હોસ્ટ કરી રહ્યા છે. બિલકુલ એ જ રીતે જે રીતે અદનાન સિદ્દીકી 'તમાશા'માં કરે છે.' આ ફોટોને શેર કરતી વખતે અદનાન સિદ્દીકીએ કેપ્શનમાં લખ્યું હતું કે, 'મારા મિત્રો/આલોચકો... મે મારી વાત કહી દીધી છે.'

જો કે આ મુદ્દે ચાહકો એક બીજા સાથે ટકરાવ કરી રહ્યા છે. એક યુઝરે લખ્યું હતું કે, 'હુ સહમત છુ. તમે જે રીતે 'તમાશા'ને હોસ્ટ કરો છો તે રીતે સારી વસ્તુઓ લેવામાં આવી છે. સલમાન ખાને ક્યારેય સભ્યોને ડિનર માટે લઈ જવા કે બહાર ફરવા લઈ જવા જેવી વસ્તુઓ કરી નથી.' બીજા યુઝરે લખ્યું છે કે, તમે લોકોએ આખુ Bigg Boss  કોપી કરી લીધુ પરંતુ તે એક વસ્તુ કોપી નથી કરી શકતા. આમ આ રીતે બંને દેશોના ચાહકો એકબીજા સાથે ટકરાઈ રહ્યા છે.

ફિલ્મ 'આદિપુરૂષ'ના ડાયરેક્ટરને લીગલ નોટિસ, 7 દિવસમાં માફી માગો નહીંતર...

મુંબઈ, તા. 07 ઓક્ટોબર 2022 શુક્રવાર

પ્રભાસની ફિલ્મ આદિપુરૂષને મુદ્દે વિવાદ રોકાઈ રહ્યો નથી. આ ફિલ્મમાં સૌથી વધારે સૈફ અલી ખાનના લુકને લઈને વિવાદ થઈ રહ્યો છે. તેમના લુક પર વાંધો વ્યક્ત કરવામાં આવી રહ્યો છે. હવે આ ફિલ્મ માટે યોગ્ય અર્થમાં મુશ્કેલીઓ ઉભી થતી જોવા મળી રહી છે.

વધુ વાંચો : રામાયણની સીતા તથા મહાભારતના ભીષ્મ આદિપુરુષના રાવણથી નારાજ

હવે સર્વ બ્રાહ્મણ મહાસભાએ ગુરૂવારે ફિલ્મના ડાયરેક્ટર ઓમ રાઉતને લીગલ નોટિસ મોકલી છે અને કહ્યુ છે કે તેઓ 7 દિવસની અંદર ફિલ્મમાંથી વિવાદિત તમામ સીન્સને હટાવે અને માફી માગે નહીંતર તેમના વિરુદ્ધ કાયદેસર કાર્યવાહી કરવામાં આવશે.

વધુ વાંચો : 'આદિપુરુષ'નો નવો વિવાદઃ ફિલ્મનું પોસ્ટર પણ કોઈનું તફડાવેલું છે

ઓમ રાઉતને મોકલવામાં આવી લીગલ નોટિસ

સર્વ બ્રાહ્મણ મહાસભાના અધ્યક્ષ પંડિત સુરેશ મિશ્રા તરફથી ઓમ રાઉતને આ નોટિસ તેમના વકીલ કમલેશ શર્માએ મોકલી છે. આ નોટિસમાં લખવામાં આવ્યુ છે કે ફિલ્મમાં હિંદુ દેવી-દેવતાઓને ખોટી રીતે દર્શાવવામાં આવ્યા છે. જેમાં દેવી-દેવતાઓને ચામડાના પહેરેલા વસ્ત્રમાં ખોટી રીતે બોલતા દર્શાવવામાં આવ્યા છે.

વધુ વાંચો : 'આદિપુરૂષ'ના રાવણ લુક અંગે હંગામા બાદ સૈફે કહ્યું- 'મહાભારત' પણ કરવી છે જો કોઈ....

ફિલ્મમાં દર્શાવાયેલી ભાષા ખૂબ નિમ્ન સ્તરની છે. જેનાથી ધાર્મિક ભાવનાઓને ઠેસ પહોંચે છે. જેમાં અમુક ડાયલોગ એ પ્રકારના છે કે તે જાતીય અને ધાર્મિક નફરતને પ્રોત્સાહન આપે છે. રામાયણ આપણો ઈતિહાસ છે અને આદિપુરૂષમાં ભગવાન હનુમાનને મુગલની જેમ દર્શાવાયા છે.

વધુ વાંચો : આ રાવણ છે કે ખિલજી? આદિપુરુષના ટીઝરને જોઈને ભડકયા ફેન્સ, VFX પર પણ ઉઠાવ્યા સવાલ

ફિલ્મ અને ટીવી ઈન્ડસ્ટ્રીના દિગ્ગજ અભિનેતા અરૂણ બાલીનું 79 વર્ષની ઉંમરે અવસાન

- તેમણે 'રાજુ બન ગયા જેન્ટલમેન', 'ખલનાયક', 'ફૂલ ઔર અંગારે', 'કેદારનાથ', 'થ્રી ઈડિયટ્સ', 'પાનીપત' જેવી અનેક ફિલ્મોમાં કામ કર્યું હતું

મુંબઈ, તા. 07 ઓક્ટોબર 2022, શુક્રવાર

દિગ્ગજ અભિનેતા અરૂણ બાલીનું આજે વહેલી સવારે 4:30 કલાકે અવસાન થયું છે. તેઓ ઘણાં લાંબા સમયથી બીમાર હતા અને આજે મુંબઈ ખાતે તેમણે અંતિમ શ્વાસ લીધા હતા. તેમણે અનેક ફિલ્મો અને ટીવી સીરિયલ્સમાં એક્ટિંગના માધ્યમથી લોકોનું દિલ જીતી લીધું હતું.

અરૂણ બાલી છેલ્લા ઘણાં સમયથી બીમાર હતા અને અમુક મહિના પહેલા તેમને હોસ્પિટલમાં પણ દાખલ કરવામાં આવ્યા હતા. તેઓ Myasthenia Gravis નામની એક દુર્લભ બીમારી સામે ઝઝૂમી રહ્યા હતા. આ બીમારી એક ઓટોઈમ્યુન બીમારી છે જે નર્વ્સ અને મસલ્સ વચ્ચે કોમ્યુનિકેશન ફેલિયરના કારણે થાય છે.

90ના દસકાથી કરિયરનો આરંભ

અરૂણ બાલીએ 90ના દસકાથી પોતીની કરિયરની શરૂઆત કરી હતી અને તેઓ 'રાજુ બન ગયા જેન્ટલમેન', 'ખલનાયક', 'ફૂલ ઔર અંગારે', 'કેદારનાથ', '3 ઈડિયટ્સ', 'પાનીપત' જેવી અનેક ફિલ્મોમાં કામ કરી ચુક્યા હતા. તે સિવાય તેઓ 'વો રહને વાલી મહલોં કી', 'કુમકુમ' જેવી અનેક સીરિયલ્સમાં પણ જોવા મળ્યા હતા.

અરૂણ બાલીનો જન્મ 23 ડિસેમ્બર, 1942ના રોજ પંજાબના જાલંધર ખાતે થયો હતો. તેમણે અનેક સીરિયલ્સ અને સુપરહીટ ફિલ્મોમાં કામ કરેલું છે. તેમણે 1991માં પીરિયડ ડ્રામા 'ચાણક્ય' દ્વારા પોતાની કરિયરની શરૂઆત કરી હતી. ત્યાર બાદ તેઓ દૂરદર્શનની સીરિયલ 'સ્વાભિમાન'માં જોવા મળ્યા હતા.

અરૂણ બાલીએ 2000ની સાલમાં 'હે રામ' નામની ફિલ્મમાં કામ કર્યું હતું અને ક્રિટિક્સે ફિલ્મમાં તેમના કામને ખૂબ વખાણ્યું હતું. તેમને 'કુમકુમ' સીરિયલ દ્વારા ખૂબ લોકપ્રિયતા મળી હતી જેમાં તેઓ દાદાજીના રોલમાં જોવા મળ્યા હતા.

તેમણે '3 ઈડિયટ્સ', 'પીકે', 'મનમર્જીયાં', 'બર્ફી' સહિત 40થી પણ વધારે ફિલ્મોમાં કામ કરેલું હતું.

Table of Contents

Gujarat Samachar

Top Stories

ડોલર સામે રૂપિયો 82.30 નવી ઐતિહાસિક સપાટી પર

ઉઈઘુરો પર અત્યાચાર : યુએનમાં ચીન વિરુદ્ધ મતદાનમાં ગેરહાજર રહી ભારતે ચોંકાવ્યા

બે દિવસમાં બીજો અકસ્માત: વંદે ભારત ટ્રેન સાથે ગાય અથડાઈ

IMF ચીફની ચેતવણી - દુનિયા પર વધી રહ્યો મંદીનો ખતરો, તાત્કાલિક લેવા પડશે પગલાં

ઓરેકલની ભારતીય કંપનીએ રેલવેના કોન્ટ્રાક્ટ માટે રૂ.2.6 કરોડની લાંચ ચૂકવી

National

ઇસ્લામ-ખ્રિસ્તી ધર્મ અપનાવ્યો હોય તેવા દલિતોને પણ એસસીનો દરજ્જો આપવા વિચારણા

ફેસબૂકના દસ લાખ યુઝર્સનો ડેટા લીક તાત્કાલિક પાસવર્ડ બદલવા ચેતવણી

પાકિસ્તાનમાં છેલ્લાં નવ મહિનામાં છ ભારતીય કેદીઓના શંકાસ્પદ રીતે મોત

સીબીઆઇએ વિશેષ કોર્ટમાં લાલુ-રાબડી વિરુદ્ધ ચાર્જશીટ દાખલ કરી

બ્રહ્મા, વિષ્ણુ, મહેશ, રામ, કૃષ્ણને દેવ નહીં માનીએ : 'આપ'ના મંત્રીના શપથ

ઇડીએ દિલ્હીમાં કર્ણાટક કોંગ્રેસ પ્રમુખ શિવકુમારની પૂછપરછ કરી

દારૂ કૌભાંડ : ઈડીના દિલ્હી, પંજાબ, હૈદરાબાદમાં ૩૫ સ્થળો પર દરોડા

આજે એરફોર્સ ડે : દેશની હવાઈ સીમાની સુરક્ષા કરતા સપુતોને સલામ

બ્રિટનના 36 ઉપગ્રહોને લઈને 22 ઓક્ટોબર એ ઉડશે ભારતનું રોકેટ

કેજરીવાલ અને તેમના મંત્રી રાજેન્દ્ર ગૌતમ વિરૂદ્ધ હિન્દુ દેવ દેવીઓનું અપમાન કરવાનો આક્ષેપ

રાહુલ યાત્રામાં વ્યસ્ત છે, ત્યારે ગુજરાત અને હિમાચલમાં પ્રિયંકા ચૂંટણી પ્રચાર સંભાળશે

શેની આશા રાખવી તે હું જાણું છું : TRS ભારત રાષ્ટ્રીય સમિતિ બનતાં રામારાવે કહ્યું

આગામી 48 કલાકમાં પ. બંગાળ, ઓડીશા, ઝારખંડ, મ.પ્ર. અને બિહાર સહિત ઘણાં રાજ્યોમાં વરસાદની સંભાવના

કોંગ્રેસની 'ભારત જોડો યાત્રા'નો એક માસ પૂરો : હજી સુધીમાં રાહુલ ગાંધીએ 700 કિ.મી. કાપ્યા

બિહારમાં નરભક્ષી વાઘને મારવાનો આદેશ શા માટે આપવામાં આવ્યો?

કોંગ્રેસના 2 ધારાસભ્યોએ ચાલુ ટ્રેનમાં મહિલા મુસાફર સાથે કરી છેડછાડ, FIR દાખલ

આ રાજ્યમાં Uber, Ola અને Rapidoની ઓટો સેવાઓ બંધ

એન્ટેલિયા વિસ્ફોટક મુદ્દે દિલ્હી હાઇકોર્ટેનો સચિન વાજેને ફટકો

CM કેજરીવાલ અને મંત્રી રાજેન્દ્ર પાલ ગૌતમ વિરુદ્ધ ફરિયાદ નોંધાઈ, જાણો સમગ્ર મામલો

550 વર્ષ પુરાણા મદરેસામાં ઘૂસીને પૂજા કરવાના આરોપસર 9 સામે FIR, 4ની ધરપકડ

International

લાસ વેગાસમાં ચાકુથી હુમલો બે લોકોનાં મોત, છ ઘાયલ

પાકિસ્તાનમાં છેલ્લાં નવ મહિનામાં છ ભારતીય કેદીઓના શંકાસ્પદ રીતે મોત

બેલારૃસના કાર્યકર એલેસ અને રશિયા-યુક્રેનની સંસ્થાઓને શાંતિનું નોબેલ

શરણાર્થીઓના ધાડા આવી પડતાં ન્યૂયોર્કમાં મેયરે કટોકટી જાહેર કરી

યુએસમાં ૧૪ વૃદ્ધ હિન્દુ મહિલાઓને લૂંટનાર સામે હેટ ક્રાઈમના આરોપ

બેલારૂસના કાર્યકર એલેસ અને રશિયા-યુક્રેનની સંસ્થાઓને શાંતિનું નોબેલ

રોઝનબર્ગ વિલિયમ્સન પિંક સ્ટાર હીરો ૪૮૦ કરોડ રૂપિયામાં વેચાયો

વિઝા વિવાદથી ભારત-બ્રિટનની વચ્ચે એફટીએ પૂર્ણ થવા અંગે આંશકા

ભારતને યુએનમાં મુસ્લિમ દેશો દ્વારા જમ્મુ-કાશ્મીર મુદ્દે પ્રસ્તાવ લાવવાનો ડર

ઉઈઘુરો પર અત્યાચાર : યુએનમાં ચીન વિરુદ્ધ મતદાનમાં ભારત ગેરહાજર

આ સમુદાયના લોકો આજીવન પહેરે છે ભૂત જેવા વિચિત્ર કપડા, કારણ જાણીને ચોંકી જશો

યુક્રેન યુદ્ધમાં પરમાણુ શસ્ત્રો વાપરવાની પુતિન વાત કરે છે ત્યારે તેઓ 'જોક' કરતા નથી : બાયડન

બાબા વેંગાની ભવિષ્યવાણી: બે વર્ષ વધુ ચાલશે રશિયા-યુક્રેન યુદ્ધ

અમેરિકાના નાગરિકોને પાકની યાત્રા ન કરવાની સલાહ

અજીબ લૂંટારો: માત્ર સાડી પહેરેલી મહિલાઓને જ કરતો ટાર્ગેટ

બેલારુસના Ales Bialiatski અને રશિયા-યુક્રેનની સંસ્થાને નોબેલ શાંતિ પુરસ્કાર એવોર્ડ એનાયત

ધનિક યુરોપના દેશો કચરો બાળી ઠંડીમાં ગરમી લેશે

પોર્ટુગલમાં 181 વર્ષથી બંધ છે 70થી વધુ લોકોને મારી નાખનારા સીરિયલ કિલરની માથુ, કારણ છે ચોંકાવનારૂ

થાઈલેન્ડની નર્સરીમાં બાળકો પર બેફામ ગોળીબાર : 36નાં મોત

Editorial

દિલ્હીની વાત : મદરસામાં પૂજા મુદ્દે મુસ્લિમોનું અલ્ટિમેટમ

આખલાઓ વચ્ચેની લડાઈમાં આખી દુનિયાનો ખો નીકળી રહ્યો છે

બે-બે વાર વડાપ્રધાન બનતા મુલાયમસિંહ રહી ગયા હતા

ઈરાની સ્ત્રીઓની લોકક્રાન્તિ .

Science & Technology

બટાટામાંથી માત્ર ખોરાક જ નહી વીજળી પણ મેળવી શકાય છે, રીત જાણીને ચોકી જશો

Business

રિઝર્વ બેન્ક મર્યાદિત ઉપયોગ માટે ઈ-રુપીને પ્રાયોગિક ધોરણે લોન્ચ કરશે

રૂપિયો ગબડવાની સાથે વૈશ્વિક સોનું તૂટતાં ઘરઆંગણે ઝવેરી બજારમાં બેતરફી ઉછળકુદ

ક્રિપ્ટો માર્કેટમાં વધુ એક છેતરપિંડી : રૂ. 840 કરોડના બિનાન્સ કોઈનની ચોરી

સેબીએ BSEના સોશિયલ સ્ટોક એક્સચેન્જને મંજૂરી આપી

બ્રિટન સાથે વેપાર વાટાઘાટમાં કાર પરની આયાત ડયૂટી ઘટાડવા ઉત્પાદકો તરફથી દરખાસ્ત

ઓનલાઈન ગેમિંગ ઈન્ડસ્ટ્રીમાં FDI રોકાણ ત્રણ વર્ષમાં રૂ. 50,000 કરોડે પહોંચશે

કમોસમી વરસાદે ખાદ્યતેલો ઉછળ્યા : ડોલર વધતાં ઇમ્પોર્ટ કોસ્ટ ઝડપી ઉંચકાઈ

સેન્સેક્સે 371 પોઈન્ટનો આરંભિક ઘટાડો અંતે પચાવ્યો

WhatsApp માત્ર જાસૂસીનું સાધન, 13 વર્ષથી યુઝર્સનો ડેટા ચોરી રહ્યું છે: ટેલિગ્રામના ફાઉન્ડરનો દાવો

શું રિટેલ ઇન્વેસ્ટર શેરબજારમાં વેચાણ કરી રહ્યા છે?

Sports

નેશનલ ગેમ્સ સ્વિમિંગમાં માના પટેલને ત્રીજો ગોલ્ડ : યોગાસનમાં ગુજરાતનો વિજયી પ્રારંભ

અસ્તાના ઓપનની સેમિ ફાઈનલમાં યોકોવિચ વિ. મેડ્વેડેવ

હરમનપ્રીત સિંઘને આંતરરાષ્ટ્રીય હોકી ફેડરેશનનો પ્લેયર ઓફ ધ યર એવોર્ડ

યુરોપા કપમાં માંચેસ્ટર યુનાઈટેડ ઓમોનિયા સામે ૩-૨થી જીત્યું

બીસીસીઆઈ પ્રેસિડેન્ટ ઈલેક્શન : સૌરવ ગાંગુલીની વિદાય નક્કી

IND vs PAK: મહિલા એશિયા કપમાં પાકિસ્તાનની જીત, ભારતને 13 રનથી હરાવ્યુ

Lifestyle & Fashion

World Smile Day પર જાણો કોણે કરી હતી સ્માઇલી ઇમોજીની શોધ

Entertainment

ધર્મેન્દ્ર જેમ સની દેઓલ માટે પણ લાપતા હોવાનાં પોસ્ટર લાગ્યાં

પ્રિયંકા ચોપરાનું ઈરાનની મહિલાઓના હિજાબ વિરોધી આંદોલનને સમર્થન

આર્યન ખાન રાઈટર તરીકે કારકિર્દી શરૂ કરશેઃ વેબ સિરીઝ લખવા માંડી

છેલ્લી ફિલ્મ 'ગુડબાય' રજૂ થઈ એ જ દિવસે અરુણ બાલીની અલવિદા

સુસ્મિતા સેનની 'આર્યા' સિરીઝની ત્રીજી સિઝન માંડી વળાઈ

પાકિસ્તાની એક્ટરે સલમાન ખાન ઉપર લગાવ્યો કોપી કરવાનો આરોપ, જાણો શું છે મામલો

ફિલ્મ 'આદિપુરૂષ'ના ડાયરેક્ટરને લીગલ નોટિસ, 7 દિવસમાં માફી માગો નહીંતર...

ફિલ્મ અને ટીવી ઈન્ડસ્ટ્રીના દિગ્ગજ અભિનેતા અરૂણ બાલીનું 79 વર્ષની ઉંમરે અવસાન